Diari Oficial de la Generalitat Valenciana


Sumari del DOGV 9349, del 27-05-2022 (2022/4957)

RESOLUCIÓ de 25 de maig de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per als anys 2022 i 2023: servei de punt de trobada familiar, servei d'actuacions tècniques destinades a persones que s'ofereixen per a l'adopció i famílies adoptives, servei de suport a l'emancipació i autonomia personal de joves extutelats/ades que hagen aconseguit la majoria d'edat, servei d'atenció telefònica a la infància i a l'adolescència i servei específic d'atenció a abusos sexuals en la infància i l'adolescència.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9349

Data del DOGV
:   27-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4957


Data del document
:   25-05-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 25 de maig de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per als anys 2022 i 2023: servei de punt de trobada familiar, servei d'actuacions tècniques destinades a persones que s'ofereixen per a l'adopció i famílies adoptives, servei de suport a l'emancipació i autonomia personal de joves extutelats/ades que hagen aconseguit la majoria d'edat, servei d'atenció telefònica a la infància i a l'adolescència i servei específic d'atenció a abusos sexuals en la infància i l'adolescència. [2022/4957]  
  
  
La Llei 3/2019, de 18 de febrer, de la Generalitat, de serveis socials inclusius de la Comunitat Valenciana (DOGV núm. 8491, de 21.02.2019), en el seu article 34, apartat primer, lletra a), estableix l'acció concertada com a forma de provisió de les prestacions del Sistema Públic de Serveis Socials amb entitats privades d'iniciativa social, i en l'article 87.1 que «els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, accés i control de les quals, siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable».  
  
El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social (DOGV núm. 8197, de 23.12.2017) aprova el reglament que regula els requisits, procediment de selecció, contingut i condicions bàsiques per a la implantació, execució i desenvolupament dels acords d'acció concertada. A l'empara d'aquest decret, d'ara en avant, Decret 181/2017, la Vicepresidenta i Consellera d'Igualtat i Polítiques Inclusives va aprovar, en virtut de les Resolucions de 28 de desembre de 2018 i de 18 de desembre de 2019, les convocatòries d'acords d'acció concertada en matèria de serveis socials en el sector d'infància i adolescència per als anys 2019 i 2020, publicades en el DOGV el 18 de gener de 2019 i el 20 de desembre de 2019, respectivament. En les referides convocatòries comprenien, entre altres, el servei de punt de trobada familiar, el servei d'actuacions tècniques destinades a sol·licitants d'adopció i famílies adoptives, el servei de suport a l'emancipació i autonomia personal de joves extutelats/ades que hagen aconseguit la majoria d'edat, el servei d'atenció telefònica a la infància i a l'adolescència i el servei específic d'atenció a abusos en la infància i l'adolescència.  
  
D'acord amb l'article 13 del Decret 181/2017, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant resolució, que ha de recollir aquells aspectes i elements que estableix aquesta norma, delimitant l'objecte i, en el seu cas, les característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que presten les entitats d'iniciativa social, sota els principis de transparència, publicitat i no discriminació.  
  
Dins de l'estructura orgànica de la Vicepresidència i Conselleria d'Igualtat i Polítiques Inclusives, tal com estableixen l'article 10 del Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència i Conselleria d'Igualtat i Polítiques Inclusives, i l'article 3 de l'Ordre 3/2021, de 30 de març, de la Vicepresidència i Conselleria d'Igualtat i Polítiques Inclusives, per la qual es desenvolupa el Decret 170/2020, la Direcció General d'Infància i Adolescència exerceix les funcions en matèria d'infància i adolescència i les competències en la gestió de concerts de programes i serveis, subvencions i ajudes, derivats mitjançant, entre altres, les actuacions següents:  
- Elaborar les propostes dels projectes normatius i de convocatòries relatius a l'àmbit de les competències atribuïdes, així com els documents tècnics, les instruccions i els procediments.  
- Gestionar els concerts, en col·laboració i sense perjudici de les competències atribuïdes a la Direcció General de Gestió i Organització del Sistema, així com les subvencions i les prestacions en matèria de la seua competència.  
- Generar recursos que acompanyen o fan costat a la vida independent per a les persones joves que compleixen la majoria d'edat quan estan sota una mesura de protecció.  
- Afavorir el dret essencial de les persones menors d'edat a mantindre relacions amb els seus progenitors i familiars en les situacions de ruptura familiar quan així s'establisca per l'autoritat administrativa competent, gestionant els recursos corresponents.  
- Donar a conéixer i supervisar el telèfon d'atenció a la infància.  
- Gestionar i fer seguiment de les actuacions i funcionament dels recursos dirigits a la prevenció relacionats amb les situacions de desprotecció de la infància i l'adolescència; els serveis socials específics d'atenció a la infància i l'adolescència, així com a les seues famílies, i la resta de les mesures tant de suport familiar com personal que suposen orientació, avaluació o intervenció davant situacions de violència directa o indirecta contra la infància i l'adolescència  
- Dissenyar i coordinar el servei d'intervencions tècniques en virtut del qual es presta el preceptiu acompanyament especialitzat a les persones menors d'edat acollides, a les famílies d'acolliment i d'origen  
- Dissenyar i coordinar les actuacions corresponents a l'exercici de les facultats protectores en matèria de desemparament i guarda respecte als xiquets, xiquetes i adolescents que estan en acolliment familiar o en guarda amb finalitat adoptiva  
Per això, tenint en compte que l'annex del Decret 181/2017 recull, entre altres serveis relatius al sector de la infància i l'adolescència els serveis de punt de trobada familiar, d'actuacions tècniques destinades a sol·licitants d'adopció i famílies adoptives, de suport a l'emancipació i autonomia personal de joves extutelats/ades que hagen aconseguit la majoria d'edat, de telèfon d'atenció a la infància i l'adolescència i d'atenció a abusos en la infància i l'adolescència com a susceptibles de concert social, a més del transcurs del termini de temps de vigència dels acords d'acció concertada formalitzats per a la prestació dels repetits serveis objecte d'aquesta convocatòria, incloses les corresponents pròrrogues, la necessitat i l'obligació legal de continuar prestant-los determinen l'oportunitat i conveniència de realitzar una nova convocatòria en la qual es tinguen en compte les noves necessitats detectades així com les millores i adaptació de les característiques i condicions de prestació dels serveis a la realitat actual.  
  
En virtut de l'exposat, i fent ús de les facultats que confereix el Decret 170/2020, de 30 d'octubre, del Consell, d'aprovació del Reglament orgànic i funcional de la Vicepresidència d'Igualtat i Polítiques Inclusives, i en relació amb el citat article 13 del Decret 181/2017, de 17 de novembre, del Consell, a proposta de la directora general d'infància i adolescència, resolc:  
  
Primer  
Aprovar la convocatòria pública dels acords d'acció concertada en matèria de serveis socials en el sector d'atenció a la infància i adolescència per a 2022 i 2023, conformement al que es disposa en l'annex I de condicions generals de la convocatòria i la resta d'annexos a aquesta dels següents serveis: servei de punt de trobada familiar, servei d'actuacions tècniques destinades a persones que s'ofereixen per a l'adopció i famílies adoptives, servei de suport a l'emancipació i autonomia personal de joves extutelats/ades que hagen aconseguit la majoria d'edat, servei d'atenció telefònica a la infància i a l'adolescència i servei específic d'atenció a abusos sexuals en la infància i l'adolescència, ordenant la seua publicació en el Diari Oficial de la Generalitat Valenciana.  
  
  
Segon  
Aquesta convocatòria s'aplicarà als concerts socials que se subscriguen en aquest àmbit i sector d'acció social per a l'any 2022 i 2023 amb càrrec al programa pressupostari 313.30 Infància i Adolescència, capítol IV, codi S1120, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, per un import per a l'exercici 2022 d'1.642.398,58 € i el seu equivalent per al 2023, per un import d'1.366.980 €. La resolució d'aquesta convocatòria queda condicionada a l'existència de crèdit adequat i suficient en el pressupost de l'exercici 2023.  
  
Tercer  
La data d'inici dels concerts socials d'aquesta convocatòria serà la que es determine en la resolució de concessió, i no podrà ser anterior a l'1 de juliol de 2022, i finalitzarà el 31 de maig de 2023, sense perjudici de la seua possible pròrroga.  
  
Quart  
Delegar en la persona titular de la Direcció General d'Infància i Adolescència la resolució del procediment d'acció concertada a què es refereix aquesta convocatòria, així com la decisió respecte de la pròrroga dels concerts.  
  
Cinqué  
Així mateix, es delega i es faculta la persona titular de la Direcció General d'Infància i Adolescència, en l'àmbit de les seues competències, a dictar totes aquelles instruccions que siguen necessàries, tant per a l'execució i aplicació d'aquesta resolució, com per a l'adequada gestió dels concerts en el seu àmbit funcional.  
  
Contra aquesta resolució, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà al de la seua publicació. Així mateix, amb caràcter potestatiu podrà interposar recurs de reposició en el termini d'un mes a comptar des de l'endemà de la seua publicació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puguen exercitar, si escau, qualsevol altre recurs que consideren convenient.  
  
València, 25 de maig de 2022.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.  
  
  
ANNEX I  
CONDICIONS GENERALS DE LA CONVOCATÒRIA DELS ACORDS D'ACCIÓ CONCERTADA EN MATÈRIA DE SERVEIS SOCIALS EN EL SECTOR D'ATENCIÓ A INFÀNCIA I ADOLESCÈNCIA  
  
Índex  
  
Títol I. Disposicions generals  
Article 1. Àmbit i objecte d'aplicació  
Article 2. Duració del concert i vigència de la convocatòria  
Article 3. Accés als serveis per les persones usuàries  
Títol II. Del procediment de concertació  
Capítol I. Requisits  
Article 4. Entitats sol·licitants  
Article 5. Requisits generals  
Capítol II. Iniciació del procediment  
Article 6. Inici d'ofici  
Article 7. Forma, termini i lloc de presentació de sol·licituds  
Article 8. Documentació i informació que s'ha d'adjuntar amb la sol·licitud  
Capítol III. Ordenació i instrucció del procediment  
Article 9. Comissió Instructora  
Article 10. Criteris de selecció i valoració d'entitats i serveis  
  
Article 11. Comissió d'Avaluació  
Article 12. Proposta de resolució  
Capítol IV. Finalització del procediment de selecció  
Article 13. Resolució de concessió  
Article 14. Efectes del concert  
Article 15. Publicació de la resolució  
Article 16. Recursos  
Capítol V. Formalització dels concerts  
Article 17. Condicions prèvies a la formalització  
Article 18. Formalització del concert social  
Títol III. Finançament de l'acció concertada  
Article 19. Mòduls econòmics. Càlcul de l'import de l'anualitat del concert social  
Article 20. Justificació de la prestació del servei  
Article 21. Pagament del cost del concert social  
Article 22. Comprovació i control de la despesa  
Títol IV. Execució dels concerts  
Article 23. Obligacions de l'Administració concertant  
Article 24. Obligacions de les entitats titulars dels serveis concertats  
  
Article 25. Qualitat dels serveis: actuacions de control i seguiment  
  
Article 26. Contractació d'activitats accessòries amb tercers  
Article 27. Resolució de conflictes  
Article 28. Inspecció i control ordinari  
Títol V. Concertació de serveis addicionals, modificació i revisió dels concerts  
Article 29. Concertació de serveis addicionals  
Article 30. Modificació dels concerts  
Article 31. Revisió i modificació de les condicions tècniques i econòmiques  
  
  
TÍTOL I  
Disposicions generals  
  
Article 1. Àmbit i objecte d'aplicació  
1. La conselleria competent en matèria de serveis socials podrà encomanar a entitats d'iniciativa social, mitjançant acords d'acció concertada, a través del procediment de concertació, la provisió dels següents serveis previstos en l'apartat I de l'annex del Decret 181/2017, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social (d'ara en avant Decret 181/2017):  
a) Servei de punt de trobada familiar.  
b) Servei d'actuacions tècniques destinades a persones que s'ofereixen per a l'adopció i famílies adoptives.  
c) Servei de suport a l'emancipació i autonomia personal de joves extutelats que hagen arribat a la majoria d'edat (oficines Mentora).  
  
d) Servei d'atenció telefònica a la infància i a l'adolescència.  
e) Servei específic d'atenció a abusos sexuals en la infància i l'adolescència.  
2. Els serveis que siguen concertats s'integraran en la Xarxa Pública Valenciana de Serveis Socials i d'atenció a la infància i l'adolescència.  
  
3. D'acord amb les disponibilitats pressupostàries existents, les necessitats d'atenció social, la població que actualment es troba sent atesa i la que d'ara en avant requerisca aquesta atenció constitueix l'objecte específic de la convocatòria dels serveis als quals es refereix l'apartat 1 d'aquest article, detallats en els annexos tècnics II, III, IV, V i VI, respectivament.  
  
Article 2. Duració del concert i vigència de la convocatòria  
1. El termini de vigència de la convocatòria s'iniciarà l'endemà de la publicació en el Diari Oficial de la Generalitat Valenciana, i finalitzarà el 31 de maig de 2023 sense perjudici que els concerts constituïts puguen ser prorrogats més enllà d'aquesta data.  
2. El termini de vigència del concert s'iniciarà en la data que es determine en la resolució de concessió, que no podrà ser anterior a l'1 d'abril de 2019, i finalitzarà el 31 de desembre de 2020, sense perjudici de les seues possibles pròrrogues.  
3. El concert podrà prorrogar-se, per mutu acord, amb anterioritat a la seua finalització i per resolució de l'òrgan competent per a la seua decisió, si hi concorren les circumstàncies previstes en l'article 35 del Decret 181/2017. La vigència del concert podrà prorrogar-se per un període màxim de dos anys, mitjançant una o successives pròrrogues.  
  
Article 3. Accés al servei per les persones usuàries  
L'accés a cada servei concertat serà sempre a través del procediment i òrgan administratiu que es designe en l'annex de condicions tècniques corresponent al servei concret de la convocatòria.  
  
  
  
TÍTOL II  
Del procediment de concertació  
  
CAPÍTOL I  
Requisits  
  
Article 4. Entitats sol·licitants  
1. Segons el marc normatiu vigent a la Comunitat Valenciana, podran sol·licitar i participar en el règim d'acció concertada a l'empara d'aquesta convocatòria aquelles entitats d'iniciativa social que complisquen els requisits per a accedir al règim d'acció concertada i per a actuar com a institucions col·laboradores en l'àmbit de la infància i l'adolescència.  
2. D'acord amb l'article 180 de la Llei 26/2018, de 21 de desembre, de drets i garanties de la infància i l'adolescència, poden ser entitats col·laboradores en matèria de protecció de la infància i l'adolescència les associacions, fundacions, cooperatives i altres entitats sense ànim de lucre que duguen a terme alguna de les activitats establides en l'article esmentat.  
  
Article 5. Requisits generals  
D'acord amb el que disposa l'article 7 del Decret 181/2017, podran sol·licitar i accedir al règim d'acció concertada les entitats d'iniciativa social prestadores de serveis socials que complisquen els següents requisits:  
a) Estar degudament inscrites en l'àrea d'atenció corresponent a infància i adolescència en el Registre d'entitats, centres i serveis de la conselleria competent en matèria de serveis socials.  
b) Complir amb els requisits de solvència tècnica per a prestar el servei, així com una experiència mínima de les persones professionals en l'atenció del col·lectiu al qual es dirigeix l'acció concertada.  
c) Trobar-se al corrent en el pagament de les obligacions tributàries i de la Seguretat Social.  
d) Complir amb els requisits per a la prestació del servei en els termes establits en l'article 21 del Decret 59/2019, de 12 d'abril, del Consell, d'ordenació del Sistema Públic Valencià de Serveis Socials.  
  
e) Complir amb els requisits de funcionament exigits en l'annex de condicions tècniques corresponent a cada servei d'aquesta convocatòria.  
  
f) Acreditar o estar en condicions de disposar d'un certificat de qualitat del servei, abans de la data de finalització del concert social o la seua pròrroga. Les entitats que no puguen acreditar aquest requisit han de complir el que estableix la disposició transitòria cinquena del Decret 181/2017.  
g) Acreditar la titularitat de l'immoble en què presta el servei, o la disponibilitat per qualsevol títol jurídic vàlid, per un període no inferior al de la vigència del concert, així com l'autorització de l'entitat o persona titular del local on està situat el servei.  
  
h) No estar incursa en les prohibicions que estableix l'article 8 del Decret 181/2017.  
  
  
CAPÍTOL II  
Iniciació del procediment  
  
Article 6. Inici d'ofici  
El procediment de concertació s'inicia d'ofici amb la publicació d'aquesta resolució i s'impulsarà d'ofici en tots els seus tràmits, respectant els principis de transparència, publicitat i no discriminació, així com la resta dels principis establits en els articles 6 i 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, i l'article 4 del Decret 181/2017.  
  
  
Article 7. Forma, termini i lloc de presentació de sol·licituds  
1. La sol·licitud de participació en el procediment de concertació (ANNEX VIII) s'efectuarà mitjançant model que estarà accessible en la seu electrònica de la Generalitat, https://sede.gva.es (Procediments administratius), degudament formalitzada i subscrita electrònicament per la persona que exercisca la representació de l'entitat titular del servei objecte del concert.  
2. El termini de presentació de sol·licituds d'aquesta convocatòria serà d'un mes, a partir de l'endemà de la publicació en el Diari Oficial de la Generalitat Valenciana, sense perjudici del que disposa el títol V d'aquest annex.  
3. Es presentarà una sol·licitud per cadascun dels serveis i dels lots en els quals es divideixen territorialment per als quals l'entitat s'ofereix per a concert.  
4. La presentació de sol·licituds i documentació annexa s'haurà de fer de manera telemàtica, i per a aquesta finalitat les persones i entitats interessades utilitzaran l'aplicació dissenyada que estarà disponible en el Catàleg de serveis públics interactius de la Generalitat a través de la seu electrònica (portal https://sede.gva.es, apartat «Serveis en línia»).  
D'acord amb l'article 14.1 del Reial decret 203/2021, de 30 de març, pel qual s'aprova el Reglament d'actuació i funcionament del sector públic per mitjans electrònics, la validesa de la presentació de les sol·licituds o documentació en suport no electrònic requerirà la posterior esmena en format electrònic, que serà requerida pel procediment previst en l'article 9.2 d'aquesta convocatòria.  
  
Tal com disposa l'article 68.4 de la Llei 39/2015, d'1 d'octubre, del procediment administratiu comú de les administracions públiques, en aquest cas es considerarà com a data de presentació de la sol·licitud aquella en la qual haja sigut feta l'esmena.  
5. A l'efecte de participació en aquesta convocatòria, es considera que la mateixa subscripció de la sol·licitud de concert social per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a sol·licitar el concert social oportú, permetre l'accés a la Plataforma autonòmica d'interoperabilitat i autoritzar la consulta interactiva de documentació.  
  
D'acord amb el que disposa l'article 28 de l'esmentada Llei 39/2015, en absència d'oposició expressa per part de l'interessat, l'òrgan gestor del procediment està autoritzat per a obtindre directament les dades dels documents preceptius elaborats per qualsevol administració i que per a aquest procediment són les que s'assenyalen a continuació:  
  
a) Document d'identitat (DNI) de la persona que exerceix la representació legal de l'entitat sol·licitant.  
b) Certificació que l'entitat està al corrent de les obligacions amb la Tresoreria General de la Seguretat Social.  
No obstant això, haurà de constar autorització expressa per a l'obtenció dels següents documents o, en cas contrari, haurà d'aportar-los l'entitat:  
a) Certificació que l'entitat està al corrent de les obligacions tributàries (Hisenda estatal. AEAT).  
b) Certificació que l'entitat està al corrent de les obligacions tributàries (Hisenda autonòmica de la Generalitat Valenciana).  
6. Així mateix, com que està prevista la tramitació d'aquest procediment per mitjans telemàtics, tots els tràmits que afecten les persones interessades per a l'exercici dels seus drets i obligacions, així com l'esmena de la sol·licitud, s'hauran de fer per aquest mitjà.   
  
Article 8. Documentació i informació que s'ha d'adjuntar amb la sol·licitud  
1. A més de la sol·licitud, la documentació que han de presentar les entitats per a cada servei que sol·licite participar en el procediment de concertació serà la següent:  
a) Certificat acreditatiu de l'acord adoptat per l'òrgan competent de l'entitat en el qual s'autoritze el representant legal per a la participació en el procediment de selecció i la sol·licitud del concert social (annex IX, disponible en seu electrònica).  
b) Certificat d'estar al corrent de les obligacions tributàries amb la hisenda estatal i autonòmica, en cas que no autoritzen la consulta interactiva d'aquesta documentació (apartat K1 de l'annex VIII, disponible en seu electrònica).  
c) Certificat d'estar al corrent dels pagaments amb la Tresoreria General de la Seguretat Social, en cas d'oposar-se a la consulta interactiva d'aquests pagaments (apartat K2 de l'annex VIII, disponible en seu electrònica).  
d) Declaració responsable de l'entitat de no estar incursa en cap causa de prohibició per a concertar.  
e) Declaració responsable subscrita per la persona representant de l'entitat del compliment dels requisits establits en l'article 21 del Decret 59/2019, de 12 d'abril, del Consell, d'ordenació del Sistema Públic Valencià de Serveis Socials, i en la normativa que resulte d'aplicació, per a la prestació del servei.  
f) Presentar una declaració responsable subscrita per la persona representant de l'entitat per la qual es compromet a complir tots els requisits de funcionament exigits en l'annex de condicions tècniques corresponent a cada servei d'aquesta convocatòria.  
g) Projecte tècnic de funcionament del servei.  
h) Relació de persones professionals i personal d'atenció directa amb què compta el servei, amb indicació del nom i cognoms dels seus components, lloc de treball, titulació, tipus de relació laboral d'aquests amb l'entitat titular, antiguitat, nombre d'hores diàries o setmanals de dedicació de cadascun i funcions que tenen.  
En el cas que es tracte d'una entitat que no haja estat prestant el servei objecte d'aquesta convocatòria, haurà d'aportar un compromís de contractació del personal requerit per al correcte funcionament d'aquest recurs, havent d'aportar la documentació indicada prèviament en el termini d'un mes després de la formalització de l'acord d'acció concertada, així com una adscripció dels mitjans necessaris.  
  
i) Declaració responsable de la disponibilitat de l'immoble en el qual es presta el servei per un període no inferior a la vigència del concert (apartat E de l'annex VIII, disponible en seu electrònica).  
j) Declaracions responsables corresponents a les clàusules socials (apartat F de l'annex VIII, disponible en seu electrònica).  
k) Declaració responsable subscrita per la persona representant de l'entitat que tota persona que intervinga en la prestació del servei, per exercir professió, ofici i activitat que implique contacte habitual amb persones menors d'edat, compleix el requisit previst en l'article 57 de la Llei orgànica 8/2021, de 4 de juny, de protecció integral a la infància i l'adolescència davant la violència, relatiu a no haver sigut condemnada per sentència ferma per qualsevol delicte contra la llibertat i indemnitat sexuals tipificats en el títol VIII de la Llei orgànica 10/1995, de 23 de novembre, del Codi Penal, així com per qualsevol delicte de tràfic d'éssers humans tipificat en el títol VII bis del Codi Penal (apartat G de l'annex VIII, disponible en seu electrònica).  
  
En el cas que un treballador o treballadora de manera sobrevinguda incomplisca aquesta obligació, l'entitat haurà de procedir de manera immediata a la seua substitució.  
l) Escriptura o document de constitució, de modificació, estatuts o acte fundacional, en què faça constar els fins de l'entitat.  
m) Declaració responsable de l'experiència en la gestió de centres, serveis i/o programes d'atenció al col·lectiu al qual es dirigeix l'acció concertada (apartat H de l'annex VIII, disponible en seu electrònica).  
  
n) Certificat de qualitat del servei, expedit en data anterior a la finalització del termini de presentació de sol·licituds. Les entitats que no puguen acreditar el requisit esmentat han de presentar una declaració responsable en què es comprometen a complir el que estableix la disposició transitòria cinquena del Decret 181/2017.  
o) Model de domiciliació bancària (disponible en seu electrònica) omplit i signat electrònicament per la persona representant legal de l'entitat, llevat que la subvenció vaja a cobrar-se en un compte que ja estiga donat d'alta en el registre per a relacionar-se econòmicament amb la Generalitat, l'IBAN del qual es faça constar en la sol·licitud.  
p) Declaració responsable del compliment de la solvència tècnica, així com de l'experiència mínima de les persones professionals que prestaran el servei.  
q) Documentació acreditativa dels altres requisits per a tindre en compte en el barem.  
2. Per a la presentació dels documents caldrà atendre els annexos de sol·licitud concrets de cada servei, ja que alguns poden incloure les declaracions responsables relatives a diversos dels documents anteriors.  
  
3. Durant la fase d'instrucció, l'Administració incorporarà d'ofici el certificat o document acreditatiu de la inscripció de l'entitat titular en el Registre d'entitats titulars d'activitats socials de la conselleria competent en matèria de serveis socials.  
  
  
CAPÍTOL III  
Ordenació i instrucció del procediment  
  
Article 9. Comissió Instructora  
1. La instrucció dels expedients correspondrà a una comissió instructora integrada per les següents persones dels serveis adscrits a la direcció general competent en matèria d'infància i adolescència, que seran designades per la persona titular de la Subdirecció General d'Infància i Adolescència:  
- Dues persones titulars de prefectures de secció amb competències en els serveis objecte de la convocatòria. Una d'elles actuarà com a president. En cas d'absència, vacant o malaltia, serà substituïda per una altra persona que ocupe una de les prefectures de secció de la direcció general competent.  
- Tres persones que presten els seus serveis com a tècnics/tècniques de la direcció general amb competències en matèria d'infància i adolescència, una de les quals actuarà com a secretari/secretària.  
2. La Comissió Instructora s'encarregarà de verificar la documentació presentada en el procediment i de la seua baremació, així com de la seua avaluació tècnica. Una vegada revisada la documentació, quan la sol·licitud no reunisca els requisits exigits o no s'acompanye la documentació preceptiva, l'òrgan d'instrucció requerirà a l'entitat sol·licitant, mitjançant publicació en el Diari Oficial de la Generalitat Valenciana, que, de conformitat amb el que exigeix la llei i les seues disposicions de desplegament, esmene la falta o acompanye els documents preceptius, amb indicació que, si no ho fera en el termini de deu dies hàbils, es considerarà que desisteix de la seua petició, amb resolució prèvia que haurà de ser dictada en els termes previstos en la legislació de procediment administratiu comú.  
3. La puntuació mínima per a accedir al règim d'acció concertada s'estableix en 50 punts. D'acord amb els criteris de selecció, en els casos en els quals el nombre de sol·licituds siga superior a les disponibilitats de les prestacions susceptibles de concert, es proposarà el concert de cada servei a l'entitat que obtinga la major puntuació per a cadascun dels lots convocats.  
4. En cas d'empat en la puntuació per part de dues entitats, s'atorgarà preferència a les que hagen obtingut més puntuació en l'apartat 4 de l'article 10 d'aquest annex i, en cas de persistir l'empat, es prendrà com a criteri la data (dia i hora) de presentació de la sol·licitud de concert, i tindrà prioritat la presentada amb més antelació.  
  
Així mateix, la Comissió Instructora haurà d'emetre una relació ordenada de les entitats sol·licitants amb una proposta de puntuació en aplicació del barem previst en aquesta convocatòria per a traslladar-la a la Comissió de Valoració. La proposta de puntuació referida no serà vinculant per a la Comissió de Valoració.  
5. Tota la documentació que siga emesa per la Comissió Instructora, inclosa la que s'indica en l'apartat anterior, haurà de ser subscrita per la persona que la presidisca i la que actue com a secretària o aquelles que les substituïsquen.  
6. La Comissió Instructora exercirà les seues funcions, actuant com a òrgan col·legiat. De cadascuna de les sessions s'alçarà la corresponent acta que serà signada per les persones que exercisquen la secretaria i la presidència, una vegada aprovada per tots els membres assistents a cada sessió.  
7. La resta de les qüestions relatives al règim de funcionament es regirà pel que preveu la Llei 40/2015, d'1 d'octubre, de règim jurídic del sector públic.  
  
Article 10. Criteris de selecció i valoració d'entitats i serveis  
La valoració de les sol·licituds s'efectuarà atenent els següents criteris de selecció i valoració d'entitats:  
1. Els anys d'experiència acreditada en la prestació de serveis dirigits a la infància i l'adolescència. Aquest criteri es valorarà amb un màxim de 22 punts, a raó d'un punt per any complet acreditat, a comptar de la inscripció de qualsevol servei dins d'aquest àmbit funcional.  
  
L'experiència s'acreditarà mitjançant la declaració responsable que figura en l'apartat H de l'annex VIII (disponible en seu electrònica), de la sol·licitud de convocatòria, signada electrònicament.  
2. Tindre establida una carta de servei amb la relació de serveis que s'ofereixen, amb compromisos de gestió, indicadors detallats per al seu seguiment, sistema de gestió de queixes i reclamacions i mesures d'esmena àgils en cas d'incompliment (en document de carta de serveis, que es facilite a les persones usuàries, amb independència del reglament de règim interior). Aquest criteri es valorarà amb un màxim de 6 punts.  
  
Per a la valoració d'aquest criteri haurà de presentar-se la carta de servei.  
3. El treball desenvolupat en l'àmbit comunitari i el grau d'inserció de l'entitat en el territori, desenvolupant accions i programes en règim de coordinació, que s'hauran d'acreditar documentalment, computant cada programa amb participació pública amb 2 punts i amb 1 punt els d'iniciativa privada, fins a un màxim de 15 punts.   
  
Aquest extrem s'acreditarà mitjançant certificat signat electrònicament per la persona que exercisca la representació legal de l'entitat pública o privada amb la qual es desenvolupen o es desenvoluparan els programes de coordinació.  
4. Les bones pràctiques socials i de gestió de personal, en relació amb les clàusules socials de creació d'ocupació per a persones amb dificultats, plans d'igualtat entre homes i dones i altres de caràcter social, especialment establides en l'execució de les prestacions objecte d'acció concertada.  
Aquest criteri es valorarà amb un màxim de 20 punts, de la manera següent:  
a) Tindre incorporades, temporalment o indefinidament, persones treballadores que es troben incloses en algun dels col·lectius d'especial atenció, fins a un màxim de 15 punts:  
- Joves que hagueren estat en situació de risc declarada o tutelats per l'entitat pública durant la seua minoria d'edat.  
- Dones víctimes de violència de gènere. Aquesta circumstància s'haurà de tindre en compte per a les unitats de convivència en les quals hi haja alguna víctima de violència de gènere acreditada, i no sols en els casos de la titular del contracte.  
- Víctimes del terrorisme.  
- Persones amb diversitat funcional amb un grau de discapacitat igual o superior al 33 %. Aquesta circumstància es tindrà en compte no sols per als titulars del contracte, sinó per a qualsevol membre de la unitat de convivència.  
- Unitats de convivència en què totes les persones es troben en situació de desocupació i hagen esgotat les prestacions corresponents.  
  
- Unitats de convivència en les quals alguna persona assumeix la pàtria potestat, tutela o acolliment familiar d'una persona menor d'edat.  
  
- Persones en situació de necessitat o en risc d'exclusió, en especial quan tinguen fills menors exclusivament a càrrec seu.  
  
 Punts  
Més del 3 % 15  
Entre el 2 i el 3 % 10  
Entre l'1 i el 2 % 5  
  
  
Aquest apartat s'acreditarà mitjançant declaració responsable que figura en l'annex VIII, disponible en seu electrònica, de sol·licitud, signada electrònicament.   
b) Tindre establit un pla d'igualtat de dones i homes, que assegure la igualtat de gènere i l'eventual millora dels mínims en matèria d'igualtat i de conciliació laboral establits en la Llei orgànica 3/2007, de 22 de març, per a la igualtat efectiva de dones i homes, i normativa autonòmica (Llei 9/2003, de 2 d'abril, de la Generalitat): fins a 5 punts: 2 punts per sol·licitud del visat i 5 punts per pla d'igualtat visat.  
  
Haurà de presentar-se el pla d'igualtat o document oficial que acredite la sol·licitud del visat.  
5. Criteris específics relatius a cada servei susceptible de ser concertat, que seran valorats amb un màxim de 37 punts, havent d'aportar per a la seua oportuna baremació un document per cadascun dels apartats següents en els quals es desenvolupe i explique el contingut de cadascun d'aquests:  
a) Disposar d'un protocol de funcionament del servei, fins a 17 punts: Es valoraran en aquest apartat especialment els aspectes següents:  
  
- Mecanismes per a la informació i orientació a les persones usuàries i/o els seus familiars responsables (5 punts).  
- Mecanismes de participació per a les persones usuàries i/o els seus familiars responsables (6 punts).  
- Mecanismes d'avaluació del funcionament del servei, que incloguen la valoració per part de les persones usuàries (6 punts)  
Haurà d'aportar-se el protocol de funcionament del servei per a valorar-lo.  
b) Programes formatius dirigits a les persones professionals que versaran sobre la matèria objecte del servei, fets per personal extern especialitzat en motivació i cohesió grupal en l'àrea d'infància i adolescència amb experiència de 300 hores acreditada mitjançant declaració responsable, fins a 20 punts:  
- 90 hores anuals: 20 punts.  
- 80 hores anuals: 15 punts.  
- 70 hores anuals: 10 punts.  
- 60 hores anuals: 5 punts.  
- 50 hores anuals: 3 punts.  
La persona representant legal de l'entitat haurà de presentar una declaració responsable, signada electrònicament, per a acreditar aquest extrem.  
  
Article 11. Comissió d'Avaluació  
1. Per a l'avaluació del procediment d'acció concertada que estableix aquesta convocatòria, es crea una comissió d'avaluació, que estarà integrada pels següents membres de la direcció general amb competències en matèria d'infància i adolescència:  
a) La persona titular de la subdirecció general amb competències en matèria d'infància i adolescència, que exercirà la presidència. En cas de vacant, absència o malaltia, la suplirà la persona que ocupe la prefectura de servei sota la seua dependència amb més antiguitat en el lloc.  
  
b) Tres persones que ocupen prefectures de servei de la direcció general amb competències en matèria d'infància i adolescència, designades a aquest efecte per la persona titular de la seua subdirecció general. En cas de vacant, absència o malaltia, a cadascuna d'elles les haurà de suplir la persona que ocupe la prefectura de secció sota la seua dependència amb més antiguitat en el lloc.  
c) Les tres persones titulars de les direccions territorials de la conselleria, que podran delegar en la prefectura de servei de cada direcció territorial amb competències en matèria d'infància i adolescència.  
2. Actuarà com a secretari/secretària de la comissió una persona adscrita a la direcció general competent en matèria d'infància i adolescència, que assistirà a les reunions amb veu, però sense vot.  
3. La Comissió d'Avaluació exercirà les seues funcions, actuant com a òrgan col·legiat. De cadascuna de les sessions s'alçarà la corresponent acta que serà signada per la persona que exercisca la secretaria i la presidència, una vegada aprovada per tots els membres assistents a cada sessió.  
4. La Comissió d'Avaluació serà convocada amb una antelació mínima de 48 hores, sent necessària per a la seua vàlida constitució la presència de la majoria dels seus membres, i necessàriament la de les persones que exercisquen la presidència i la secretaria.  
5. Els acords s'adoptaran per la majoria dels presents.  
6. La resta de les qüestions relatives al règim de funcionament es regirà pel que preveu la Llei 40/2015, d'1 d'octubre, de règim jurídic del sector públic.  
  
Article 12. Proposta de resolució  
1. La Comissió d'Avaluació, amb la remissió prèvia per la Comissió Instructora, serà l'encarregada d'elaborar una relació ordenada de participants en el procediment de selecció que hagen acreditat els requisits exigits, amb la puntuació atorgada en el procediment de selecció d'acord amb els criteris de valoració que estan desenvolupats i ponderats en aquesta convocatòria.  
2. Basant-se en aquesta relació, s'elaborarà la proposta de resolució, que s'haurà de remetre a la persona titular de la direcció general amb competències en matèria d'infància i adolescència, en què s'haurà de determinar l'entitat o entitats que, havent obtingut major puntuació per a cada servei i lot, segons els casos, es proposa la formalització de l'acord d'acció concertada, les quals hauran de quedar a la disposició de la conselleria a partir del moment que s'especifique en la resolució de concessió del concert social.  
3. En la mateixa proposta de resolució s'haurà de deixar constància dels serveis i lots sol·licitats per cada entitat d'iniciativa social sol·licitant, en els quals és procedent denegar el concert, motivant la causa.  
  
  
CAPÍTOL IV  
Finalització del procediment de selecció  
  
Article 13. Resolució de concessió  
1. La persona titular de la direcció general competent en matèria d'infància i adolescència, per delegació de la persona titular de la conselleria, a proposta de la Comissió d'Avaluació, i tenint en compte les disponibilitats pressupostàries existents, haurà de resoldre sobre la concessió o denegació de concerts socials en un termini màxim de tres mesos des de la publicació de la convocatòria pública en el Diari Oficial de la Generalitat Valenciana.  
2. Transcorregut el termini establit en l'apartat anterior sense haver-se dictat i publicat la resolució expressa, hauran d'entendre's desestimades les sol·licituds formulades per les entitats participants en el procediment de concertació, per silenci administratiu, d'acord amb el que estableix l'article 25 de la Llei 39/2015, d'1 d'octubre, del procediment administratiu comú de les administracions públiques, sense perjudici que subsistisca l'obligació legal de l'Administració de resoldre expressament.  
3. La resolució de concessió especificarà, respecte de les entitats d'iniciativa social que no acrediten el requisit de comptar amb un certificat de qualitat del servei concertat, la seua obligació de sotmetre's, en el termini màxim de dos anys a comptar des de la data de formalització del concert, a l'avaluació de qualitat del servei i a presentar un certificat de qualitat homologat per alguna entitat acreditada en matèria d'avaluació, i l'administració podrà procedir a l'extinció del concert si no es compleix amb aquesta obligació en el termini establit, conforme al que disposa la disposició transitòria cinquena del Decret 181/2017.  
  
  
Article 14. Efectes del concert  
1. Els efectes econòmics del concert s'iniciaran a partir de la data de posada a disposició del servei concertat de la conselleria concertant, que haurà de produir-se en la data indicada en la resolució de concessió, data que no podrà ser anterior a l'1 de juliol de 2022.  
2. La quantia màxima del concert es determinarà per a cada servei i lot convocat d'acord amb el que preveuen els annexos de condicions tècniques corresponents a cadascun dels serveis, tenint en consideració el mòdul econòmic aplicable i el període de prestació del servei.  
  
  
Article 15. Publicació de la resolució  
La resolució que es dicte de concessió i denegació de concerts posa fi al procediment de selecció i serà objecte de publicació en el Diari Oficial de la Generalitat Valenciana, tenint aquesta els efectes de la notificació a les entitats interessades, conforme al que disposa l'article 45 de la ja esmentada Llei 39/2015.  
  
Article 16. Recursos  
La resolució posa fi a la via administrativa i contra aquesta es podrà interposar recurs potestatiu de reposició en el termini d'un mes a comptar de l'endemà de la seua publicació o bé directament recurs contenciós administratiu, en el termini de dos mesos a comptar de l'endemà d'aquesta publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre que estime pertinent.  
  
  
CAPÍTOL V  
Formalització dels concerts  
  
Article 17. Condicions prèvies a la formalització  
Amb caràcter previ a la subscripció del concert social, l'entitat haurà d'aportar:  
a) L'últim rebut de l'Impost d'Activitats Econòmiques corresponent al servei o document que n'acredite l'exempció.  
b) L'últim rebut de pagament de prima d'assegurança que cobrisca la responsabilitat civil, així com les contingències derivades per invalidesa i defunció en cas d'accident de les persones usuàries.  
  
Article 18. Formalització del concert social  
1. Els concerts socials, producte dels acords d'acció concertada, es formalitzaran en un document administratiu d'acord amb el model fixat com a annex VII de la convocatòria, disponible en la seu electrònica de la Generalitat, dins del termini de trenta dies a comptar del següent a la publicació de la resolució de concessió.  
2. En el referit document de concert s'hauran de fer constar de manera expressa els drets i les obligacions de les parts, la tipologia dels serveis concertats, el règim econòmic, la forma de pagament, la duració, la possibilitat de pròrrogues i les causes d'extinció d'aquest.  
Així mateix, haurà de deixar constància del requisit de certificació de qualitat, en els termes que preveu la disposició transitòria cinquena del Decret 181/2017.  
3. El concert social serà subscrit per la persona titular de la direcció general amb competències en matèria d'infància i adolescència, en representació de l'administració concertant, com a òrgan facultat per a resoldre el procediment de concertació.  
Una vegada formalitzat, s'anotarà d'ofici en la corresponent secció del Registre d'entitats, centres i serveis socials de la Comunitat Valenciana.  
4. El document administratiu en el qual es formalitze el concert social podrà elevar-se a escriptura pública quan ho sol·licite el titular del servei concertat, sent, en aquest cas, a càrrec seu les despeses derivades de l'atorgament.  
  
  
TÍTOL III  
Finançament de l'acció concertada  
  
Article 19. Mòduls econòmics. Càlcul de l'import de l'anualitat del concert social  
El finançament dels serveis concertats per la Generalitat a què es refereix aquesta convocatòria s'efectuarà d'acord amb els mòduls econòmics fixats per a cada servei en els annexos de condicions tècniques corresponents.  
  
Article 20. Justificació de la prestació del servei  
1. Les entitats signants dels concerts estaran obligades a justificar la prestació del servei i el compliment de les obligacions derivades del concert per al seu abonament.  
2. A aquest efecte, hauran de presentar amb caràcter mensual, en els cinc primers dies del mes següent, la documentació per via telemàtica o mitjans electrònics exigida en l'annex de condicions tècniques corresponent d'aquesta convocatòria, en les direccions territorials de la Vicepresidència i Conselleria d'Igualtat i Polítiques Inclusives.  
En el cas del servei d'atenció telefònica, la documentació justificativa es presentarà en la direcció general amb competències en la matèria objecte d'aquesta convocatòria.  
  
Article 21. Pagament del cost del concert social  
1. La conselleria competent en matèria de serveis socials tramitarà mensualment, amb justificació prèvia de l'entitat concertada en els termes descrits en l'article anterior, la proposta de pagament del cost del servei concertat, d'acord amb els mòduls econòmics fixats en els annexos de condicions tècniques corresponents a cada servei de la convocatòria i el corresponent document de formalització.  
2. L'abonament del cost del concert s'efectuarà, mitjançant transferència bancària, al compte específic per a concerts socials designat per l'entitat corresponent.  
3. No obstant això, quan així es preveja en la llei de pressupostos de la Generalitat de l'exercici al qual corresponga la despesa i en el document de formalització del concert, el pagament corresponent a la mensualitat de desembre es lliurarà de manera anticipada, amb una estimació de l'import, calculada a partir dels mòduls aplicables, sense perjudici de la regularització corresponent, que s'efectuarà en tot cas abans del 31 de gener de l'exercici següent, que implicarà l'exigència, si és el cas, de reintegrament de l'import percebut indegudament.  
  
Article 22. Comprovació i control de la despesa  
1. El servei competent de la direcció general amb competències en matèria d'infància i adolescència per al servei d'atenció telefònica, o de la direcció territorial per a la resta de serveis concertats, comprovarà la veracitat de les dades aportades i si hi ha alguna incidència o reclamació relativa a l'atenció a les persones usuàries, sempre que aquesta haja sigut atesa adequadament o es trobe en termini pendent de resolució, per a donar conformitat, si és el cas, a la documentació.  
  
2. L'entitat haurà de remetre per via telemàtica, abans del 31 de gener de l'exercici següent, a la direcció territorial corresponent i a la direcció general competent en matèria d'infància i adolescència, una memòria de les actuacions realitzades i el compliment de les condicions d'acord amb els punts establits en els annexos de condicions tècniques corresponents a cada servei d'aquesta convocatòria.  
  
3. L'entitat titular estarà obligada a conservar les factures i els documents justificants de despeses, per un període de cinc anys, per al seu control econòmic i financer.  
  
  
TÍTOL IV  
Execució dels concerts  
  
Article 23. Obligacions de l'Administració concertant  
Constitueixen obligacions de la Vicepresidència i Conselleria d'Igualtat i Polítiques Inclusives, com a administració concertant, les següents:  
a) Proposar el pagament a l'entitat titular dels serveis concertats, mensualment, l'import del concert conforme als mòduls econòmics fixats en els annexos de condicions tècniques corresponents a cada servei i en el document de formalització del concert social (annex VII).  
  
b) Resoldre, mitjançant acte administratiu exprés, les altes, les baixes, els trasllats o altres circumstàncies susceptibles de resolució respecte de les persones usuàries del servei, quan així ho indique l'annex tècnic.  
c) Facilitar a l'entitat concertada tota la informació de què dispose de la persona menor d'edat, de les persones que s'ofereixen per a l'adopció, les famílies adoptives, acollidora i d'origen, segons el cas, que resulte necessària per a la prestació, en el moment d'accés al servei, sense perjudici que l'entitat actualitze la seua informació com a resultat de la prestació del servei.  
Per a això, en els casos en què calga, s'establirà l'oportuna coordinació mitjançant sessions de derivació, a fi d'especificar i consensuar els objectius que es busquen, el termini previsible d'atenció i mecanismes de seguiment, control i avaluació.   
d) Comunicar a l'entitat concertada, amb la suficient antelació, qualsevol circumstància que afecte les condicions del concert subscrit.  
  
e) Dictar les directrius tècniques i instruccions precises per al desenvolupament de l'activitat, assegurar la qualitat del servei i que es proporcione a les persones usuàries el recurs més idoni a la seua situació i circumstàncies personals, dins d'un entorn social adequat.  
  
Article 24. Obligacions de les entitats titulars dels serveis concertats  
  
1. Sense perjudici de les obligacions establides en les normes d'aplicació, són obligacions de les entitats titulars dels serveis concertats les següents, a conseqüència de l'acord d'acció concertada i formalització del concert:  
a) Posar a la disposició de la Generalitat els serveis previstos en el concert, així com admetre al servei totes les persones usuàries que li designen els òrgans competents.  
b) Mantindre els requisits i les ràtios de personal en relació amb les prestacions i nombre de persones ateses, segons determinen els annexos de condicions tècniques corresponents, durant el període de vigència del concert.  
c) Prestar el servei gratuïtament a les persones usuàries, de manera que no pot percebre quantitat que, directament o indirectament, supose una contrapartida econòmica pels serveis objecte del concert.  
d) Fer constar en la seua documentació i en la seua publicitat, al costat de la denominació de l'entitat i servei, la condició de servei concertat, integrat en el Sistema Públic Valencià de Serveis Socials.  
A aquest efecte, d'acord amb la disposició addicional novena del Decret 181/2017, hauran de fer constar en la seua documentació i en la seua publicitat la condició de servei concertat, en el termini màxim de quinze dies des de la formalització del concert social, i, igualment, hauran de fer constar aquesta condició en la retolació i publicitat exterior de la seu en la qual es presta el servei.  
e) Complir, en tot moment, les condicions tècniques a què se subjecta el concert i mantindre els nivells de qualitat en la prestació assistencial.  
f) Adoptar les mesures adequades per a establir un sistema intern àgil de recepció, seguiment i resolució de les queixes i reclamacions que puguen presentar les persones usuàries.  
g) Complir i seguir les instruccions i directrius tècniques que formulen els òrgans competents de la Conselleria per al desenvolupament de l'activitat i garantir la prestació adequada del servei.  
h) Disposar d'un òrgan de participació conforme a les indicacions establides en l'annex de condicions tècniques corresponent.  
i) Tindre almenys la meitat del personal d'atenció directa de la plantilla del servei amb una relació contractual de caràcter indefinit.  
j) Comunicar a l'administració concertant, amb la suficient antelació, qualsevol modificació substancial o circumstància que afecte el servei concertat, inclòs el canvi de seu o domicili on es preste el servei.   
  
2. Com a condicions tècniques obligatòries, l'entitat concertant haurà de:  
a) Subscriure una pòlissa d'assegurances que cobrisca la responsabilitat civil resultant de les accions del seu personal i de les persones usuàries del servei, així com les contingències derivades de lesió o defunció d'aquest personal i persones usuàries en cas d'accident o a conseqüència de la prestació del servei, amb un mínim de 30.000 euros per defunció i de 60.000 euros per a invalidesa per sinistre, sense que hi haja limitació per anualitat de l'assegurança, segons estableix la disposició addicional huitena del Decret 181/2017.  
b) Desenvolupar les actuacions de control i seguiment de les actuacions concertades, que s'estipulen en l'article 25 d'aquesta disposició, amb la finalitat de garantir en tot moment la qualitat del servei.  
  
c) Adoptar totes les mesures necessàries per a complir amb les obligacions de protecció de dades de les persones usuàries i per a garantir el deure de reserva del seu personal, d'acord amb el que preveu l'article 13.3 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'enjudiciament civil.  
d) Comunicar immediatament, en el termini màxim de 24 hores, per qualsevol mitjà escrit o telemàtic, qualsevol incidència greu esdevinguda durant l'estada de la persona en el servei, sent l'òrgan competent de l'administració concertant la secció corresponent de la direcció territorial.  
e) Dins dels deu primers dies següents a la formalització de l'acord d'acció concertada, l'entitat haurà de remetre, a la direcció territorial amb competències en matèria d'infància i adolescència, còpia dels contractes laborals del personal adscrit a la prestació del servei i dels documents que acrediten el compliment dels requisits de titulació i formació o experiència del personal tècnic  
3. Igualment, les entitats estan obligades a complir amb la legislació laboral vigent i les obligacions que comporta el conveni col·lectiu sectorial d'aplicació vigent.  
4. Així mateix, estan obligades a facilitar la funció inspectora per part dels serveis d'inspecció de serveis socials i assumir les actuacions de control financer que corresponguen a la Intervenció General de la Generalitat.  
  
Article 25. Qualitat dels serveis: actuacions de control i seguiment  
  
1. En virtut de l'acord d'acció concertada, amb la finalitat de garantir en tot moment l'atenció i la qualitat del servei durant el període d'execució del concert, caldrà:  
a) Que s'elabore un pla o itinerari d'atenció i seguiment de cada persona usuària, de conformitat amb el que estableix cada annex de condicions tècniques.  
b) Que el servei dispose d'un sistema d'obtenció periòdica de la satisfacció de les persones usuàries respecte de l'atenció rebuda.  
c) Existir una avaluació dels resultats i serveis prestats.  
2. Per a això, s'estableixen, com a obligacions i exigències a les entitats titulars dels serveis concertats, les actuacions següents:  
  
a) Elaborar el document descrit en el punt 1.a d'aquest article.  
b) Sotmetre anualment el servei a la valoració de les persones usuàries. Els resultats d'aquesta avaluació es remetran en el primer trimestre de l'any següent a la direcció general amb competències en matèria d'infància i adolescència.  
c) Al final de l'exercici, les entitats hauran d'omplir la memòria justificativa referida en l'apartat 2 de l'article 22 d'aquesta convocatòria, de l'actuació desenvolupada.  
  
Article 26. Contractació d'activitats accessòries amb tercers  
1. S'estableix com a activitats que, pel seu caràcter accessori, poden contractar-se amb tercers:  
a) Servei de manutenció, transport, neteja o anàloga consideració.  
  
b) Aquelles activitats que corresponguen a la prestació de serveis professionals que no requerisquen exclusivitat o que tinguen naturalesa de serveis generals i que siguen necessaris per a cobrir les necessitats d'atenció integral o execució del servei.  
En cap cas podran subcontractar-se aquelles activitats que s'especifiquen com d'execució directa en l'annex de condicions tècniques corresponent.  
2. Quan aquestes activitats accessòries s'hagen estat duent a terme amb tercers, abans de l'inici del procediment de concertació, l'entitat haurà de posar-ho de manifest en aquest procediment, facilitant la informació en la memòria tècnica de funcionament del servei.  
3. L'entitat concertada podrà contractar amb tercers un percentatge màxim del 15 % de l'import total del cost de concert. En aquest percentatge, sempre quedaran excloses les despeses necessàries en matèria de subministraments, cost de serveis d'aigua, telèfon, calefacció i altres consumibles.  
4. Els contractistes quedaran obligats només davant l'entitat titular del servei concertat, que assumirà la total responsabilitat de l'execució i de la prestació del servei davant de l'Administració.  
5. A l'efecte del que preveu l'apartat anterior, l'entitat titular del servei concertat serà responsable que en l'execució de l'activitat accessòria contractada amb tercers es respecten els límits que s'establisquen en la normativa de concerts socials quant a la naturalesa i quantia màxima, i els contractistes estaran subjectes igualment al deure de col·laboració previst en l'apartat següent.  
6. En tot moment, durant el període de vigència del concert, l'Administració podrà requerir la informació econòmica, financera, laboral o de qualsevol tipus justificativa de les contractacions d'activitats accessòries, a fi de garantir que no se supera el percentatge esmentat.  
  
  
Article 27. Resolució de conflictes  
1. Les qüestions litigioses derivades de l'aplicació del règim d'acció concertada i, en concret, de les obligacions assenyalades al titular dels serveis concertats, seran resoltes per l'administració competent sense perjudici que, una vegada esgotada la via administrativa, puguen sotmetre's a la jurisdicció contenciosa administrativa.  
2. A l'efecte del que disposa l'apartat anterior, la persona titular de la direcció general competent en matèria d'infància i adolescència és l'òrgan competent per a interpretar els concerts socials i resoldre els dubtes que oferisca el seu compliment, així com acordar-ne la resolució i determinar-ne els efectes.  
3. Contra els actes que es dicten per aquest òrgan durant l'execució del concert, que no posen fi a la via administrativa, podrà interposar-se el recurs d'alçada davant de l'òrgan superior jeràrquic del que els va dictar, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Article 28. Inspecció i control ordinari  
1. La Vicepresidència i Conselleria d'Igualtat i Polítiques Inclusives podrà inspeccionar els serveis concertats quan ho estime convenient, per a comprovar el bon funcionament de les instal·lacions i els serveis.  
  
2. Les direccions territorials i, per al servei d'atenció telefònica, la direcció general competent en matèria d'infància i adolescència, hauran de fer el seguiment ordinari del compliment de les obligacions derivades del concert.  
  
  
TÍTOL V  
Concertació de serveis addicionals,   
modificació i revisió dels concerts  
  
Article 29. Concertació de serveis addicionals  
1. Les entitats d'iniciativa social que es troben en alguna de les situacions descrites en l'article 37 del Decret 181/2017 podran sol·licitar, durant el primer semestre de cada any natural, la concertació dels serveis compresos en l'objecte d'aquesta convocatòria, durant el termini de vigència d'aquesta. Els terminis, els procediments i les condicions per a formular i resoldre aquestes sol·licituds seran els establits en el títol VIII del Decret 181/2017, i, subsidiàriament, els que es recullen en aquest annex.  
Aquests acords d'acció concertada se sotmetran a les condicions corresponents a aquesta convocatòria pública i la seua duració no podrà prolongar-se més enllà de la vigència dels restants concerts subscrits a l'empara d'aquesta, incloses les pròrrogues.  
  
Article 30. Modificació dels concerts  
1. Els concerts acordats a l'empara d'aquesta convocatòria seran modificables d'acord amb el que disposen els articles 31 i 32 del Decret 181/2017.  
2. La direcció general amb competències en matèria d'infància i adolescència determinarà si la demanda social justifica l'increment o la reducció del nombre de prestacions tenint en compte, entre altres paràmetres, l'existència de llista d'espera o la discrepància entre les prestacions previstes i les requerides efectivament, a la vista de la documentació justificativa.  
  
Article 31. Revisió i modificació de les condicions tècniques i econòmiques  
1. La revisió i modificació de les condicions tècniques i econòmiques dels concerts se subjectarà al que disposa l'article 33 del Decret 181/2017.  
2. La revisió dels mòduls econòmics requerirà un estudi previ de la direcció general competent en matèria d'infància i adolescència que determine que els costos variables, fixos i permanents de la prestació del servei són inferiors o superiors a les contraprestacions econòmiques rebudes.   
Els mòduls es fixaran en una quantia que, dins de les disponibilitats pressupostàries, permeta restablir l'equilibri entre costos i contraprestacions.  
  
  
ANNEX DE CONDICIONS TÈCNIQUES II  
  
SERVEI DE PUNT DE TROBADA FAMILIAR PER A L'ATENCIÓ DE XIQUETS, XIQUETES I ADOLESCENTS DEL SISTEMA DE PROTECCIÓ  
  
1. DEFINICIÓ I OBJECTE  
L'objecte del concert és el servei de gestió dels punts de trobada familiar de la Comunitat Valenciana com a servei específic en el qual s'ofereix atenció professional especialitzada per a facilitar que els xiquets, les xiquetes i els adolescents, especialment del sistema de protecció, puguen mantindre relacions amb aquells familiars que així s'hagen determinat per resolució judicial o administrativa en els supòsits d'interrupció de la convivència familiar, fins que desapareguen les circumstàncies que motiven la necessitat d'utilitzar aquest recurs mitjançant una atenció professional.  
El servei de punt de trobada familiar és un recurs social gratuït, universal i específic en infància i adolescència, al qual s'accedirà per resolució judicial o administrativa.   
L'objectiu de la seua intervenció, garantint en tot moment l'interés superior de la persona menor d'edat, serà facilitar el seu dret a relacionar-se amb els seus progenitors o altres parents o afins, salvaguardant la seua seguretat física, emocional i afectiva en aquestes relacions, mitjançant una intervenció temporal de caràcter psicològic, social, educatiu i/o jurídic per part de professionals especialitzats i degudament formats, a fi de normalitzar i dotar les persones usuàries de l'autonomia suficient per a relacionar-se fora d'aquest servei.  
A més de regir-se pel principi d'interés superior del xiquet, la xiqueta o l'adolescent, hauran d'observar els principis en la seua actuació de neutralitat, confidencialitat, subsidiarietat, temporalitat, especialització i tots aquells aspectes recollits en la normativa vigent.   
Es consideren beneficiàries dels punts de trobada familiar les persones menors d'edat, preferentment del sistema de protecció, que determine una resolució judicial o administrativa.   
I tenen la consideració de persones usuàries els membres del nucli familiar i, si és el cas, altres familiars i persones reunides que, per resolució judicial o administrativa, tinguen establit el compliment del règim de visites en un punt de trobada familiar.  
2. PRESTACIONS  
El servei prestat en els punts de trobada familiar es desenvoluparà en les següents modalitats d'intervenció, sense perjudici del seu ajust a la legislació en vigor en cada moment:   
1. Supervisió de transicions o visites en supervisió de lliuraments i recollides: visites que s'hagen de desenvolupar fora de les dependències del punt de trobada familiar, però en què siga necessari que el lliurament i recollida de la persona menor d'edat es duga a terme en aquest.   
2. Visites sense supervisió: en què es posaran a la disposició de les persones usuàries els recursos humans i materials necessaris que garantisquen el correcte funcionament de les visites quan aquestes no requerisquen l'atenció directa o presència continuada de l'equip tècnic.   
3. Visites tutelades o amb supervisió: en què es posaran a la disposició de les persones usuàries els recursos humans i materials necessaris que garantisquen el correcte funcionament de les visites quan aquestes requerisquen l'atenció directa o presència continuada de l'equip tècnic.   
4. Visita tutelada externalitzada o acompanyaments en visites obertes: excepcionalment, com a fase prèvia a la finalització de la intervenció i amb autorització judicial o administrativa prèvia, podran desenvolupar-se les visites fora de les dependències del punt de trobada familiar davant la presència de personal tècnic.   
En cadascuna de les modalitats d'intervenció, el punt de trobada familiar haurà d'observar els següents fins:  
1. Facilitar el compliment del règim de visites com un dret fonamental de la persona menor d'edat.  
2. Vetlar pel dret i facilitar la trobada dels progenitors i altres familiars amb el xiquet, la xiqueta o l'adolescent.  
3. Vetlar per la seguretat i el benestar físic i fomentar l'equilibri psicològic i social de la persona menor d'edat, de les víctimes de violència domèstica i de qualsevol altre familiar vulnerable, durant el compliment del règim de visites.  
4. Facilitar a les persones usuàries la possibilitat d'arribar a acords encaminats a resoldre el conflicte en què estan immersos.  
5. Proporcionar l'orientació professional per a desenvolupar les habilitats parentals necessàries que milloren les relacions familiars i les habilitats de criança amb la finalitat d'aconseguir que la relació amb les persones menors d'edat gaudisca d'autonomia, sense necessitat de dependre d'aquest recurs.  
6. Garantir la presència d'un professional expert que facilite l'execució de les visites entre els xiquets, les xiquetes i els adolescents i els progenitors i/o familiars amb dret a visites.   
  
3. PERSONAL  
El punt de trobada familiar haurà de comptar amb un equip tècnic interdisciplinari que farà una intervenció psicològica, social i jurídica, integrat per professionals qualificats amb formació especialitzada i degudament acreditada també en mediació i intervenció familiar, protecció a la infància, discapacitat, igualtat, violència de gènere, dol, abusos sexuals i trauma. Aquest personal formarà part de l'equip professional amb caràcter estable i es considerarà que fa les seues funcions en règim d'execució directa i, per tant, no podrà ser objecte de subcontractació.   
L'equip professional que preste el servei de punt de trobada familiar haurà d'estar qualificat per a l'acompliment de les funcions i disposar de la titulació que s'exigeix per a cada categoria professional, i l'entitat concertada haurà de disposar del següent equip professional per a cada punt de trobada, amb l'horari que s'indica segons la zona en què s'enquadre. El servei es divideix territorialment en tres zones, una per província, i haurà de comptar amb la següent plantilla:   
  
  
LOT I: Punts de trobada familiar de protecció: Castelló província.  
  
PLANTILLA DE PERSONAL:   
- 1 llicenciat/ada en psicologia o equivalent en grau  
- 0,5 administratiu/iva  
- 0,5 educador/a social o equivalent en grau  
- 0,5 treballador/a social o equivalent en grau  
- 0,5 llicenciat/ada en dret o equivalent en grau  
- 1,5 tècnic/a superior de la família de formació professional de serveis socioculturals i a la comunitat, dels quals un/a haurà de ser tècnic/a en integració social.  
  
HORARI:  
- Dimecres, dijous i divendres, de 10.00 a 14.00 h i de 16.00 a 20.00 h.  
- Dissabtes, de 9.00 a 15.00 h.  
- Diumenges, de 16.00 a 20.00 h.  
  
LOTS II i III: Punts de trobada familiar de protecció de València i Alacant  
PLANTILLA DE PERSONAL:   
- 2,5 llicenciats/ades en psicologia o equivalent, o bé, 1 llicenciat/ada en psicologia o equivalent en grau i 1 llicenciat/ada en psicopedagogia o equivalent en grau  
- 1 administratiu/iva  
- 1,5 educador/a social o equivalent en grau  
- 1 llicenciat/ada en dret o equivalent en grau  
- 1 treballador/a social o equivalent en grau  
- 1,5 tècnic/a superior de la família de formació professional de serveis socioculturals i a la comunitat, dels quals un/a haurà de ser tècnic/a en integració social.  
  
HORARI:  
- Dimarts, dimecres, dijous i divendres, de 10.00 a 14.00 h i de 16.00 a 20.00 h.  
- Dissabtes, de 9.00 a 15.00 h.  
- Diumenges, de 17.00 a 21.00 h.  
  
S'exigirà, a més de la titulació requerida, una experiència professional, per als professionals que integren l'equip, d'un any en tasques relacionades amb la protecció a la infància i família, i amb 20 hores de formació específica o un compromís de fer-la en el termini màxim d'un any sobre protecció de la infància, intervenció familiar, mediació familiar, violència de gènere, dol, abusos sexuals i trauma, impartida o homologada per una universitat o per algun organisme públic. En el cas dels tècnics/tècniques superiors de la família de formació professional de serveis socioculturals i a la comunitat, es requerirà una formació específica de 150 hores de formació específica sobre les mateixes matèries enumerades anteriorment. En tots els equips, com a mínim una de les persones professionals amb titulació superior haurà d'estar acreditada com a mediador/a, que preferentment serà la figura del llicenciat/ada en dret o equivalent.  
Podrà formar part de la plantilla del recurs aquell personal que es trobe homologat per a l'exercici professional conforme als acords adoptats per la comissió paritària del III Conveni col·lectiu per a empreses d'atenció especialitzada en l'àmbit de la família, la infància i la joventut a la Comunitat Valenciana en data 4 de maig de 2017, sense perjudici de desenvolupar la formació especificada en aquests acords.  
  
No obstant això, en el cas de l'homologació prevista en l'apartat C d'aquests acords, s'exigirà, a més, un període de «tutela», no inferior a un any, en el qual el nou treballador/a es trobarà acompanyat/ada d'un professional amb experiència en aquesta llar, que haurà de facilitar el seu procés d'incorporació a la dinàmica de treball.  
  
4. MÒDUL ECONÒMIC:  
4.1 Càlcul  
El sistema utilitzat per a determinar el mòdul econòmic ha sigut el càlcul del cost de personal necessari per a cada punt de trobada familiar segons el lot en el qual s'enquadra, tenint en compte el que disposa el III Conveni col·lectiu per a empreses d'atenció especialitzada en l'àmbit de la família, infància i joventut a la Comunitat Valenciana, amb un increment sobre el total de despeses de personal en concepte de despeses de sosteniment (lloguer local, subministraments, material?).   
  
Així, els imports en cada exercici per a cadascun dels lots seran els que es mostren en la següent taula:  
  
Punts de trobada familiar Mòdul econòmic juliol a desembre de 2022 Mòdul econòmic gener a maig de 2023  
Castelló (LOT I) 84.821,75 € 70.684,79 €  
València (LOT II) 166.427,68 € 138.689,73 €  
Alacant (LOT III) 166.427,68 € 138.689,73 €  
TOTAL 417.677,16 € 348.064,25 €  
  
  
En conseqüència, el mòdul mensual per a cadascun dels lots és el següent:  
  
Punts de trobada familiar Import mensual 2022 i 2023  
Castelló (LOT I) 14.136,96 €  
València (LOT II) 27.737,95 €  
Alacant (LOT III) 27.737,95 €  
  
  
Les entitats que s'oferisquen per a formalitzar el concert d'aquest servei podran presentar-se a un, dos o els tres lots establits sempre que reunisquen les condicions i els requisits establits per a cadascun d'aquests.  
La puntuació mínima per a accedir al règim d'acció concertada s'estableix en 50 punts. D'acord amb aquests criteris de selecció, en els casos en què el nombre de sol·licituds siga superior a les disponibilitats de les prestacions susceptibles de concert, a causa de les limitacions pressupostàries, s'establirà la corresponent proposta de concert amb aquelles entitats i serveis que resulten amb major puntuació, fins a cobrir l'import de la consignació pressupostària existent.  
  
No obstant això, en cas de produir-se un empat de puntuació per part de dues entitats, s'atorgarà preferència a les que hagen obtingut més puntuació en l'apartat 1.d de l'article 10 de la resolució de convocatòria d'acció concertada i, en cas de persistir aquest, es prendrà com a criteri de desempat la data (dia i hora) de la presentació de la sol·licitud, amb prioritat per a la presentada amb major antelació.  
4.2. Pagament  
El procediment que cal seguir per a la derivació, recepció, facturació i conformitat de les actuacions serà el següent:  
a) Cada direcció territorial haurà de remetre a l'entitat concertada una llista de derivació, que recollirà la planificació de les seues necessitats quant a les actuacions d'aquest acord de concert.   
b) Amb caràcter mensual i abans del dia 5 del mes següent, l'entitat concertada haurà de presentar al servei competent en matèria d'acolliment familiar i residencial de la direcció territorial corresponent una llista mensual de xiquets, xiquetes i adolescents atesos, en què apareguen el nombre d'expedients oberts, les altes i les baixes, segons el model que en cada moment establisca la Direcció General.  
c) El servei competent en matèria d'acolliment familiar i residencial de la direcció territorial haurà de comprovar que la llista es correspon amb els xiquets, les xiquetes i els adolescents efectivament derivats, i emetre, en aquest cas, el justificant oportú o certificat de conformitat. En cas d'apreciar-hi alguna discrepància, el servei competent de la direcció territorial retornarà a l'entitat concertada la relació de tasques o actuacions sol·licitant que s'hi facen les modificacions necessàries.  
  
d) Una vegada obtinguda la justificació o certificació del servei amb competència en matèria d'acolliment familiar i residencial de la direcció territorial respecte dels xiquets, les xiquetes i els adolescents atesos, es procedirà a la tramitació comptable del pagament segons l'import mensual establit per al lot corresponent.  
El mes de desembre es lliurarà de manera anticipada amb una relació estimada d'actuacions a data 1 de desembre, sense perjudici de la regularització corresponent, que s'efectuarà en tot cas abans del 31 de gener de l'exercici següent, que implicarà l'exigència, si és el cas, de reintegrament de l'import percebut indegudament.  
  
5. DOCUMENTACIÓ JUSTIFICATIVA DE LA PRESTACIÓ DEL SERVEI:   
Dins dels deu primers dies següents a la formalització de l'acord d'acció concertada, l'entitat haurà de remetre a la direcció general amb competències en matèria d'infància i adolescència, d'ara en avant Direcció General, còpia dels contractes laborals del personal adscrit a la prestació del servei i dels documents que acrediten el compliment dels requisits de titulació i formació o experiència del personal tècnic.  
  
Així mateix, s'haurà de presentar un certificat negatiu per cadascun dels professionals que presta el servei, inclòs el voluntari, per exercir professió, ofici i activitat que implica contacte habitual amb persones menors d'edat, per a complir el requisit previst en l'article 13.5 de la Llei orgànica 1/1996, de 15 de gener, de protecció jurídica del menor, i en l'article 8.4 de la Llei 45/2015, de 14 d'octubre, de voluntariat, relatiu a no haver sigut condemnat per sentència ferma en els delictes indicats en aquests preceptes. En el cas que un treballador, de manera sobrevinguda, incomplisca el requisit indicat anteriorment, l'entitat haurà de substituir-lo de manera immediata.  
Qualsevol variació de la plantilla del personal tècnic adscrit a la prestació del servei es comunicarà, així mateix, a la Direcció General amb antelació suficient, mitjançant escrit en el qual figure la data d'aquesta variació i les causes que la motiven. Quan la variació supose la incorporació d'una nova persona professional, estarà condicionada al fet que aquesta complisca el requisit de formació o experiència exigit, extrem que haurà d'acreditar-se documentalment abans de la incorporació mitjançant la remissió a la Direcció General d'una còpia del contracte laboral d'aquest nou personal, dins dels deu dies següents a la seua incorporació.  
Finalment, s'haurà de presentar còpia compulsada de la pòlissa d'assegurances conforme al que estableix aquesta convocatòria.  
Les entitats concertades hauran de justificar la prestació del servei i el compliment de les obligacions derivades d'aquest, per al seu abonament.   
A aquest efecte, hauran de presentar en les direccions territorials, amb caràcter mensual, en els cinc primers dies del mes següent, per via telemàtica o mitjans electrònics, la següent documentació:  
- Certificat que s'ha prestat el servei de conformitat amb les obligacions que estableix el concert indicant, si és el cas, si hi ha hagut variació en la plantilla de personal que serà subscrit pel representant legal de l'entitat o persona en qui delegue.  
  
6. OBLIGACIONS ESPECÍFIQUES  
6.1. Condicions generals del servei que es prestarà:  
a) Atendre les persones usuàries que complisquen els requisits d'accés establits per la Vicepresidència i Conselleria d'Igualtat i Polítiques Inclusives.  
b) Atendre els requeriments de la Vicepresidència i Conselleria d'Igualtat i Polítiques Inclusives i mantindre els nivells de qualitat en la prestació del servei.   
c) No donar d'alta ni de baixa ni practicar trasllat de punt de trobada familiar excepte en els casos en què hi haja autorització administrativa de la direcció territorial competent per raó de territori.  
d) Mantindre oberts els punts de trobada familiar en l'horari i els dies de funcionament que s'han indicat en l'apartat 3 anterior referit al personal.  
e) Complir les ordres, els protocols de treball, les normes de funcionament, les directrius i les instruccions que dicten els òrgans de la Vicepresidència i Conselleria d'Igualtat i Polítiques Inclusives per a garantir l'adequada prestació del servei concertat.   
f) Assistir a les reunions de treball que els òrgans de la Vicepresidència i Conselleria d'Igualtat i Polítiques Inclusives consideren necessàries.  
g) Col·laborar en les actuacions o els programes que en matèria de qualitat assistencial o millores de prestacions es desenvolupen directament per part de la Vicepresidència i Conselleria d'Igualtat i Polítiques Inclusives.  
h) Sotmetre's a la funció inspectora dels òrgans competents de la Vicepresidència i Conselleria d'Igualtat i Polítiques Inclusives.  
i) Facilitar a la Vicepresidència i Conselleria d'Igualtat i Polítiques Inclusives tota la informació econòmica, fiscal, laboral, tècnica i de qualsevol altra índole que li siga sol·licitada i que resulte necessària per al correcte desenvolupament del servei concertat.   
j) Recaptar i facilitar les dades estadístiques que sol·licite la Direcció General d'Infància i Adolescència.  
k) Facilitar la inspecció periòdica per part de la Direcció General d'Infància i Adolescència, amb la finalitat de comprovar la gestió realitzada. L'entitat haurà de posar a la disposició de la Direcció General quanta informació i documentació li siga requerida.   
l) Les entitats concertades hauran d'identificar la seu del servei concertat en els termes que en cada moment establisca la conselleria competent en la matèria, i haurà de constar expressament que es tracta d'un servei concertat de la Generalitat. D'igual manera, tot el material que s'utilitze per a la prestació del servei haurà de subjectar-se a les indicacions que sobre imatge institucional dispose la conselleria de referència, evitant en tot moment l'equívoc quant al finançament i la responsabilitat del recurs. Per tant, i per a la utilització de la imatge institucional, haurà de seguir les instruccions que a aquest efecte es dicten per l'òrgan competent de la Vicepresidència i Conselleria d'Igualtat i Polítiques Inclusives.  
m) L'entitat concertada haurà de garantir que totes les instruccions, els fullets informatius i la documentació (especialment normes de funcionament, contractes terapèutics, consentiments, etc.) que s'utilitzen en atenció a la ciutadania, famílies o xiquets, xiquetes i adolescents es troben disponibles en valencià i castellà, sense perjudici del dret de la ciutadania a l'opció lingüística.   
  
6.2. Ubicació i condicions dels locals on es presta el servei:  
  
Li correspondrà a l'entitat concertada proporcionar els immobles on es prestarà el servei, que hauran de situar-se en cada capital de província.   
Els punts de trobada hauran d'estar situats en llocs que es consideren adequats per al desenvolupament de les funcions pròpies, hauran de tindre una comunicació amb accés mitjançant transport públic i es procurarà que es troben prop de places, jardins públics o parcs infantils.   
Els locals hauran de complir amb els requisits imprescindibles de salubritat, ventilació i il·luminació i hauran de proporcionar als xiquets i les xiquetes un ambient normalitzat, agradable i còmode, i, a més, hauran de reunir les condicions d'accessibilitat i supressió de barreres arquitectòniques establides en la legislació vigent.  
A més, amb caràcter general, hauran de disposar de:   
a) Un sistema de comunicació mitjançant telèfon fix i accés a Internet, amb els equips informàtics necessaris per a l'adequada intervenció i màquina multifunció.  
b) Un sistema de calefacció i/o refrigeració que permeta mantindre una temperatura igual o superior als 20 graus centígrads. No es podran utilitzar calefactors per combustió o els susceptibles de provocar flama per contacte directe o proximitat.   
c) Mobiliari infantil i material de joc variat per a totes les edats, que permeta desenvolupar jocs i activitats durant les visites.  
d) Farmaciola d'urgències, que haurà d'estar fora de l'abast de les persones usuàries.  
Així mateix, haurà de comptar almenys amb les següents dependències:  
- Una recepció  
- Dues sales d'espera  
- Dos accessos al servei  
- Una sala amable, àmplia i lluminosa.  
- Un, dos o tres despatxos per a ús professional segons el lot en el qual s'enquadre el punt de trobada familiar  
- Una sala polivalent  
- Un office que dispose d'aigüera, microones i nevera  
- Dos banys, un amb canviador per a bebés i accessible.  
- Gual per a furgó policial.   
  
6.3. Obligacions de funcionament del servei  
a) Prestar de manera integral el servei de punts de trobada familiar i desenvolupar, a través dels corresponents equips professionals, les activitats pròpies que constitueixen l'objecte del servei.  
b) Assumir la intervenció una vegada que l'òrgan derivant remeta la documentació corresponent.  
c) No fer més de dues intervencions simultànies en la modalitat de visita tutelada o amb supervisió en la mateixa sala i franja horària.  
  
d) Informar les persones usuàries de les normes de funcionament del servei que hauran d'estar visibles en les dependències del servei, i dels objectius i les pautes que se seguisquen en el pla d'intervenció, buscant en tot moment la col·laboració i participació en el procés. Així mateix, s'haurà d'elaborar una versió amigable i de fàcil comprensió d'aquestes normes de funcionament per a les persones beneficiàries menors d'edat.   
  
e) Elaborar, per al correcte desenvolupament del servei, els següents documents bàsics:  
- Registre d'entrada i eixida de documents: tots els documents hauran de portar el corresponent registre, amb la numeració correlativa i la data d'entrada o eixida en el punt de trobada familiar corresponent.  
  
- Registre d'entrada i eixida de persones usuàries: Totes les persones que accedisquen al punt de trobada hauran de ser degudament identificades pel personal del punt de trobada deixant constància de les hores d'entrada i eixida, que hauran de ser signades per les persones usuàries.  
- Registre d'expedients: les derivacions que es produïsquen al punt de trobada familiar hauran de registrar-se per rigorós ordre d'arribada, i el número de registre serà el de referència en totes les instàncies.  
  
f) Coordinar-se amb els jutjats i tribunals, els serveis socials, especialment amb els serveis de protecció de xiquets, xiquetes i adolescents, amb els serveis d'atenció i protecció a la dona i a les famílies i amb els serveis de mediació familiar; les Forces i Cossos de Seguretat, especialment en els casos de violència masclista o violència domèstica; els serveis sanitaris i educatius i altres institucions competents en matèria d'infància i adolescència, dona i família, i serveis anàlegs situats en altres comunitats autònomes.  
g) L'entitat concertada implantarà un sistema d'enquestes de satisfacció, que haurà d'entregar-se a la persona usuària i beneficiària per part del punt de trobada familiar cada sis mesos, així com en finalitzar la intervenció, i s'hauran de remetre a la direcció territorial corresponent.  
  
h) Disposar de tot el material tècnic necessari per a poder fer les intervencions tècniques.   
i) L'entitat concertada haurà d'evitar que els titulars del dret de visites no coincidisquen amb les persones amb les quals es trobe la persona menor d'edat en acolliment familiar, citant-los a aquest efecte amb un temps de diferència.   
j) Mantindre la més absoluta confidencialitat sobre les dades i els documents a què es tinga accés amb motiu de la realització d'aquest servei, havent d'estar totes les persones que treballen en els centres advertides del caràcter confidencial i reservat de la informació a la qual tenen accés, de conformitat amb la legislació competent en la matèria.   
  
  
7. PROCEDIMENT I ÒRGAN ENCARREGAT DE LA DERIVACIÓ  
Des del moment en el qual el punt de trobada familiar rep la derivació d'un cas per part de la Direcció Territorial d'Igualtat i Polítiques Inclusives, es procedirà a l'obertura d'un expedient per a cada persona menor d'edat, en el qual es recollirà l'evolució i les incidències que es produïsquen. S'incorporaran a l'expedient tots els informes i els documents que aporten les parts, així com qualsevol informació addicional que els puga afectar, i el pla d'intervenció individualitzat en què queden reflectits objectius, actuacions i coordinació amb altres figures professionals.   
Abans de l'inici de la intervenció, el servei de punt de trobada familiar procedirà a citar les persones usuàries i beneficiàries per a entrevistar-les, informar-les i donar-los a conéixer el funcionament i instal·lacions del servei, sol·licitant a les persones usuàries i a les beneficiàries, en cas de suficient maduresa i judici d'aquestes últimes, que manifesten mitjançant la seua signatura el compromís amb el compliment de les normes de funcionament establides pel punt de trobada, sent l'acceptació d'aquestes normes un requisit indispensable per a poder iniciar el règim de visites establit.   
En les normes de funcionament es farà constar, entre altres, l'obligació de les persones usuàries de depositar qualsevol dispositiu mòbil, gràfic o de so durant el desenvolupament de la visita del servei de punt de trobada familiar.  
Una vegada fetes aquestes actuacions, es determinarà i comunicarà al més prompte possible, a l'òrgan derivant i als usuaris del servei, la data d'inici de les visites i l'horari d'aquestes.  
De manera excepcional, en els casos en els quals els progenitors es troben a la presó, podrà no fer-se l'entrevista inicial, i executar directament el règim de visites. En aquests casos, les persones usuàries hauran de manifestar igualment, mitjançant la seua signatura, l'acceptació del compliment de les normes de funcionament establides pel servei de punt de trobada familiar.  
S'haurà d'anar omplint el corresponent pla d'intervenció que incloga objectius, planificació de les actuacions, temporalitat i sistema d'avaluació.  
L'equip tècnic haurà d'emetre els següents tipus d'informes, reflectint-hi l'evolució del procés d'intervenció, que seran signats pel personal tècnic encarregat de la seua realització i supervisats per la direcció territorial d'Igualtat i Polítiques Inclusives corresponent:  
  
Informe inicial.  
Informes de seguiment, que seran realitzats, amb la periodicitat que fixe l'òrgan derivant i, si no n'hi ha, cada 4 mesos, en què es reflectirà l'evolució del cas, sobre la base de la intervenció planificada.  
  
Informes d'incidències. De les incidències que es produïsquen durant les visites s'haurà de deixar constància en l'expedient i informar l'òrgan derivant.  
Informe final, elaborat per l'equip tècnic reflectint i valorant com s'ha desenvolupat la visita i subratllant expressament que la conclusió d'aquest no pot fer-se extensiva al que succeiria en la dinàmica familiar fora del recurs, sinó que se circumscriu únicament al temps i lloc en el qual s'han desenvolupat les visites.   
La suspensió, modificació o extinció del règim de visites únicament podrà acordar-se mitjançant resolució administrativa o judicial.   
  
No obstant això, el punt de trobada familiar podrà fer propostes motivades sobre la suspensió, modificació o extinció de les visites establides per l'òrgan derivant, perquè es tinguen en compte.  
Si durant el desenvolupament del règim de visites es produïren agressions verbals, físiques o qualsevol tipus de manifestació violenta, o el titular del dret de visites hi acudira en un estat físic o emocional que no garantira la seguretat de les persones usuàries i/o beneficiàries, es procedirà a suspendre de manera immediata la visita, i se n'haurà d'informar de manera urgent l'òrgan derivant.  
  
8. MEMÒRIA JUSTIFICATIVA  
Abans del 31 de gener de l'exercici següent, l'entitat haurà de presentar una memòria del servei seguint els protocols i mètodes de recollida de dades i anàlisis d'aquestes que, des de la Direcció General d'Infància i Adolescència, es dicten a tal objecte i que interessen per a la satisfacció de les funcions que té assignades.  
  
  
  
ANNEX DE CONDICIONS TÈCNIQUES III  
  
SERVEI D'ACTUACIONS TÈCNIQUES DESTINADES A LES PERSONES QUE S'OFEREIXEN PER A L'ADOPCIÓ I FAMÍLIES ADOPTIVES  
  
1. DEFINICIÓ I OBJECTIUS  
1. Constitueix l'objecte del concert la provisió del servei d'actuacions tècniques destinades a les persones que s'ofereixen per a l'adopció, famílies adoptives i persones adoptades.  
2. El servei d'actuacions tècniques comprén el conjunt d'accions psicològiques, socials i formatives dirigides, a més de a les persones indicades en l'apartat anterior, a les professionals que intervenen en els processos adoptius o interactuen amb les famílies referides.  
  
  
2. PRESTACIONS  
a) Valoracions psicosocials d'idoneïtat de les persones que s'ofereixen per a l'adopció nacional i internacional.  
b) Sessions de preparació i formació dirigides a les persones que s'ofereixen per a l'adopció nacional i/o internacional, amb caràcter previ a la valoració de la seua idoneïtat.  
c) Seguiment d'adopció nacional i internacional.  
d) Intervenció tècnica en adopció oberta.   
e) Suport especialitzat a les persones adoptades i a les seues famílies (postadopció).  
f) Orientació i assessorament tècnic especialitzat en matèria d'adopció.  
g) Assessorament, ajuda i acompanyament a les persones adoptades i a la seua família biològica en el marc del programa «Cerca d'Orígens».  
  
h) Formació contínua dirigida a les persones declarades idònies per a l'adopció, a les famílies amb una adopció constituïda i a les persones professionals.  
i) Tallers per a preadolescents, adolescents i les seues famílies.  
  
3. PERSONAL I LOTS  
3.1. PERSONAL  
L'equip professional de l'entitat concertada prestadora del servei haurà d'estar degudament qualificat per a l'acompliment de les actuacions objecte d'aquest concert i, en tot cas, el personal tècnic haurà de tindre la llicenciatura de psicologia o el seu equivalent en grau i la diplomatura universitària en treball social o educació social o el seu equivalent en grau, segons els casos.  
A més de la qualificació assenyalada, el personal tècnic haurà de comptar amb experiència en tasques relacionades amb l'adopció i/o l'acolliment familiar, que s'acreditarà amb experiència professional en aquest àmbit mantinguda al llarg d'un any, com a mínim.   
D'altra banda, el personal tècnic haurà d'haver rebut formació específica d'almenys 30 hores en matèria de trauma, reparació i generació de vincles afectius, impartida o homologada per una universitat o organisme públic i obtinguda en els últims cinc anys.   
Almenys una de les persones psicòlogues contractada per l'entitat concertada haurà de disposar del certificat EUROPSY o un compromís d'obtindre'l en el termini d'un any. Una vegada obtingut o, en tot cas, transcorregut aquest temps, l'entitat concertada haurà de presentar la documentació acreditativa corresponent.  
Una de les persones integrants dels equips tècnics assumirà la responsabilitat de la coordinació general de la gestió i el seguiment tècnic de l'execució del servei concertat, que serà la interlocutora amb les direccions territorials i amb la Direcció General, amb competència en matèria d'infància i adolescència (d'ara en avant Direcció/Direccions Territorial/s i Direcció General, respectivament). Així mateix, l'entitat concertada comptarà en cadascuna de les províncies amb una persona que faça les tasques administratives necessàries per al bon desenvolupament del servei.  
El personal tècnic no podrà prestar simultàniament els seus serveis professionals en organismes acreditats per a l'adopció internacional (OA). En general, la realització d'altres activitats professionals relacionades amb l'adopció, alienes a l'àmbit del contracte, requerirà autorització per escrit de la Direcció General.  
En cada província s'haurà de comptar amb la següent plantilla de personal tècnic:  
LOT 1. CASTELLÓ  
- 1 persona psicòloga  
- 1 persona treballadora o educadora social.  
- 1 prefectura d'administració.  
LOT 2. VALÈNCIA   
- 4,5 persona psicòloga  
- 4,5 persona treballadora o educadora social.  
- 1 prefectura d'administració.  
LOT 3. ALACANT  
- 2,5 persona psicòloga  
- 2,5 persona treballadora o educadora social.  
- 1 prefectura d'administració.  
Les hores de dedicació requerides han de prestar-se de manera efectiva, per la qual cosa les baixes laborals superiors a deu dies hauran de ser suplides per personal contractat a aquest efecte.  
Aquest personal formarà part de cada equip professional amb caràcter estable i es considerarà que du a terme les seues funcions en règim d'execució directa i, per tant, no podrà ser objecte de subcontractació.   
3.2. LOTS  
Les entitats sol·licitants poden presentar ofertes per a tots els lots descrits anteriorment, d'acord amb les indicacions establides en l'article 7 de l'annex I d'aquesta resolució de convocatòria del concert social.  
  
  
4. MÒDUL ECONÒMIC  
4.1. CÀLCUL  
El sistema utilitzat per a determinar el mòdul econòmic ha sigut el càlcul del cost de personal necessari per a prestar el servei en els termes descrits en aquest annex, tenint en compte el que disposa el III Conveni col·lectiu per a empreses d'atenció especialitzada en l'àmbit de la família, infància i joventut a la Comunitat Valenciana, amb un increment sobre el total de despeses de personal en concepte de despeses de sosteniment (lloguer local, subministraments, material?).  
Cada actuació comprén 15 hores de treball efectiu, i els mòduls econòmics que s'apliquen en funció de la mena d'actuació són els següents:   
  
  
Tipus d'actuació Mòdul per actuació (s/IVA)  
PSICOLÒGICA 895,48 €  
SOCIAL\*\* 622,28 €  
PSICOSOCIAL\*\*\* 758,88 €  
  
  
\* Per actuació psicològica s'entén la realitzada exclusivament per la persona professional de l'àmbit de la psicologia. En aquest cas, les 15 hores de treball efectiu de l'actuació seran realitzades per la persona psicòloga.   
\*\* Per actuació social s'entén la que du a terme exclusivament la persona professional de l'àmbit social. En aquest cas, les 15 hores de treball efectiu de l'actuació seran realitzades per la persona professional de l'àmbit social.  
\*\*\* Per actuació psicosocial s'entén la realitzada conjuntament per la persona professional de l'àmbit de la psicologia i per la de l'àmbit social. En aquest cas, 7 hores i mitja de treball efectiu són desenvolupades per la persona professional de l'àmbit de la psicologia, i les altres 7 hores i mitja de treball efectiu (que completen les 15 hores que comprén l'actuació) són realitzades per la persona professional de l'àmbit social.   
  
En tots els casos, en funció de la intensitat de l'actuació i a l'efecte de facturació, podrà computar-se com a actuacions completes o per la fracció corresponent.   
  
4.2. DEFINICIÓ DE LES PRESTACIONS I MÒDUL APLICABLE A CADASCUNA D'AQUESTES  
4.2.1. VALORACIÓ PSICOSOCIAL DE LA IDONEÏTAT DE LES PERSONES QUE S'OFEREIXEN PER A L'ADOPCIÓ NACIONAL I INTERNACIONAL  
S'entén per valoració psicosocial el conjunt d'intervencions realitzades de manera coordinada i en equip per una persona psicòloga i una altra treballadora social a l'efecte de determinar si les persones que s'ofereixen reuneixen les condicions necessàries per a la constitució de la filiació adoptiva circumscrita al seu projecte concret. Per a això, es recaptarà informació i estudiarà la seua situació personal, familiar, relacional i social, així com la seua capacitat per a establir vincles estables i segurs, les seues habilitats educatives i la seua aptitud per a atendre una persona menor d'edat en funció de les seues circumstàncies singulars.  
Aquesta prestació pot comprendre diverses modalitats que determinaran el còmput de l'actuació a l'efecte del seu pagament:  
a) Valoració psicosocial completa.  
Es tracta d'una valoració completa, psicològica i social, que s'haurà de dur a terme en els següents casos:  
1. Quan es tracte de la primera valoració d'idoneïtat per a l'adopció.  
  
2. Quan després d'una valoració desfavorable, i practicat el tràmit d'audiència, el sol·licite la família i així ho acorde la Direcció Territorial. Aquesta valoració la farà un equip diferent.  
3. Després de la pèrdua de vigència de la declaració d'idoneïtat, quan la valoració anterior s'haja practicat segons la modalitat abreujada de l'apartat c.  
4. Després de la pèrdua de vigència de la declaració d'idoneïtat, quan s'hagen constatat canvis en les circumstàncies personals, familiars, socials i/o relacionals de les persones ja valorades, d'entitat suficient, que facen necessària la pràctica d'una valoració d'idoneïtat completa.  
  
5. En tots els casos, quan hagen transcorregut almenys sis anys des que es va practicar una valoració completa.  
6. Per altres circumstàncies valorades per la direcció general o per la direcció territorial corresponent.   
Aquesta modalitat computarà com una actuació psicològica i una de social.   
b) Revisió de la declaració d'idoneïtat vigent  
La declaració d'idoneïtat per a l'adopció té una vigència de tres anys, revisable anualment durant aquest període, així com quan per altres circumstàncies degudament justificades s'estime necessari. Per això, la Direcció Territorial podrà derivar expedients a l'entitat concertada, a fi que es procedisca a la valoració de determinades àrees amb expressa concreció de la mena d'actuació que siga procedent dur a terme (psicològica i/o social o psicosocial) i la intensitat d'aquesta, així com les indicacions que considere oportunes.   
Aquesta valoració l'haurà de fer preferentment l'equip que va practicar l'anterior valoració psicosocial, sense perjudici que la Direcció Territorial determine el contrari.  
Aquesta modalitat computarà en funció del tipus i la intensitat de la intervenció i, en tot cas, segons les indicacions de la Direcció Territorial en la derivació.  
c) Valoració psicosocial sense canvi de circumstàncies  
Es tracta d'una nova valoració d'idoneïtat, abreujada, que és procedent després de la pèrdua de vigència d'una declaració d'idoneïtat prèvia, sempre que l'anterior valoració psicosocial fora completa i no s'hagen constatat variacions significatives en les circumstàncies personals i/o familiars de les persones valorades (segons criteris que establisca la Direcció General d'Infància i Adolescència).  
Es tracta d'un procediment de valoració abreujat i de menor intensitat, seguint el model establit a aquest efecte per la Direcció General. S'assignarà preferentment a l'equip que va fer la valoració anterior, en què es va fonamentar la declaració d'idoneïtat, llevat que la Direcció Territorial indique el contrari en la derivació.  
Aquesta modalitat computarà com una actuació psicosocial.   
d) Interrupció del procés de valoració  
La valoració d'idoneïtat pot veure's interrompuda per:  
1. La manifestació de les persones que s'ofereixen per a l'adopció de la seua intenció de suspendre la tramitació administrativa del seu oferiment o desistir-ne.  
2. Per alguna circumstància psicològica, familiar, social, econòmica, de salut o de qualsevol altra índole, que afecta de manera transitòria les persones que estan sent valorades i que resulta determinant per a pronunciar-se sobre la seua idoneïtat.  
3. Quan s'ha iniciat la tramitació de l'oferiment amb caràcter preferent i, en el transcurs de l'avaluació, les persones que estan sent valorades modifiquen la seua disponibilitat, i deixen de complir els criteris que van justificar la seua tramitació preferent.  
4. Per altres causes degudament valorades i ponderades.   
En tots els casos, quan la interrupció es produïsca una vegada fetes totes les sessions d'avaluació, s'emetrà un informe complet, excepte el pronunciament final sobre la idoneïtat, però sí sobre la circumstància que impedeix concloure en tal sentit. En aquest supòsit computarà com una actuació psicològica i una de social.  
Quan, en el curs de la segona entrevista o següents, l'equip advertira l'existència de circumstàncies que afecten transitòriament les persones que estan sent valorades, s'emetrà un informe en el qual es descriguen les circumstàncies observades, justificant-ne el caràcter temporal i la incidència i afectació en la família, computant-se en aquest cas com la fracció de les actuacions que s'hagen practicat.  
En cas de tindre coneixement d'aquestes circumstàncies en el transcurs o després de concloure la primera entrevista, es procedirà d'igual manera, és a dir, emetent un informe descrivint les circumstàncies observades, justificant-ne el caràcter temporal i la incidència i afectació en la família, sense que compute a l'efecte de facturació.   
Quan es produïsca alguna circumstància que no tinga incidència temporal en la valoració d'idoneïtat, per exemple, un canvi de la disponibilitat, es computarà d'igual manera. En aquests casos l'equip haurà de cessar l'avaluació i comunicar per escrit la incidència a la Direcció Territorial, i en aquest cas s'elaborarà un informe en el qual es descriuran les circumstàncies observades i la informació recaptada de la família.  
En altres supòsits, se seguirà el que determine la direcció general competent.  
e) Valoració parcial   
La valoració parcial és una valoració limitada a extrems concrets, que complementa, actualitza o es basa en una valoració psicosocial vigent i no és conseqüència d'una revisió ni enquadrable en un supòsit anterior.   
També s'inclou en aquesta categoria la represa de les valoracions interrompudes, siga en el curs de la segona entrevista o següents, o després de practicar totes les entrevistes. En aquests casos, en l'informe s'haurà de fer esment exprés a les circumstàncies que van determinar la paralització de la valoració psicosocial. Si es tracta de la represa d'una valoració quan s'hagueren practicat totes les entrevistes, la valoració parcial computarà com 0,33 actuació psicosocial a l'efecte de facturació. Si es tracta de la represa d'una valoració que es va suspendre en el curs de la segona entrevista o següents, la valoració parcial computarà com la fracció complementària que reste per a una valoració psicosocial d'idoneïtat completa.   
En cap cas es considerarà una valoració parcial l'esmena d'omissions, extrems insuficientment valorats, deficiències de l'informe, les modificacions formals, les derivades de la inobservança de la documentació obrant en l'expedient de la família o de les instruccions de la Direcció General.   
Les valoracions parcials les haurà de fer el mateix equip que haja practicat la valoració psicosocial vigent, excepte per impossibilitat o perquè la Direcció Territorial indique el contrari.  
Les valoracions parcials computaran segons el que estableix aquest apartat i en funció del tipus i la intensitat de la intervenció i, en tot cas, segons les indicacions de la Direcció Territorial.   
  
MODALITAT DE VALORACIÓ Actuació social Actuació psicològica Actuació psicosocial  
a) Valoració psicosocial completa 1 1   
b) Revisió de la declaració d'idoneïtat vigent 0-1 0-1 0-1  
c) Valoració psicosocial sense canvi de circumstàncies. 1  
d) Interrupció del procés de valoració  
- Fetes totes les sessions d'avaluació  
- En el curs de la segona entrevista o següents  
- En el curs de la primera entrevista o en el transcurs d'aquesta   
  
1   
  
1   
  
1  
   
0-1   
0-1   
0-1  
   
-   
-   
-  
e) Valoració parcial 0-1 0-1 0-1  
  
  
4.2.2 SESSIONS DE PREPARACIÓ I FORMACIÓ DIRIGIDES A LES PERSONES QUE S'OFEREIXEN PER A L'ADOPCIÓ NACIONAL I INTERNACIONAL  
Amb caràcter general, cada cicle formatiu constarà de quatre sessions de quatre hores de formació efectiva i cadascuna d'aquestes computarà com 0,33 d'actuació psicosocial.  
L'excepcional ampliació del nombre de sessions, amb aprovació prèvia de la Direcció Territorial, es computarà d'igual manera.   
El contingut de les sessions dels cicles formatius seguirà, en tot moment, les directrius establides per la Direcció General d'Infància i Adolescència.   
  
Modalitat Actuació psicosocial  
Cicle formatiu dirigit a persones que s'ofereixen per a AN/AI (4 sessions) 1,34  
Sessió extra 0,33  
  
  
4.2.3 SEGUIMENT D'ADOPCIÓ NACIONAL I INTERNACIONAL  
S'entén per seguiment el conjunt d'intervencions tècniques fetes per l'entitat concertada amb motiu de l'inici i desenvolupament de la convivència preadoptiva fins a la constitució de l'adopció i una vegada constituïda.   
El seguiment pot comprendre les següents modalitats:  
a) Acoblament  
L'acoblament comprén els tres primers mesos des de l'inici de la convivència de la persona menor d'edat amb la seua família adoptant. Es tracta d'un període de temps en què tant les persones menors d'edat com les famílies necessiten més acompanyament.   
Amb caràcter general, comprendrà, com a mínim, les següents intervencions:  
Telefonades setmanals i visites domiciliàries quinzenals durant els dos primers mesos. I, el tercer mes, telefonades quinzenals i una visita domiciliària final. Passat aquest temps, s'emetrà un informe sobre el desenvolupament del procés, les fortaleses i les necessitats detectades en la persona menor d'edat, en les persones adoptants i en la unitat familiar en el seu conjunt.  
b) Seguiment de la guarda amb fins d'adopció  
Després del període d'acoblament i durant la guarda amb finalitats d'adopció, es farà un seguiment semestral o amb una periodicitat inferior si així ho acorda la Comissió d'Adopció i Alternatives Familiars, tenint en compte l'interés de la persona menor d'edat. L'informe de seguiment que s'emeta haurà d'incloure informació sobre l'evolució de la persona menor d'edat, l'adaptació a la seua nova família i la integració en el seu entorn sociofamiliar.  
El seguiment el farà preferentment una de les persones professionals que haja intervingut en la valoració psicosocial i, concretament, la persona professional de l'àmbit social.  
En aquests casos, i quan així ho indique la Direcció Territorial, es requerirà a l'entitat concertada que es pronuncie sobre la conveniència de promoure l'adopció de la persona menor d'edat o no.  
c) Seguiment de l'adopció  
Una vegada constituïda l'adopció, i durant el primer any, s'efectuarà un seguiment trimestral.  
En adopció internacional hi haurà la periodicitat que establisca el país d'origen.  
En ambdós supòsits, adopció nacional i internacional, l'informe de seguiment que s'emeta haurà d'incloure informació sobre l'evolució i el desenvolupament psicosocial de la persona menor d'edat i l'adaptació a la seua nova família. El seguiment el farà preferentment una de les persones professionals que haja intervingut en la valoració psicosocial i, concretament, la persona professional de l'àmbit social.   
En els supòsits descrits en les lletres b i c d'aquest apartat es farà com a mínim una visita domiciliària, havent de dedicar en aquesta un temps d'atenció exclusiu a la persona menor d'edat, a les persones adoptants i un temps per a observar la interacció entre els membres i la dinàmica familiar. Cada seguiment computarà, a l'efecte de facturació, com mitja actuació social.  
Si en el transcurs del seguiment s'advertiren indicis o circumstàncies que aconsellaren la intervenció de la persona professional de l'àmbit de la psicologia, s'inclourà aquesta consideració en l'informe, a fi de ser valorada per la direcció territorial corresponent. En cas que la Direcció Territorial ho estime convenient, es procedirà a la seua derivació amb indicació dels extrems que han de ser informats i computarà, a l'efecte de facturació, segons la taula següent. Aquesta intervenció s'haurà de mantindre mentre persistisca la necessitat detectada o fins que ho indique la Direcció Territorial.   
  
MODALITAT Actuació social (preferent) Actuació psicològica Actuació psicosocial  
a) Acoblament:  
- 4 telefonades i 2 visites domiciliàries  
- 2 telefonades, 1 visita domiciliària i informe final 1   
 1   
b) Seguiment de la guarda amb fins d'adopció 0,5 0,5  
c) Seguiment de l'adopció 0,5 0,5  
  
  
4.2.4. ADOPCIÓ OBERTA  
L'adopció oberta és aquella en la qual, després de la seua constitució, es manté alguna forma de relació o contacte a través de visites o comunicacions entre la persona menor d'edat, els membres de la família d'origen que es considere i l'adoptiva, afavorint-se especialment, i quan siga possible, la relació entre els germans biològics.  
  
El manteniment d'aquesta relació requerirà la intervenció de l'entitat concertada en funcions d'intermediació, seguiment específic, emissió d'informes i aquelles que establisca la secció competent de la Direcció Territorial en funció del cas.   
Preferentment, i llevat que la Direcció Territorial indique el contrari, computarà com a actuació psicosocial. A l'efecte de facturació, la Direcció Territorial graduarà les actuacions en funció de la complexitat i intensitat de la intervenció tècnica.   
  
MODALITAT Actuació social Actuació psicològica Actuació psicosocial  
(Preferent)  
Intermediació 0,8-8 6,0-4 6,5-1  
Seguiment específic i informe 0,6-5 0,6-2 4,5-1  
  
  
4.2.5. SUPORT ESPECIALITZAT A LES PERSONES ADOPTADES I A LES SEUES FAMÍLIES  
El suport especialitzat consisteix en intervenció psicològica i/o social amb les persones menors d'edat, adoptades o en guarda amb fins d'adopció i amb les seues famílies en situació de crisi, en risc de produir-se o amb caràcter preventiu. També podran considerar-se unes altres, a criteri de la Direcció Territorial.  
a) Les intervencions amb caràcter preventiu es faran en grup, i pot ser una única sessió grupal o un taller, que comprén dues o més sessions grupals. A l'efecte de facturació, cada sessió grupal tindrà una duració mínima de tres hores i computarà com 0,25 actuació psicològica, social o psicosocial.  
b) Les intervencions en situacions de risc o en crisi s'hauran de dur a terme preferentment de manera individual, podran incloure també dinàmiques familiars i computaran com 1 actuació psicosocial a l'efecte de facturació.  
  
MODALITAT Actuació social Actuació psicològica Actuació psicosocial  
Intervencions de caràcter preventiu: sessió grupal 0,25 0,25 0,25  
Intervencions en situacions de risc o en crisi. 1  
  
  
4.2.6. ORIENTACIÓ I ASSESSORAMENT TÈCNIC ESPECIALITZAT   
Les persones professionals de l'entitat concertada que compten amb formació o qualificació específica sobre determinades matèries podran fer tasques d'assessorament i orientació a petició de la Direcció General.  
Inclou:  
a) Supervisió de casos i informes.  
b) Assessorament psicosocial al lletrat/ada que exercisca la representació i defensa de la Generalitat Valenciana en els procediments judicials d'oposició a les resolucions administratives de no idoneïtat, incloent-hi la seua assistència a la vista en qualitat de perit, si fora el cas.  
c) Activitats formatives a les persones professionals de les direccions territorials.  
d) Presentació de ponències i elaboració de documents tècnics o altres tasques d'assessorament tècnic.   
e) Tutela i assessorament tècnic a les persones professionals de les direccions territorials en tasques específiques.   
  
MODALITAT Actuació social Actuació psicològica Actuació psicosocial  
a) Supervisió de casos i informes 0,5  
b) Assessorament psicosocial al lletrat 0,5  
c) Activitats formatives (sessió de quatre hores) 0,33  
d) Presentació de ponències i elaboració de documents tècnics 0-1 0-1 0-1  
e) Tutela i altres tasques d'assessorament tècnic 0-1 0-1 0-1  
  
  
Les modalitats descrites en les lletres d i e computaran a l'efecte de facturació, en funció del tipus i intensitat de la intervenció, segons el que determine la Direcció General.  
  
4.2.7. ASSESSORAMENT, AJUDA I ACOMPANYAMENT A LES PERSONES ADOPTADES I A LA SEUA FAMÍLIA BIOLÒGICA EN EL MARC DEL PROGRAMA «CERCA D'ORÍGENS»  
L'entitat concertada, conjuntament i en coordinació amb la Direcció Territorial, tindrà funcions d'assessorament, ajuda i acompanyament a les persones adoptades i a la seua família biològica en el marc del programa «Cerca d'Orígens», segons la Instrucció 5/2019 de la Direcció General d'Infància i Adolescència, o la vigent en cada moment.   
  
En funció de la demanda concreta, la intervenció que es duga a terme i les necessitats de la persona adoptada i/o la seua família d'origen, intervindrà la persona professional de l'àmbit social, de l'àmbit de la psicologia o ambdues i, en tot cas, a criteri de la Direcció Territorial.   
  
A l'efecte de la seua facturació, el còmput el determinarà la Direcció Territorial en funció de la mena d'actuació feta i la intensitat d'aquesta.  
  
  
MODALITAT Actuació social Actuació psicològica Actuació psicosocial  
Cerca d'orígens 0-1 0-1 0-1  
  
  
4.2.8. FORMACIÓ CONTÍNUA DIRIGIDA A LES PERSONES DECLARADES IDÒNIES PER A L'ADOPCIÓ, A LES FAMÍLIES AMB UNA ADOPCIÓ CONSTITUÏDA I A LES PERSONES PROFESSIONALS  
Es faran sessions de formació contínua de temàtica específica, derivades per la Direcció Territorial amb el vistiplau previ de la Direcció General, dirigides tant a famílies que han sigut declarades idònies i es troben a l'espera de rebre assignació com a aquelles que ja han iniciat la guarda amb finalitats d'adopció, a les famílies amb una adopció constituïda i a les persones professionals.   
Cada sessió tindrà una duració de quatre hores de formació efectiva amb cada grup de famílies i computarà com 0,33 o la part proporcional de la mena d'actuació.   
En funció del contingut de la formació, serà impartida per una persona professional de l'àmbit social, per la de l'àmbit de la psicologia o per ambdues persones professionals.  
  
MODALITAT Actuació social Actuació psicològica Actuació psicosocial  
Sessió de quatre hores de formació 0,33 0,33 0,33  
  
  
4.2.9. TALLERS ESPECÍFICS PER A PREADOLESCENTS, ADOLESCENTS I LES SEUES FAMÍLIES  
Aquests tallers estan dirigits a preadolescents i adolescents adoptats i a les seues famílies, per a treballar i donar resposta específica a les necessitats pròpies d'aquesta etapa evolutiva.   
Els tallers específics comprendran com a mínim dues sessions de dues hores de duració cadascuna. Les dues sessions poden dirigir-se exclusivament a les persones menors d'edat o una d'aquestes podrà dirigir-se a les persones menors d'edat i l'altra conjuntament a aquestes i a les seues famílies. En qualsevol cas, hi intervindran activament dues persones professionals, una de l'àmbit de la psicologia i una altra de l'àmbit social.   
Cada taller de 2 sessions computarà, a l'efecte de facturació, com 0,5 actuació psicològica i 0,5 actuació social, o la part proporcional que corresponga en cas de superar la duració mínima, de la mena d'actuació que corresponga.  
  
MODALITAT Actuació social Actuació psicològica  
Taller 2 sessions 0,5 0,5  
  
  
5. DOCUMENTACIÓ JUSTIFICATIVA DE LA PRESTACIÓ DEL SERVEI   
Dins dels deu primers dies següents a la formalització de l'acord d'acció concertada, l'entitat haurà de remetre a la Direcció General la relació de persones professionals i personal d'atenció directa amb què compta l'entitat concertada per a cadascun dels lots, amb indicació del nom i cognoms, el lloc de treball, la titulació, el tipus de relació d'aquests amb l'entitat, l'antiguitat, el nombre d'hores de dedicació de cadascun d'aquests i les funcions.  
El personal tècnic contractat per l'entitat concertada haurà de ser acreditat per la Direcció General per a poder dur a terme les seues funcions. En aquest sentit, a més de la informació i documentació indicada en el paràgraf anterior, l'entitat concertada haurà d'aportar la següent documentació:  
a) Acreditativa de la titulació.  
b) Acreditativa de l'experiència professional indicada en l'apartat 3.1 d'aquest annex.  
c) Acreditativa de la formació específica indicada en l'apartat 3.1 d'aquest annex relativa a trauma, reparació i generació de vincles afectius.  
d) Acreditativa de la formació específica indicada en l'apartat 3.1 d'aquest annex (certificat EUROPSY) o un compromís d'obtindre'l en el termini d'un any, almenys d'una de les persones psicòlogues.  
e) Certificació negativa del Registre central de delinqüents sexuals.   
  
f) Fotografia grandària carnet en format JPG o el que s'índique en cada cas.  
No serà necessària l'acreditació del personal administratiu, no obstant això, haurà d'aportar-se respecte d'aquest la documentació expressada en les lletres a i e d'aquest apartat.  
Qualsevol variació de la plantilla del personal tècnic adscrit a la prestació del servei es comunicarà a la Direcció General, anticipadament, mitjançant escrit en el qual figure la data d'efectes de la variació i les causes que la motiven. Quan la variació supose la incorporació d'una nova persona professional, haurà de procedir-se en els termes descrits en aquest apartat. En el cas d'una baixa de personal, a la comunicació de variació haurà d'adjuntar-se el document d'acreditació expedit a la persona que causa baixa, si és el cas.  
  
6. PAGAMENT  
a) La Direcció Territorial haurà de remetre amb periodicitat mensual, a l'entitat concertada, una relació de les derivacions estimades correlacionades amb el tipus i nombre d'actuacions, d'acord amb els criteris establits en aquest annex. Aquesta relació s'ordenarà atenent la prioritat de la seua realització.   
b) Abans del dia 5 de cada mes (si és inhàbil, es traslladarà al següent hàbil), l'entitat concertada haurà de presentar a la direcció territorial corresponent la relació de les actuacions que s'han dut a terme en el mes anterior, segons el model que en cada moment establisca la Direcció General.  
c) El servei competent en matèria d'adopció de la Direcció Territorial acararà i comprovarà que les actuacions i el seu còmput es corresponen amb les efectivament derivades i efectuades, i emetrà, en aquest cas, el corresponent certificat de conformitat a la factura.  
d) En cas d'apreciar alguna discrepància entre la documentació presentada per l'entitat concertada i la que té la Direcció Territorial, retornarà a l'entitat concertada la relació presentada, i sol·licitarà que s'aclarisca i que es facen les modificacions necessàries, si és el cas.  
  
e) Expedit el corresponent certificat de conformitat amb el servei prestat, pel servei competent en matèria d'adopció de la Direcció Territorial, es procedirà a la tramitació comptable del seu pagament per part del servei de la direcció territorial competent en matèria de gestió econòmica i comptable.   
El pagament del mes de desembre s'haurà d'efectuar de manera anticipada. A aquest efecte, l'entitat concertada haurà de presentar una relació estimada de les actuacions previstes a data 1 de desembre. Posteriorment, i en tot cas abans del 10 de gener de l'exercici següent, l'entitat concertada haurà de presentar la relació de les actuacions efectivament realitzades el mes de desembre, i es procedirà a l'abonament de la diferència o el reintegrament de l'import pagat en excés, segons els casos.   
  
7. OBLIGACIONS ESPECÍFIQUES  
7.1. CONDICIONS GENERALS DEL SERVEI QUE ES PRESTA  
a) Atendre les persones usuàries que siguen derivades per la Direcció Territorial.  
b) Atendre els requeriments de la Direcció General i mantindre els nivells de qualitat en la prestació del servei.   
c) No donar d'alta, ni de baixa, ni practicar trasllat del servei, excepte en els casos en què hi haja autorització administrativa de la Direcció General.  
d) Complir les ordres, els protocols de treball, les normes de funcionament, les directrius, els oficis i les instruccions que dicten els òrgans competents de la Vicepresidència i Conselleria d'Igualtat i Polítiques Inclusives, per a garantir l'adequada prestació del servei.  
e) Assistir a les reunions de treball que els òrgans competents de la Vicepresidència i Conselleria d'Igualtat i Polítiques Inclusives consideren necessàries.  
f) Col·laborar en les actuacions o els programes que en matèria de qualitat assistencial o millores de prestacions es desenvolupen directament per part de la Vicepresidència i Conselleria d'Igualtat i Polítiques Inclusives.  
g) Sotmetre's a la funció inspectora dels òrgans competents de la Vicepresidència i Conselleria d'Igualtat i Polítiques Inclusives.  
h) Facilitar a la Vicepresidència i Conselleria d'Igualtat i Polítiques Inclusives tota la informació econòmica, fiscal, laboral, tècnica i de qualsevol altra índole que li siga sol·licitada i que resulte necessària per al correcte desenvolupament del servei concertat.  
i) Recaptar i facilitar les dades estadístiques que sol·licite la Direcció General.  
j) Facilitar la inspecció periòdica per part de la Direcció General, amb la finalitat de comprovar la gestió realitzada. L'entitat haurà de posar a la disposició de la Direcció General quanta informació i documentació li siga requerida.  
k) L'entitat concertada haurà d'identificar la seu del servei concertat en els termes que en cada moment establisca la conselleria competent en la matèria, i haurà de constar expressament que es tracta d'un servei concertat de la Generalitat.  
D'igual manera, tot el material que s'utilitze per a la prestació del servei haurà de sotmetre's a les indicacions que dispose la conselleria de referència sobre imatge institucional, evitant en tot moment l'equívoc quant al finançament i la responsabilitat del recurs. Per tant, i per a la utilització de la imatge institucional, haurà de seguir les instruccions que a aquest efecte es dicten per l'òrgan competent de la Vicepresidència i Conselleria d'Igualtat i Polítiques Inclusives.  
l) L'entitat concertada haurà de garantir que les instruccions, els fullets informatius i la documentació (especialment les normes de funcionament, els contractes terapèutics, els consentiments, etc.) que utilitze en la prestació del servei i en l'atenció a la ciutadania es faciliten en valencià i en castellà, sense perjudici del dret de les persones a l'opció lingüística.  
  
7.2. UBICACIÓ I CONDICIONS DELS LOCALS ON ES PRESTA EL SERVEI  
L'entitat concertada haurà de disposar d'una seu en cadascuna de les capitals de província de la Comunitat Valenciana, amb les següents característiques:  
a) Despatxos per a l'atenció a les persones usuàries, així com per a l'adequat desenvolupament de les intervencions objecte de concert expressades en aquest annex: un despatx a Castelló, dos a Alacant i tres a València.  
b) Un espai de treball adequat per a cadascuna de les persones que presten els seus serveis a l'efecte d'aquest concert.  
c) Sala d'espera confortable, amb mobiliari adequat, suficient i en bones condicions.  
d) Una sala multiusos per a la realització d'activitats col·lectives amb aforament mínim per a 20 persones, degudament equipada per a això.  
e) Una sala acollidora, àmplia i lluminosa amb material i jocs que faciliten la interacció amb els xiquets i les xiquetes.  
Els locals hauran de presentar òptimes condicions de lluminositat, aïllament acústic, control de temperatura i ventilació, així com un equipament general que proporcione un ambient adequat per a l'atenció directa de xiquets, xiquetes, adolescents i de les famílies, per a la redacció d'informes i altres tasques. Hauran de complir també les condicions d'accessibilitat exigibles, segons la normativa vigent, a edificis de concurrència pública.  
Els canvis de local que puguen produir-se al llarg de l'execució del concert hauran de ser aprovats prèviament per la Direcció General, a la vista de l'informe de la direcció territorial que corresponga, respecte del compliment de les condicions exigides en aquest annex.  
  
Els mitjans materials per a l'execució del servei concertat estaran a càrrec de l'entitat concertada, i consistiran, almenys, en:  
a) Mobiliari suficient i en condicions adequades per a la realització de les tasques objecte del concert i l'atenció a les persones usuàries, en cadascuna de les dependències especificades en el punt anterior.  
b) Equips informàtics, impressores i fotocopiadores suficients per a l'adequat desenvolupament del servei, la redacció d'informes i el manteniment de bases de dades.   
c) Material psicotècnic especialitzat per a valoració psicològica de les persones que s'ofereixen per a l'adopció i per a l'exploració de xiquets, xiquetes i adolescents. La relació del material psicotècnic necessari per a l'execució de les tasques objecte del servei concertat es detallaran per la Direcció General.  
d) Equipament audiovisual i multimèdia adequat i suficient per a la prestació del servei.  
  
7.3. OBLIGACIONS DE FUNCIONAMENT DEL SERVEI  
El servei haurà de prestar-se tant en jornada de matins com de vesprades, garantint un horari d'atenció presencial del 50 % de l'horari total en cadascuna de les franges horàries de matins i de vesprades. Aquesta distribució podrà modificar-se, amb la conformitat prèvia de la Direcció General, per a adequar-la a les necessitats generals de les persones usuàries.  
El servei es prestarà de forma continuada durant tot l'any. Per això, les vacances del personal es programaran de manera que resulten compatibles amb la realització del nombre mínim d'actuacions que el servei amb competències en matèria d'adopcions de cada direcció territorial determine com a necessari.  
  
8. PROCEDIMENT I ÒRGAN ENCARREGAT DE LA DERIVACIÓ  
1. L'entitat concertada solament podrà dur a terme aquelles actuacions que prèviament li hagen sigut encomanades per la conselleria competent en matèria d'infància i adolescència, a través de les direccions territorials de València, Castelló i Alacant, o, si és el cas, per la Direcció General.  
2. En aquelles actuacions que impliquen l'emissió d'informes, només podran ser utilitzats els models d'informe facilitats o aprovats per la Direcció General. El seguiment i control tècnic de les intervencions correspondrà al servei de la direcció general competent en matèria d'adopcions i, per extensió, als serveis i seccions corresponents de les direccions territorials d'Alacant, Castelló i València.  
  
3. En cap cas l'entitat concertada entregarà originals o còpies dels informes emesos a les famílies, ni a cap persona diferent del personal autoritzat de les corresponents seccions de les direccions territorials o de la Direcció General. En cas que algú els sol·licitara, incloent-hi les persones que han sigut valorades, se'ls remetrà a la secció competent de la territorial corresponent.  
4. Qualsevol incidència sorgida en el desenvolupament de les actuacions previstes en aquest concert que poguera tindre conseqüències per a la tramitació dels procediments administratius de les quals dimana, haurà de ser consultada amb la secció competent de la direcció territorial que corresponga i resolta conforme a les indicacions d'aquesta.  
5. En relació amb els informes, la conselleria amb competència en matèria de protecció de la infància i l'adolescència podrà demanar, quan així ho estime necessari, l'esmena d'errors, l'aclariment de continguts i l'ampliació d'extrems insuficientment abordats, sense que això tinga la consideració de noves actuacions facturables. Tampoc tindrà tal consideració la sol·licitud de nous exemplars originals d'informes prèviament elaborats, fins i tot quan impliquen la introducció de canvis formals justificats per raons de tramitació. Es consideraran canvis formals aquells que no requerisquen obtindre noves dades de les persones valorades.  
6. Quan la Direcció Territorial aprecie errors, deficiències o insuficiències en algun informe, l'haurà de remetre de nou a l'entitat concertada indicant les modificacions necessàries en el full de correcció d'informes, conforme al model que s'establisca, en què es farà constar explícitament si es tracta d'errors formals o de deficiències o insuficiències de contingut.  
7. A fi de mantindre la necessària coordinació en el desenvolupament de les actuacions objecte del concert, es mantindran reunions periòdiques entre el personal tècnic dels equips psicosocials d'adopcions, de les direccions territorials i de la Direcció General.   
8. Els serveis objecte del concert són auxiliars a la tramitació dels expedients administratius de protecció i d'oferiments per a l'adopció nacional i internacional, però aliens a aquesta, que és competència exclusiva de la Generalitat. En conseqüència, el personal dependent de l'entitat concertada s'abstindrà de proporcionar als usuaris informació o orientacions sobre la tramitació del seu expedient o de la situació i requeriments dels països d'origen dels xiquets, les xiquetes i els adolescents.  
ANNEX DE CONDICIONS TÈCNIQUES IV  
  
SERVEI DE SUPORT A L'EMANCIPACIÓ I AUTONOMIA PERSONAL DE JOVES EX-TUTELATS/ADES QUE HAGEN ARRIBAT A LA MAJORIA D'EDAT  
  
1. DEFINICIÓ I OBJECTE  
El Servei de Suport a l'Emancipació i Autonomia Personal de joves extutelats/ades que hagen arribat a la majoria d'edat es defineix com el recurs destinat a coordinar i impulsar el procés de suport i orientació, en el període de transició a la vida independent i autònoma de la població jove que, a causa de la seua situació de vulnerabilitat i dependència, requereix una atenció especialitzada d'acompanyament i seguiment.  
  
Aquest servei disposa d'un procés d'atenció individualitzada i adaptada a les característiques personals de cada persona jove, de manera que, en el procés de la programació, es preveu la possibilitat d'accedir al programa amb mòdul d'allotjament o sense.  
Així, la Xarxa d'Emancipació de la Comunitat Valenciana s'estructura de manera permeable i flexible en diferents recursos i serveis, amb programa d'allotjament incorporat o sense, i també en diferents itineraris que s'adapten a les circumstàncies de cada persona jove atesa, en funció de la seua necessitat de tutorització.   
La unitat externa d'emancipació és el Servei de Suport a l'Emancipació i Autonomia Personal de persones joves extutelades i d'adolescents que es troben en situació de guarda o tutela o mesura judicial, sense programa d'allotjament incorporat.  
Aquest servei haurà d'atendre persones joves d'entre 16 i 25 anys, també amb caràcter ambulatori, d'acord amb les següents premisses:   
  
- Joves entre 18 i 25 anys, que es trobaven en situació de guarda o tutela administrativa en el moment d'arribar a la majoria d'edat i que requerisquen els seus serveis.  
- Adolescents majors de 16 anys que es troben en situació jurídica de guarda o tutela per la Generalitat Valenciana i en acolliment residencial o familiar, quan el seu pla de protecció incloga com a objectiu la preparació per a l'emancipació.  
- Joves i adolescents entre 16 i 25 anys que han finalitzat una mesura judicial i que ho requerisquen per a completar el seu procés d'inclusió social i laboral. (Decret tipologies: que es troben complint una mesura judicial de medi obert o el segon període de llibertat vigilada d'una mesura d'internament, quan el programa individualitzat d'execució de la mesura incloga com a objectiu la preparació per a la vida independent)  
- Excepcionalment, i amb la valoració prèvia de la necessitat per part dels equips d'atenció primària de serveis socials, la unitat externa d'emancipació dels barris de la zona nord d'Alacant, per ser barris amb alta població en situació de vulnerabilitat social, podrà atendre també joves d'entre 16 i 25 anys en risc d'exclusió social que requerisquen orientació i acompanyament per a la seua autonomia personal i/o inclusió social i laboral.  
D'acord amb el que estableix l'article 1 de la convocatòria dels acords d'acció concertada en matèria de serveis socials en el sector d'infància i adolescència per als anys 2022 i 2023, és objecte específic de la convocatòria:  
- 4 lots d'unitats externes d'emancipació:  
- Lot I. Castelló  
- Lot II. València  
- Lot III. Alacant  
- Lot IV. Barris zona nord d'Alacant  
Les entitats participants poden presentar ofertes per a tots els lots anteriorment descrits, d'acord amb les indicacions establides en l'article 7.3 de la convocatòria del concert social.  
La puntuació mínima per a accedir al règim d'acció concertada s'estableix en 50 punts. D'acord amb aquests criteris de selecció, en els casos en què el nombre de sol·licituds siga superior a les disponibilitats de les prestacions susceptibles de concert, a causa de les limitacions pressupostàries, s'establirà la corresponent proposta de concert amb aquelles entitats i serveis que tinguen més puntuació, fins a cobrir l'import de la consignació pressupostària existent.  
  
No obstant això, en cas de produir-se un empat de puntuació per part de dues entitats, s'atorgarà preferència a les que hagen obtingut més puntuació en l'apartat 4 de l'article 9 de la resolució de convocatòria d'acció concertada i, en cas de persistir aquest, es prendrà com a criteri de desempat la data (dia i hora) de la presentació de la sol·licitud, amb prioritat per a la presentada amb més antelació.  
  
2. PRESTACIONS  
Aquest servei, que forma part de la Xarxa d'Emancipació, servirà de suport als recursos de protecció de la Comunitat Valenciana i a les llars d'emancipació, oferint atenció, suport, orientació i coordinació, per a facilitar el procés cap a l'autonomia personal d'adolescents i persones joves, per mitjà del seguiment professional i individualitzat, permetent de manera progressiva la seua vida independent i la seua inclusió laboral, social i comunitària, sense perjudici de les funcions/obligacions inherents a aquests recursos.  
Aquest servei haurà d'abastar sobretot els següents aspectes:  
Atenció directa de caràcter individual i grupal, que comprén:  
- Atenció legal i administrativa. Assessorament en els aspectes legals i de gestió administrativa que requerisquen les persones usuàries del servei: regularització, empadronament, accés al sistema de salut, accés a recursos de formació, accés a prestacions a les quals pogueren tindre dret, etc.  
- Suport psicològic. Suport psicològic i emocional en moments de crisi, així com intervenció psicològica enfocada al desenvolupament formatiu i laboral; entrenament en habilitats socials i resolució de conflictes. Derivació a recursos del seu entorn per a tractament psicològic, si és el cas.  
- Inserció sociolaboral. Assessorament i acompanyament en la cerca d'ocupació i l'adequació laboral; desenvolupament d'hàbits laborals i d'administració; promoure la integració en programes formatius ocupacionals i la inserció en el món laboral.  
- Seguiment socioeducatiu. Afavorir la integració en l'entorn social i la participació plena en la comunitat. Desenvolupar un pla de treball conjunt i coordinat amb els serveis socials municipals en què s'incloguen, entre altres actuacions, reunions periòdiques de coordinació.  
  
- Atenció i formació en la diversitat. Oferir a les persones usuàries els recursos necessaris atenent les seues circumstàncies personals, socials, culturals, ètniques, de gènere i qualsevol altra circumstància que implique diversitat. Formació en la diversitat per al desenvolupament integral de les seues potencialitats.  
  
3. PERSONAL  
La unitat externa d'emancipació haurà de disposar en tot moment del personal i dels serveis adequats per a prestar l'atenció tècnica i educativa a les persones usuàries i garantir-ne l'assistència i atenció, així com la protecció i seguretat.  
L'equip humà haurà d'estar degudament qualificat per a l'acompliment de les funcions i disposar de la titulació que exigeix cada categoria professional.  
Aquest servei disposarà de diferents figures professionals, que respondran tant a les característiques del servei com a les necessitats individuals (socials, psicològiques, jurídiques i documentals i laborals) de les persones ateses, garantint l'eficàcia i eficiència del procés d'emancipació.  
La plantilla mínima de personal requerida per a aquest servei és la que s'indica a continuació. En cap cas aquesta plantilla podrà ser objecte de subcontractació, per considerar-se activitats d'execució directa per part de l'entitat.  
Les obligacions socials i laborals respecte al personal del servei corresponen exclusivament a l'entitat que subscriga l'acord d'acció concertada, sent la Vicepresidència i Conselleria d'Igualtat i Polítiques Inclusives aliena a aquestes relacions laborals. No obstant això, aquesta conselleria podrà exigir a l'entitat quants documents precise per a verificar el compliment de la legislació vigent.  
  
LOT I· Unitat Externa d'Emancipació de Castelló i província  
- 1 lletrat/ada  
- 1 treballador/a social - 1 tècnic/a inserció social (TIS)  
- 1 psicòleg/òloga  
- 0,50 auxiliar d'administració  
  
  
LOT II· Unitat Externa d'Emancipació de València i província  
- 1 lletrat/ada  
- 2 treballador/a social - 2 tècnic/a inserció social (TIS)  
- 1 psicòleg/òloga  
- 1 auxiliar d'administració  
  
  
LOT III· Unitat Externa d'Emancipació d'Alacant i província:  
- 0,5 lletrat/ada  
- 1 treballador/a social - 1 tècnic/a inserció social (TIS)  
- 0,5 psicòleg/òloga  
- 1 auxiliar d'administració  
  
  
LOT IV· Unitat Externa d'Emancipació Barris Zona Nord d'Alacant:  
- 1 lletrat/ada  
- 1,5 treballador/a social - 1 tècnic/a inserció social (TIS)  
- 1 psicòleg/òloga  
- 1 auxiliar d'administració  
  
  
La persona que ocupe el lloc de treball social assumirà les tasques de coordinació.  
En els casos de baixes laborals del personal, així com en els períodes reglamentaris de vacances, haurà de garantir-se en tot moment l'adequada cobertura del servei.  
  
Consideracions per a la plantilla inicial de les unitats externes que han sigut concertades prèviament:  
Entendrem per plantilla inicial aquella que es referisca en la «Relació de professionals i personal d'atenció directa amb què compta el servei», tal com s'indica en l'article 8 de la convocatòria del concert social.  
  
- Consideracions per a la plantilla contractada que es trobe homologada professionalment o homologació professional provisional/limitada:  
  
- Podrà formar part de la plantilla del recurs aquell personal que es trobe homologat per a l'exercici professional conforme als acords adoptats per la Comissió paritària del III Conveni col·lectiu per a empreses d'atenció especialitzada en l'àmbit de la família, la infància i la joventut a la Comunitat Valenciana en data 04 de maig de 2017, sense perjudici de desenvolupar la formació especificada en aquests acords.  
  
- No obstant això, en el cas de l'homologació prevista en l'apartat C d'aquests acords, s'exigirà, a més, un període de «tutela», no inferior a un any, en el qual el nou treballador/a es trobarà acompanyat/ada d'un professional amb experiència en aquesta llar, que facilitarà el seu procés d'incorporació a la dinàmica de treball.  
- En el cas de les persones que disposen d'una homologació professional provisional/limitada, finalitzat el termini previst per a la seua duració, si no disposen d'una homologació de caràcter definitiu, hauran de ser substituïdes per personal que dispose de les titulacions requerides.  
  
Consideracions per a la plantilla dels serveis de nova creació:  
- En cap cas podran ser objecte de nova contractació aquelles persones que no disposen de la titulació requerida per a cada figura professional de la plantilla, fins i tot comptant amb una homologació professional o homologació professional provisional/limitada.  
- Per a la contractació del personal s'exigirà, a més de la titulació acadèmica requerida per a l'acompliment dels diferents llocs de treball, una experiència professional d'un any en tasques relacionades amb la infància i joventut i amb 20 hores de formació específica sobre infància, joventut, inserció laboral, social, intervenció familiar i social, impartida o homologada per una universitat o per algun organisme públic en matèria de serveis socials, infància, adolescència i joventut.  
  
En cas de no comptar amb experiència laboral prèvia, haurà d'acreditar formació específica en matèria d'infància, joventut, inserció laboral, social, intervenció familiar i social homologada per una universitat o per algun organisme públic amb una duració mínima de 150 hores en total.  
Per a les substitucions del personal per un període inferior a un mes, podran flexibilitzar-se aquests criteris respectant sempre la titulació exigida.  
- Per a la contractació del personal, l'entitat que subscriu l'acord de concert social es comprometrà a establir un període de «tutela», no inferior a un any, en el qual el nou treballador/a es trobarà acompanyat/ada d'un professional amb experiència en aquesta llar, que facilitarà el seu procés d'incorporació a la dinàmica de treball.  
  
  
4. MÒDUL ECONÒMIC I DOCUMENTACIÓ JUSTIFICATIVA  
  
Les entitats que s'oferisquen per a formalitzar el concert d'aquest servei podran presentar-se a un, dos, tres o als quatre lots establits, sempre que reunisquen les condicions i els requisits establits per a cadascun d'aquests.  
La quantia total del concert serà de 700.324,46 €.  
El finançament del servei concertat per la Generalitat a què es refereix aquest document s'efectuarà d'acord amb els mòduls econòmics anuals fixats per a cada modalitat del servei:  
4.1. Mòduls econòmics.  
El mòdul s'ha calculat per província. Els imports mensuals i els corresponents a cada exercici, per a cadascun dels lots, seran els que es mostren en la següent taula:  
  
4.2. Documentació justificativa  
Tal com s'estableix en l'article 20 d'aquesta resolució, les entitats signants dels concerts estaran obligades a justificar la prestació del servei i el compliment de les obligacions derivades del concert per al seu abonament.  
Les entitats d'iniciativa social hauran de presentar en la direcció territorial competent per raó del territori i matèria, i dins dels deu primers dies des de la signatura de l'acord de l'acció concertada, els següents documents:  
- Els contractes laborals del personal adscrit a la prestació del servei i els documents que acrediten el compliment dels requisits de titulació exigits per a cada lloc.  
- Declaració responsable subscrita per la persona representant de l'entitat que tota persona que intervinga en la prestació del servei, en exercir professió, ofici i activitat que implique contacte habitual amb persones menors d'edat, compleix el requisit previst en l'article 57 de la Llei orgànica 8/2021, de 4 de juny, de protecció integral a la infància i l'adolescència davant la violència, relatiu a no haver sigut condemnada per sentència ferma per qualsevol delicte contra la llibertat i indemnitat sexuals tipificats en el títol VIII de la Llei orgànica 10/1995, de 20 de novembre, del Codi Penal, així com per qualsevol delicte de tràfic d'éssers humans tipificat en el títol VII bis del Codi Penal.  
En el cas que una persona treballadora, de manera sobrevinguda, incomplisca el requisit indicat anteriorment, l'entitat haurà de procedir a la seua substitució de manera immediata.  
- Qualsevol variació en la plantilla haurà de ser comunicada i documentada amb la suficient antelació.  
- Còpia compulsada de la pòlissa d'assegurances conforme al que estableix l'apartat 2.a de l'article 24 d'aquesta resolució.  
4.3. Pagament  
El procediment per a la derivació, la recepció, la justificació i el pagament de les actuacions serà el següent:  
a) Amb caràcter mensual i abans del dia 5 del mes següent, les entitats de l'acció concertada presentaran al servei competent en matèria d'infància i adolescència de la direcció territorial la següent informació:  
  
- Relació de les persones joves ateses, en què aparega la data d'alta en el recurs i el motiu i, si és el cas, la data de baixa i el motiu.  
  
Mitjana del temps d'estada i de l'edat de les persones joves ateses.  
  
b) El servei competent en matèria d'infància i adolescència de la direcció territorial comprovarà que les persones joves ateses es corresponen amb les efectivament remeses i, en aquest cas, emetrà l'oportú certificat de conformitat.  
En cas d'apreciar alguna discrepància, aquest servei retornarà el document a l'entitat concertada sol·licitant que s'hi facen les modificacions necessàries.  
El mes de desembre es lliurarà de manera anticipada amb una relació nominal de les persones ateses i places no ocupades a data 1 de desembre, sense perjudici de la regularització corresponent que s'efectuarà, en tot cas, abans del 31 de gener de l'exercici següent, que implicarà l'exigència, si és el cas, de reintegrament de l'import indegudament percebut.  
c) El Servei de la Direcció Territorial, tramitats els justificants corresponents i la documentació de l'entitat concertada, atorgarà, d'acord amb aquests, la conformitat a la documentació justificativa emesa per l'entitat i procedirà a remetre-la al servei de gestió administrativa de la Direcció Territorial per a la tramitació comptable del seu pagament.  
  
  
5. OBLIGACIONS ESPECÍFIQUES  
Sense perjudici de les obligacions establides en les normes d'aplicació, l'entitat que subscriga l'acord d'acció concertada per a la gestió de les unitats externes d'emancipació haurà d'adequar-se a les següents obligacions específiques per a aquest servei:  
a) Les unitats externes d'emancipació desenvoluparan la seua activitat en locals emplaçats en sòl urbà, en zones que no suposen un perill per a la integritat física i psíquica de les persones usuàries. L'emplaçament haurà de ser accessible en vehicle i a peu i estar situat en zones d'activitat sociocomunitària, que permeten la utilització de qualsevol servei general que puga requerir la persona usuària, tant de transport públic com de caràcter sanitari, educatiu, ocupacional, laboral, cultural o religiós, amb la finalitat d'afavorir-ne la inclusió social.  
  
Per això es procurarà que, preferentment, les unitats externes d'emancipació d'àmbit provincial se situen a les ciutats de Castelló, València i Alacant, sense perjudici del seu trasllat per a fer les corresponents intervencions a les localitats de la província que calga, derivat del seu caràcter ambulatori.  
b) El local en el qual es presta el servei haurà de disposar d'espais suficients per a les següents funcions específiques:  
- Recepció i espera de les persones usuàries.  
- Un mínim de tres despatxos per a l'atenció individual.  
- Un espai que permeta la intervenció grupal i la realització d'activitats i tallers.  
c) Les unitats externes d'emancipació prestaran el servei de dilluns a divendres, ambdós dies inclosos, tant en jornada de matí com de vesprada, garantint que la jornada vespertina respecte els horaris laborals de les persones usuàries.  
d) Els canvis de locals que puguen produir-se al llarg de l'execució del concert social hauran de ser aprovats prèviament per la Direcció General d'Infància i Adolescència, a la vista de l'informe-proposta que s'emeta per la direcció territorial corresponent respecte al compliment de requisits del nou local.  
e) L'entitat concertada haurà de proveir el servei dels següents mitjans materials en cadascuna de les seues seus:  
- Mobiliari suficient per a la realització de les tasques objecte del contracte i l'atenció a les persones usuàries.  
- Equips informàtics complets que permeten dur a terme adequadament l'objecte del contracte.  
- Mitjans tècnics que garantisquen la fluida recepció de les peticions d'intervenció i les comunicacions (telèfon, escàner, fax i correu electrònic).  
- Connexió a Internet amb cobertura completa per mitjà de xarxes cablejades i sense fils.  
- Arxius i prestatgeries que garantisquen l'emmagatzematge adequat dels expedients, així com la seua correcta custòdia per l'entitat adjudicatària.  
- Material especialitzat per al desenvolupament de les actuacions de suport psicològic.  
- Material necessari per a la programació i realització d'activitats i tallers.  
f) L'entitat que subscriga l'acord d'acció concertada haurà de presentar, davant la direcció territorial corresponent i la direcció general amb competències en matèria d'infància i adolescència, un informe trimestral de les persones joves ateses en el servei, referint expressament les insercions laborals produïdes de les persones joves usuàries i seguint les instruccions de l'òrgan directiu.  
g) Disposar d'un pla d'emergència i evacuació dels espais conforme al que disposa la legislació vigent.  
h) Els serveis hauran de disposar de tota la informació actualitzada sobre recursos, tant d'atenció primària com d'especialitzada, a fi de garantir la correcta informació a les persones usuàries.  
i) Establir una coordinació fluida i periòdica amb els agents socials, especialment amb els serveis municipals, per a elaborar programes conjunts d'inserció laboral i social de les persones joves ateses.  
  
j) L'entitat concertada haurà de garantir que totes les instruccions, els fullets informatius i la documentació (especialment les normes de funcionament, els contractes terapèutics, els consentiments, etc.) que s'utilitzen en atenció a la ciutadania, les famílies o els xiquets, les xiquetes i els adolescents es troben en valencià i castellà, sense perjudici del dret de la ciutadania a l'opció lingüística.  
k) L'entitat adjudicatària del servei està obligada a complir el conveni col·lectiu sectorial autonòmic d'aplicació.  
l) El personal del servei haurà d'acreditar que compleix el requisit previst en l'article 57 de la Llei orgànica 8/2021, de 4 de juny, de protecció integral a la infància i l'adolescència davant la violència, relatiu a no haver sigut condemnada per sentència ferma per qualsevol delicte contra la llibertat i indemnitat sexuals tipificats en el títol VIII de la Llei orgànica 10/1995, de 20 de novembre, del Codi Penal, així com per qualsevol delicte de tràfic d'éssers humans tipificat en el títol VII bis del Codi Penal.  
m) La unitat externa d'emancipació haurà de disposar de la següent documentació:  
- Acord d'ingrés i contracte d'atenció de cada persona usuària.  
  
- Expedient individual de cada persona usuària.  
- Llibre de registre de les persones usuàries.  
- Programació anual del servei.  
- Itinerari individualitzat d'inserció de cada persona usuària.  
- Informes de seguiment i evolució de cada persona jove atesa.  
  
- Memòria trimestral i memòria anual del servei.  
- Pòlissa d'assegurances actualitzada, amb cobertura de responsabilitat civil pels danys causats a tercers, incloses les persones usuàries.  
- Reglament de règim interior que contindrà un apartat relatiu als drets i les obligacions de les persones usuàries i assegurarà el respecte als seus drets fonamentals.  
- Carta de serveis que incloga, entre altres, el sistema de gestió de queixes i reclamacions davant les persones responsables del servei, sobre qualsevol aspecte que consideren incorrecte/indegut i, en particular, sobre l'atenció que reben, el tracte que se'ls dispensa o la vulneració dels seus drets.  
n) Amb caràcter semestral, les unitats externes d'emancipació hauran de remetre a la direcció territorial corresponent l'informe de l'itinerari individualitzat d'inserció de cada persona atesa en el servei. Hauran de remetre també l'informe trimestral quan s'haja produït algun canvi o modificació en alguna de les àrees d'intervenció programades. No obstant això, qualsevol incidència que altere el normal desenvolupament del servei, així com una variació substancial de les circumstàncies que van motivar la inclusió en aquest, hauran d'informar-se amb caràcter immediat a la direcció territorial perquè en tinga coneixement i es facen les gestions oportunes si és el cas.  
o) La persona responsable del servei haurà de garantir i fer efectiu el dret de les persones usuàries a participar en l'elaboració dels processos d'intervenció social que els afecten i en la presa de decisions relatives a aquestes, i posar a la seua disposició els suports humans, materials, tècnics o tecnològics necessaris.  
  
6. PROCEDIMENT I ÒRGAN ENCARREGAT DE LA DERIVACIÓ  
El procediment i la derivació per a l'accés a les unitats externes d'emancipació haurà de complir amb els següents requisits:  
- L'òrgan encarregat de la derivació a les unitats externes d'emancipació serà la direcció territorial que corresponga per raó del territori, motiu pel qual, en tot cas, l'accés a aquest servei es farà mitjançant derivació de la direcció territorial.  
- Encara que l'assistència és voluntària, la persona derivada al servei haurà de subscriure un compromís d'acceptació, supervisió i participació en el seu procés d'emancipació individual, quedant reflectit aquest compromís en el Contracte d'atenció en la Unitat Externa d'Emancipació, segons els models facilitats per la Direcció General d'Infància i Adolescència. Així mateix, haurà de comprometre's a l'assistència als programes de suport a l'emancipació amb la freqüència que s'estipule en el contracte d'atenció subscrit.  
- En els casos en què siga procedent, aquest servei treballarà coordinadament amb les llars d'emancipació, a fi de fer l'itinerari d'emancipació individualitzat i adequat a cada persona jove, que permeta la transició d'una situació de protecció a una situació d'autonomia personal.  
  
- El servei haurà de disposar del consentiment informat de la persona jove, per al tractament de les seues dades de caràcter personal conforme al que preveu la normativa sobre protecció de dades de caràcter personal. Cada servei disposarà d'un registre d'entrada de persones usuàries que s'apuntarà per ordre d'arribada a aquestes, així com una agenda de cites.  
- En coordinació amb la direcció territorial, el servei durà a terme programes tant de caràcter individual com grupal que aborden la inserció laboral, la formació ocupacional, l'acompanyament social i psicològic i l'orientació i l'assessorament jurídic.  
- L'actuació del servei haurà d'estar coordinada amb projectes i recursos tant públics com privats, i canalitzar i facilitar l'accés de les persones ateses a aquells recursos que responguen a les expectatives i necessitats.  
  
7. INFORME TRIMESTRAL I MEMÒRIA JUSTIFICATIVA DEL SERVEI  
L'entitat haurà de remetre a la direcció general amb competències en matèria d'infància i adolescència un informe trimestral del servei abans del dia 5 del mes següent al mes de finalització del trimestre.  
Així mateix, haurà de presentar abans del 31 de gener de l'exercici següent una memòria anual del recurs, justificativa de les actuacions i el compliment de les condicions que s'estableixen en el concert social, memòria que servisca com a valoració i supervisió del procés d'inclusió sociolaboral i d'emancipació del servei.  
L'informe trimestral i la memòria justificativa hauran de contindre, com a mínim, els següents apartats:  
1. Dades de l'entitat i del servei concertat.  
2. Recursos humans i materials.  
3. Activitats i programes desplegats.  
4. Nivell d'ocupació del recurs i edat mitjana de les persones joves ateses, especificant les altes, les baixes i els seus motius, així com les persones ateses durant l'últim trimestre/any que romanguen en el recurs.  
  
5 . Dades estadístiques de les persones joves ateses amb detall dels següents ítems:  
- Gènere  
- Edat:  
- Menors de 18 anys.  
- De 21 a 25 anys.  
- Nacionalitat:  
- Espanyola.  
- Origen comunitari.  
- Origen extracomunitari amb referent familiar.  
- Origen extracomunitari sense referent familiar.  
- Situació administrativa:  
- Nacionalitat espanyola.  
- Autorització de residència.  
- Pendents de presentació d'autorització de residència (article 198 del Reglament d'estrangeria).  
- Autorització de residència pendent de renovació.  
- Autorització de residència i treball.  
- Autorització de residència i treball pendent de renovació.  
- Sense autorització.  
- En tràmit.  
- Sol·licitant de protecció internacional.  
- Mitjans econòmics:  
- Sense mitjans econòmics propis.  
- Perceben renda valenciana d'inclusió (RVI).  
- Perceben una altra prestació econòmica pública.  
- Perceben ingressos per treball.  
- Recurs residencial:  
- Amb recurs residencial.  
- Amb recurs residencial informal (ocupació).  
- Situació de carrer.  
- No se sap - proposta de baixa.  
- Tipus de recurs residencial:  
- Llar d'emancipació de la xarxa pública.  
- Llar d'emancipació fora de la xarxa pública.  
- Llars i residències de persones menors d'edat.  
- Recursos destinats a altres col·lectius (migrants, vulnerabilitat social, salut mental, etc.).  
- Situació de carrer.  
- Habitatge informal (ocupació).  
- Habitatge familiar.  
- Emancipats.  
- Acolliment familiar.  
- Residència socioeducativa.  
- No se sap - proposta de baixa.  
- Renda valenciana d'inclusió (RVI):  
- Compleixen requisits.  
- No compleixen requisits.  
- Compliment de requisits de la renda valenciana d'inclusió (RVI):  
  
- Pendents de presentar sol·licitud.  
- Pendents de resolució.  
- Resolta favorablement.  
- Resolta desfavorablement.  
- Altes-baixes-permanències:  
- Altes joves no migrants.  
- Altes joves migrants amb referent familiar.  
- Altes joves migrants sense referent familiar.  
- Baixes joves no migrants.  
- Baixes joves migrants amb referent familiar.  
- Baixes joves migrants sense referent familiar.  
- Permanències joves no migrants.  
- Permanències joves migrants amb referent familiar.  
- Permanències joves migrants sense referent familiar.  
5 . Avaluació dels objectius previstos en la programació anual.  
6 . Valoració anual amb reflexió programàtica i propostes de millora de l'oficina Mentora Plus.  
7 . Observacions.  
  
  
  
ANNEX DE CONDICIONS TÈCNIQUES V  
  
CONDICIONS TÈCNIQUES DEL SERVEI D'ATENCIÓ TELEFÒNICA A LA INFÀNCIA I A L'ADOLESCÈNCIA  
  
1. DEFINICIÓ I OBJECTE  
L'objecte d'aquest servei és l'atenció de la línia telefònica gratuïta de la Conselleria d'Igualtat i Polítiques Inclusives «Telèfon de la Infància de la Comunitat Valenciana» (línia 116111)  
El servei d'atenció telefònica de la línia 116111 és de cost gratuït per al públic, i funciona de manera ininterrompuda durant les 24 hores del dia els 365 dies de l'any.  
Aquest servei permet continuar complint amb la Decisió de la Comissió de les Comunitats Europees, de 15 de febrer de 2007, de crear una «línia d'ajuda a la infància» (número de telèfon 021700) a escala europea, i que les telefonades que es facen des de l'àmbit territorial de la Comunitat Valenciana siguen ateses a través d'aquest.  
Els seus destinataris principals són xiquets, xiquetes i adolescents amb necessitats d'orientació, ajuda i protecció, derivades tant de problemàtiques generades pel propi comportament d'aquests com de possibles agressions del seu entorn familiar, social i escolar, així com adults amb necessitats d'assessorament o denúncia de situacions de desprotecció d'aquests xiquets, xiquetes i adolescents.  
El servei telefònic, per tant, ha d'atendre les consultes relacionades amb els àmbits personal, familiar, educatiu, sanitari, cultural, etc., que impliquen conflicte, orientant en uns casos, oferint suport i contenció emocional en uns altres o, si és el cas, detectant possibles situacions de risc o desemparament i notificant-les a l'òrgan específic corresponent.  
  
Per això, l'objectiu principal d'aquest servei és centralitzar les telefonades que denuncien o posen de manifest presumptes situacions de risc o desemparament de xiquets, xiquetes i adolescents, oferint la informació pertinent, reorientant la situació o derivant-la als organismes competents per a la seua investigació o intervenció, així com facilitar informació als usuaris sobre els recursos, programes i serveis dirigits a la família i la infància, sent en conseqüència l'atenció al públic exclusivament telefònica.  
No hi ha divisió en lots perquè no és un servei que requerisca proximitat ni assistència personal a l'usuari, ja que consisteixen en una assistència telefònica que es pot fer de manera centralitzada per a totes les telefonades que es reben a la comunitat autònoma.  
  
2. PRESTACIONS  
El telèfon d'atenció a la infància és atés per professionals especialitzats/ades en l'àrea de la intervenció social, psicològica i educativa.  
  
Les informacions o denúncies rebudes en el telèfon d'atenció a la infància i que amb caràcter general motiven l'inici d'accions per part dels professionals que l'atenen són molt variades, destacant entre altres:  
  
- Abandó, negligència i aïllament.  
- Problemes escolars, absentisme escolar. Violència escolar.  
- Abús sexual.  
- Custòdia, tutela, règim de visites. Problemes judicials.  
- Embaràs de la menor, problemes de sexualitat.  
- Fugides o desitjos d'abandonar el domicili familiar.  
- Informació i assessorament puntual.  
- Maltractaments físics o psíquics. Mendicitat.  
- Problemes de conducta (delinqüència, etc.). Agressivitat. Consum de drogues, alcohol.  
- Problemes de relació amb iguals o amb pares i/o germans i/o familiars.  
- Trastorns psicològics, soledat, trastorns de l'alimentació, intents autolítics.  
- Altres.  
  
Les persones destinatàries d'aquest servei són:  
- Persones menors d'edat amb necessitats d'orientació, ajuda i protecció, derivades tant de problemàtiques generades pel mateix comportament d'aquestes com de possibles agressions del seu entorn familiar, social i escolar.  
- Adults amb necessitats d'assessorament o denúncia de situacions de risc o desprotecció de persones menors d'edat.  
El procediment d'actuació serà el següent. Rebuda una telefonada, el Telèfon de la Infància de la Comunitat Valenciana centrarà la seua actuació en la recollida màxima d'informació, identificant l'afectat, la situació denunciada i l'entorn en què es produeix, en un grau tal que permeta valorar la gravetat del cas i actuar en conseqüència. Per a aquesta actuació haurà de tindre en compte els següents criteris:  
  
a) La comprovació de la veracitat de la informació o denúncia rebuda, verificant les telefonades amb dades incongruents o presumptament falses o malicioses.  
b) La celeritat en l'avaluació del possible risc o desprotecció en què es poguera trobar el xiquet, la xiqueta o l'adolescent.  
c) La ràpida derivació als serveis de protecció de les persones menors d'edat, municipals o autonòmics, o l'auxili policial, o bé informant o remetent el cas als organismes competents per a la seua investigació o intervenció, quan la situació ho requerisca.   
d) L'atenció adequada a l'informant durant el moment de l'escolta.  
  
e) Per tot això, la professionalitat, la confiança, la confidencialitat i la immediatesa en l'inici de les accions que foren pertinents amb vista a salvaguardar els drets dels xiquets, les xiquetes i els adolescents, o la seua integritat física o psíquica, són principis que ha de presidir la prestació del Servei del Telèfon de la Infància de la Comunitat Valenciana.  
  
Les funcions que ha de prestar el servei, en funció de la mena de telefonada rebuda, es desglossen en:  
1. Servei d'informació general:  
Es proporcionarà una informació general a les persones que en facen ús. No comporta en principi cap intervenció ni contacte amb altres recursos. La telefonada no presenta indicadors de risc i tan sols requereix posar a la disposició de la persona demandant la informació sol·licitada respecte a temàtiques relacionades amb la infància i adolescència.  
  
2. Servei d'orientació:  
S'oferirà orientació i assessorament a qualsevol persona en relació amb la situació plantejada i que puga afectar els xiquets, les xiquetes i els adolescents que resideixen a la Comunitat Valenciana, dirigint-la, si és el cas, als recursos corresponents. S'informarà sobre els recursos socials, així com els procediments o programes d'actuació específics que estiguen disponibles a la Comunitat Valenciana, per a atendre la situació de necessitat que puga afectar els xiquets, les xiquetes i els adolescents que hi resideixen.  
És fonamental oferir un espai d'escolta activa en casos de situacions familiars difícils o conflictives i en processos de negociació intergeneracional, oferint un espai segur i confidencial on expressar-se.  
  
3. Servei de detecció i notificació de situacions de risc/desemparament:  
Detectar situacions de risc social que requerisquen intervenció de professionals o recursos especialitzats i que puguen implicar la necessitat d'adoptar una mesura, administrativa o judicial, de derivació al recurs pertinent.  
Es facilitarà la informació necessària sobre com procedir davant situacions de desprotecció infantil detectades a través de la línia telefònica, sempre que requerisquen la intervenció de professionals o recursos especialitzats, i que puguen implicar la necessitat d'adoptar una mesura, administrativa o judicial, de protecció, derivant al recurs pertinent, amb la finalitat de previndre conseqüències de risc per a les persones menors d'edat. La celeritat en l'actuació coordinada és el principi fonamental.  
  
A més de les funcions relatives a la prestació del servei d'atenció telefònica directa, l'entitat adjudicatària tindrà unes altres funcions auxiliars com ara:  
- Elaborar i actualitzar un directori de recursos que haurà de recollir totes les adreces i els contactes útils i actualitzats en els diferents àmbits educatius, socials, sanitaris, judicials i de qualsevol altre àmbit que es relacionen amb les problemàtiques que puguen presentar les consultes rebudes, i que serà prèviament visat i autoritzat per la direcció general competent en matèria de protecció a la infància i l'adolescència.  
- Col·laborar amb la direcció general competent en matèria de protecció a la infància i l'adolescència en la difusió i el coneixement del servei.  
- Gestionar una base de dades en què es recullen totes les telefonades rebudes amb les intervencions realitzades, amb la finalitat d'elaborar dades estadístiques en els termes que establisca en cada moment la Direcció General d'Infància i Adolescència, tant quantitatives com qualitatives, referides a la prestació del servei.  
- Elaborar els informes quantitatius i qualitatius quant al servei que li requerisca la direcció general competent en matèria de protecció a la infància i l'adolescència.  
- Fer formació prèvia i continuada als professionals que atenguen el servei de la línia d'atenció a la infància.  
  
3. PERSONAL  
L'equip professional estarà compost per un nombre mínim de 5 persones necessàries per a atendre el servei en la jornada i amb l'horari previst, de tal manera que sempre hi haja, almenys, una persona atenent el servei telefònic.  
El perfil dels i les professionals serà preferentment el de persones diplomades universitàries o equivalent en grau en treball o educació social o el seu equivalent, sense perjudici que es puga comptar també amb altres figures professionals amb titulacions en psicologia o psicopedagogia.  
Les persones que integren la plantilla professional hauran de comptar, a més, amb un any d'experiència laboral en tasques relacionades amb la protecció a la infància i l'adolescència.  
Així mateix, els i les professionals que atenguen el servei hauran de rebre formació especialitzada referent al sistema de protecció de la infància i l'adolescència a la Comunitat Valenciana, tant pel que fa a normativa autonòmica com a recursos, programes i serveis de l'àmbit de la protecció de la infància i adolescència.  
En tot cas, els recursos personals hauran de garantir la cobertura de torns per a atendre el Telèfon de la Infància durant 24 hores tots els dies de l'any.  
El personal de l'entitat concertada haurà d'estar prèviament acreditat per part de la direcció general competent en matèria de protecció a la infància i l'adolescència, i s'haurà d'aportar per a això, a més del contracte laboral corresponent, documentació acreditativa dels requisits de titulació, formació i experiència del personal que s'ha d'acreditar.  
  
Per a això, l'entitat concertada haurà de presentar en la Direcció General d'Infància i Adolescència, dins dels deu primers dies des de la signatura del contracte administratiu, així com cada vegada que es procedisca a la contractació d'una nova persona que haja de ser acreditada, còpies dels contractes de treball corresponents a la plantilla mínima exigida i aquella altra de què es dispose (justificants de les titulacions i experiència laboral)  
Així mateix, l'entitat concertada haurà de comunicar les baixes comprometent-se a cobrir totes les baixes que es produïsquen, així com els períodes vacacionals durant tot el període de vigència del concert, de manera que es garantisca en tot cas la cobertura de torns per a atendre el Telèfon de la Infància durant 24 hores tots els dies de l'any.  
  
4. MÒDUL ECONÒMIC  
4.1. Càlcul  
La quantia total del concert serà de 167.868,25 €, IVA exclòs. Els imports mensuals i els corresponents a cada exercici, per a cadascun dels lots, seran els que es mostren en la següent taula:  
  
Import mensual Import de l'1 de juliol al 31 de desembre de 2022 Import 1 de gener a 31 de maig de 2023  
15.260,75 € 91.564,50 € 76.303,75 €  
  
  
El sistema utilitzat per a determinar el mòdul econòmic ha sigut el càlcul del cost de personal necessari per al servei, tenint en compte el que disposa el III Conveni col·lectiu per a empreses d'atenció especialitzada en l'àmbit de la família, infància i joventut a la Comunitat Valenciana, amb un increment sobre el total de despeses de personal en concepte de despeses de sosteniment (lloguer local, subministraments, material...).  
La puntuació mínima per a accedir al règim d'acció concertada s'estableix en 50 punts.  
D'acord amb aquests criteris de selecció, en els casos en què el nombre de sol·licituds siga superior a les disponibilitats de les prestacions susceptibles de concert, a causa de les limitacions pressupostàries, s'establirà la corresponent proposta de concert amb aquelles entitats i serveis que obtinguen més puntuació, fins a cobrir l'import de la consignació pressupostària existent.  
No obstant això, en cas de produir-se un empat de puntuació per part de dues entitats, s'atorgarà preferència a les que hagen obtingut major puntuació en l'apartat 4 de l'article 9 de la resolució de convocatòria d'acció concertada i, en cas de persistir aquest, es prendrà com a criteri de desempat la data (dia i hora) de la presentació de la sol·licitud, amb prioritat per a la presentada amb més antelació.  
4.2. Pagament  
El pagament s'haurà de fer a mes vençut, amb presentació prèvia dels corresponents certificats, així com una relació i descripció de les telefonades ateses en el període de referència.  
El mes de desembre es lliurarà de manera anticipada amb una relació estimada de telefonades/actuacions, sense perjudici de la regularització corresponent que s'efectuarà, en tot cas, abans del 31 de gener de l'exercici següent.  
  
5. DOCUMENTACIÓ JUSTIFICATIVA DE LA PRESTACIÓ DEL SERVEI  
Dins dels deu primers dies següents a la formalització de l'acord d'acció concertada, l'entitat haurà de remetre a la Direcció General d'Infància i Adolescència una còpia dels contractes laborals del personal adscrit a la prestació del servei i dels documents que acrediten el compliment dels requisits de titulació i formació o experiència del personal tècnic.  
Així mateix, s'haurà de presentar un certificat negatiu de cadascuna de les persones que presta el servei de compliment del requisit previst en l'article 57 de la Llei orgànica 8/2021, de 4 de juny, de protecció integral a la infància i l'adolescència davant la violència, relatiu a no haver sigut condemnada per sentència ferma per qualsevol delicte contra la llibertat i indemnitat sexuals tipificats en el títol VIII de la Llei orgànica 10/1995, de 20 de novembre, del Codi Penal, així com per qualsevol delicte de tràfic d'éssers humans tipificat en el títol VII bis del Codi Penal.  
Qualsevol variació en la plantilla del personal tècnic adscrit a la prestació del servei es comunicarà a la Direcció General d'Infància i Adolescència amb antelació suficient, mitjançant escrit en el qual figure la data d'aquesta variació i les causes que la motiven. Quan la variació supose la incorporació d'una nova persona professional, estarà condicionada al fet que aquesta complisca el requisit de formació o experiència exigit, extrem que haurà d'acreditar-se documentalment abans de la incorporació mitjançant la remissió a la Direcció General de la còpia del contracte laboral d'aquest nou personal, dins dels deu dies següents a la seua incorporació.  
Finalment, s'haurà de presentar còpia compulsada de la pòlissa d'assegurances conforme al que estableix aquesta convocatòria.  
A aquest efecte de justificació de la prestació del servei i el compliment de les obligacions derivades d'aquest per al seu abonament, les entitats concertades hauran de presentar en la Direcció General d'Infància i Adolescència, amb caràcter mensual, en els cinc primers dies del mes següent, per via telemàtica o mitjans electrònics, un certificat que justifique que s'ha prestat el servei de conformitat amb les obligacions que estableix el concert, en què s'haurà d'indicar, si és el cas, si hi ha hagut variació en la plantilla del personal, que haurà de ser subscrit per la persona representant legal de l'entitat o persona en qui delegue.  
  
6. OBLIGACIONS ESPECÍFIQUES  
L'entitat adjudicatària està obligada a mantindre la més absoluta confidencialitat sobre totes aquelles dades i documents a què poguera tindre accés amb motiu de l'acció concertada per a la prestació del servei. Hi accediran exclusivament aquelles persones estrictament imprescindibles per al desenvolupament de les tasques inherents a la prestació del servei. Aquestes persones seran advertides del caràcter confidencial i reservat de la informació a què tinguen accés.  
Els i les professionals dependents de l'entitat adjudicatària actuaran amb la reserva exigida en l'article 13.3 de la Llei orgànica 1/1996, de 15 de gener, de protecció jurídica del menor i de modificació parcial del Codi Civil i de la Llei d'enjudiciament civil respecte de les situacions de risc o desprotecció infantil de les quals tinguen coneixement amb motiu d'aquesta concessió.  
De la mateixa manera, estaran obligats a guardar secret de la informació que coneguen mitjançant l'accés a registres i expedients de protecció d'infància, conforme al que indica l'article 14.2 del Reglament de mesures de protecció jurídica del menor a la Comunitat Valenciana, aprovat per Decret 93/2001, de 22 de maig, del Govern Valencià.  
  
La difusió, cessió o explotació de dades respecte a l'activitat realitzada serà competència exclusiva de la conselleria competent en matèria de protecció de la infància i l'adolescència. La difusió d'informació per l'entitat adjudicatària a través de qualsevol mitjà de comunicació haurà de comptar amb l'autorització prèvia de l'òrgan directiu competent en matèria de protecció d'infància i adolescència.  
  
L'entitat adjudicatària haurà d'identificar la seu del servei concertat en els termes que en cada moment establisca la conselleria competent en la matèria, havent de constar expressament que es tracta d'un servei de la Generalitat.  
D'igual manera, tot el material que s'utilitze en el desenvolupament de l'acció concertada per a la prestació del servei haurà de subjectar-se a les indicacions que dispose la conselleria de referència sobre imatge institucional, evitant en tot moment l'equívoc quant al finançament i la responsabilitat del recurs.  
Per tant, i per a la utilització de la imatge institucional, haurà de seguir les instruccions que a aquest efecte es dicten per l'òrgan directiu competent en matèria de protecció d'infància.  
6,1. Condicions generals del servei que es prestarà:  
El servei de línia d'atenció a la infància serà prestat les 24 hores al dia els 365 dies de l'any.  
El protocol i criteris d'actuació del Telèfon d'Atenció a la Infància, es concreta:  
1. 1. Rebuda una telefonada, el Telèfon d'Atenció a la Infància centrarà la seua actuació en la recollida màxima d'informació, identificant el menor afectat, la situació denunciada i l'entorn en què es produeix, en un grau tal que permeta valorar la gravetat del cas i actuar en conseqüència, bé oferint, si és el cas, una solució al problema, que pot implicar la derivació immediata als serveis de protecció de menors, municipals o autonòmics, o l'auxili policial, o bé informant o remetent el cas als organismes competents per a la seua investigació o intervenció.  
Per a aquesta actuació haurà de tindre en compte els següents criteris:  
- Comprovar la veracitat de la informació o denúncia rebuda, verificant les telefonades amb dades incongruents o presumptament falses o malicioses.  
- Avaluar amb celeritat el possible risc o desprotecció en què es poguera trobar el xiquet, la xiqueta o l'adolescent.  
- La ràpida derivació als serveis de protecció a la infància, municipals o autonòmics, o l'auxili policial, o bé informant o remetent el cas als organismes competents per a la seua investigació o intervenció, quan la situació ho requerisca.  
2. Atenció adequada a l'informant durant el moment de l'escolta.  
  
3. El Telèfon d'Atenció a la Infància, en la seua actuació, vetlarà pel respecte dels drets reconeguts als xiquets, les xiquetes i els adolescents en les lleis i en els tractats internacionals.  
Per tot això, la professionalitat, la confiança, la confidencialitat i la immediatesa en l'inici de les accions que foren pertinents amb vista a salvaguardar els drets dels xiquets, les xiquetes i els adolescents, o la seua integritat física o psíquica, són principis que ha de presidir la prestació del servei de línia d'atenció a la infància 116111 de la Comunitat Valenciana.  
6.2. Ubicació i condicions dels locals on es presta el servei:  
  
Si bé la línia 116111 és titularitat de la Conselleria d'Igualtat i Polítiques Inclusives, aquesta s'atendrà des de dependències de l'entitat adjudicatària, havent de disposar a aquest efecte de local degudament equipat i instal·lació tècnica necessària per a la correcta prestació del servei.  
L'entitat adjudicatària haurà d'aportar:  
- Local amb equipament i instal·lacions necessàries per a prestar el servei objecte del contracte.   
- Registre informatitzat de les telefonades. L'entitat haurà de dur un registre actualitzat de les telefonades rebudes, l'objecte de la telefonada, així com de l'actuació que haja hagut de dur a terme per a resoldre el tema plantejat.  
- Disposar de la tecnologia necessària (ordinadors, fax, programari, connexió a Internet...) per a l'acompliment del contracte.  
- Les despeses derivades del manteniment de la línia 116111.  
Per la seua banda, la Conselleria d'Igualtat i Polítiques Inclusives haurà d'aportar (excepte criteri diferent):  
- Les bases de dades documentals, consistents bàsicament en direccions i telèfons, dels equips municipals de serveis socials de la Comunitat Valenciana, centres sanitaris, seus judicials, etc., així com qualsevol altra informació necessària per al correcte acompliment del servei.  
  
- Les instruccions necessàries per a la correcta prestació del servei.  
  
6.3. Obligacions de funcionament del servei:  
L'entitat adjudicatària està obligada a mantindre la més absoluta confidencialitat sobre totes aquelles dades i documents a què poguera tindre accés amb motiu de l'adjudicació. Hi accediran exclusivament aquelles persones estrictament imprescindibles per al desenvolupament de les tasques inherents a la prestació del servei. Aquestes persones seran advertides del caràcter confidencial i reservat de la informació a què tinguen accés.  
Tots els fitxers que es posen a la disposició de l'entitat adjudicatària del concert social són propietat de la Generalitat Valenciana, estan registrats i sotmesos a la salvaguarda que estableix la legislació vigent, especialment la relativa a la protecció de dades personals. Tota cessió a tercers serà perseguida en els tribunals.  
En cap cas ni circumstància l'entitat podrà subministrar a tercers ni utilitzar per a si ni per a uns altres les dades facilitades per la Generalitat Valenciana per a fins diferents dels previstos en l'objecte d'aquest plec.  
  
L'entitat adjudicatària està obligada a posar en coneixement de la Generalitat Valenciana, immediatament després de ser detectada, qualsevol sospita d'eventuals errors que es puguen produir en el sistema de seguretat de la informació.  
L'entitat faculta la Generalitat Valenciana perquè puga responsabilitzar-li i/o repercutir-li els costos derivats de possibles reclamacions ocasionades per negligència i/o falta de confidencialitat d'aquesta.  
Per tant, l'entitat adjudicatària haurà de tindre en compte el que disposa la Llei orgànica 1/1996, de 15 de gener, de protecció jurídica del menor i de modificació parcial del Codi Civil i de la Llei d'enjudiciament civil.  
A més, la prestació del servei mitjançant l'acció concertada suposa la utilització de mitjans informàtics o altres mitjans de tractament automatitzat de dades de caràcter personal de les persones usuàries del servei, per la qual cosa l'entitat adjudicatària haurà de garantir el compliment del que disposa la Llei orgànica 3/2018, de 5 de desembre, de protecció de dades personals i garantia dels drets digitals (BOE de 6 de desembre de 2018).  
Hi accediran exclusivament aquelles persones estrictament imprescindibles per al desenvolupament de les tasques inherents a la prestació del servei. Seran advertides del caràcter confidencial i reservat de la informació.  
La difusió, cessió o explotació de dades respecte a l'activitat realitzada serà competència exclusiva de la Vicepresidència i Conselleria d'Igualtat i Polítiques Inclusives. La difusió d'informació per l'entitat adjudicatària a través de qualsevol mitjà de comunicació, haurà de comptar amb l'autorització prèvia de la Direcció General d'Infància i Adolescència de la Comunitat Valenciana.  
  
7. MEMÒRIA JUSTIFICATIVA  
Abans del 31 de gener de l'exercici següent, l'entitat haurà de presentar una memòria anual del servei seguint els protocols i mètodes de recollida de dades i anàlisi d'aquestes que des de la Direcció General d'Infància i Adolescència es dicten amb aquesta finalitat, i que interessen per a satisfacció de les funcions que té assignades.  
Durant la vigència del concert social, i amb requeriment previ de la Direcció General d'Infància i Adolescència, hauran de presentar-se per l'entitat concertada quantes memòries valoratives s'estimen oportunes.  
De manera preestablida, es faran memòries d'activitat, a efectes estadístics, de manera trimestral, dins dels primers cinc dies del mes següent a la finalització de cada trimestre. S'hauran de dirigir a la Direcció General d'Infància i Adolescència. S'hauran d'aportar a través de mitjans electrònics. A aquest efecte, l'entitat concertada utilitzarà els models aprovats per la Direcció General.  
  
  
ANNEX DE CONDICIONS TÈCNIQUES VI  
  
SERVEI ESPECÍFIC D'ATENCIÓ A ABUSOS EN LA INFÀNCIA I L'ADOLESCÈNCIA (SAANNA)  
  
1. DEFINICIÓ I OBJECTE  
L'objecte d'aquest concert és la gestió del servei específic d'assistència integral i especialitzada a xiquets, xiquetes i adolescents que han pogut ser víctimes d'alguna conducta constitutiva de delicte contra la indemnitat o integritat sexual, que es troben a la Comunitat Valenciana. L'atenció professional especialitzada té com a objectiu reparar el mal causat per l'esmentada conducta delictiva, alhora que dotar d'eines la persona menor d'edat i el seu entorn convivencial i impedir la victimització secundària.  
La intervenció és extensiva a persones menors d'edat presumptament responsables de la conducta constitutiva de delicte contra la indemnitat o integritat sexual, que siguen inimputables, per edat o condició, i aquelles que, sent imputables, no se'ls haja imposat una mesura de responsabilitat o judicial emparada en la Llei orgànica 5/2000, atés que la intervenció psicològica amb aquestes ja es fa des d'altres recursos, llevat que, excepcionalment, se'n considere la derivació per no ser possible l'adequada atenció des d'aquests altres recursos.  
Per tant, es consideren beneficiàries d'aquest servei tant les persones menors d'edat que han pogut ser víctimes d'alguna conducta constitutiva de delicte contra la indemnitat o integritat sexual, preferentment del sistema de protecció, i les persones menors d'edat presumptament responsables de tals conductes que o bé siguen inimputables o bé tinguen imposada una mesura judicial quan des del recurs assignat no siga possible la seua adequada atenció, així com els familiars convivencials i de referència dels xiquets/xiquetes i adolescents víctimes o perpetradors quan així es determine per part dels serveis territorials en fer la derivació a aquest servei.  
El concert es descompon en tres lots amb la finalitat de facilitar la proximitat de les persones usuàries a la demarcació territorial corresponent. Aquests lots s'estableixen per províncies i són els següents:  
  
Lots Províncies  
I CASTELLÓ  
II VALÈNCIA  
III ALACANT  
  
  
Les entitats podran presentar-se a un, diversos o tots els lots, amb un equip professional específic per a cadascun d'aquests.  
  
2. PRESTACIONS  
Aquest servei consistirà en el diagnòstic, l'assistència psicològica, l'assessorament jurídic i la defensa en judici, així com la intervenció sociofamiliar a persones víctimes i presumptes responsables menors d'edat.  
També consistirà en la realització de cursos de formació i assessorament i orientació a altres professionals de la xarxa pública.  
El nombre mínim de casos per a intervindre serà el següent:  
- LOT 1 (Castelló): 45 casos a l'any.  
- LOT 2 (València): 160 casos a l'any.  
- LOT 3 (Alacant): 130 casos a l'any.  
2.1. Assistència psicològica.  
Les actuacions d'assistència psicològica que haurà de dur a terme el servei seran les següents:  
a) Valoració diagnòstica. Consistirà en l'exploració, en les sessions que siguen necessàries, del xiquet, la xiqueta o l'adolescent respecte del qual se sospita que haja pogut patir alguna conducta constitutiva de delicte contra la indemnitat o integritat sexual, amb la finalitat de determinar l'afectació del mal. De la valoració realitzada es derivarà sempre un informe psicològic de valoració diagnòstica.  
Aquesta valoració diagnòstica també es farà a persones menors d'edat presumptament responsables d'alguna conducta constitutiva de delicte contra la indemnitat o integritat sexual amb les condicions descrites.  
Excepte en casos justificats i amb autorització prèvia de la Direcció Territorial d'Igualtat i Polítiques Inclusives, l'informe de valoració diagnòstica haurà d'emetre's en un termini màxim de 3 mesos des de la primera entrevista i, en tot cas, en el temps màxim de 4 mesos des de la data d'entrada en el servei de la derivació del cas.   
b) Sessions de tractament a xiquets, xiquetes i adolescents que hagen patit alguna conducta constitutiva de delicte contra la indemnitat o integritat sexual. Consistirà en un conjunt d'actuacions amb aquests tendents a pal·liar o eliminar les seqüeles de tota índole que les agressions i/o els abusos sexuals pogueren haver-los causat, així com en l'orientació i el suport a les persones i els familiars que hi conviuen i que determine el servei territorial derivant.  
El tractament excepcional a persones menors d'edat presumptament responsables de la conducta constitutiva de delicte contra la indemnitat o integritat sexual consistirà en la utilització d'estratègies educatives, rehabilitadores i/o terapèutiques tendents a afavorir un adequat desenvolupament psicosexual i minimitzar el risc de reincidència.  
Aquestes sessions de tractament estan sotmeses a les següents condicions:  
Excepte casos justificats, no s'autoritzarà el tractament de persones que ja hagen complit la majoria d'edat.  
El temps màxim de duració del tractament serà de dos anys. Només es farà tractament una vegada superat aquest temps màxim, en casos justificats i amb conformitat prèvia de la Direcció General d'Infància i Adolescència.   
Per a tractaments iniciats quan el menor té una edat pròxima a la majoria d'edat, no es continuarà amb el tractament una vegada complisca els 19 anys, excepte supòsits excepcionals autoritzats per la Direcció General d'Infància i Adolescència.  
El nombre de sessions de tractament autoritzades inicialment serà com a màxim de 12, que podran ampliar-se o reduir-se amb autorització prèvia de la Direcció Territorial tenint en compte les circumstàncies de cada cas.  
c) Informes de seguiment i de finalització de tractament. Es faran informes de seguiment amb caràcter semestral, i sempre que se sol·liciten per part del servei territorial derivant. En aquests informes s'haurà de reflectir la informació respecte de les intervencions realitzades, els professionals implicats, l'actitud de la persona menor d'edat i la seua família, l'evolució, les incidències, les fortaleses i les febleses, les propostes i les pròximes actuacions.  
Els informes de seguiment es remetran a la Direcció Territorial dins del mes següent al compliment del semestre.  
En els informes de finalització de tractament s'hauran de reflectir els criteris seguits per a la seua finalització, les necessitats que poguera presentar la persona menor d'edat que ha sigut objecte de tractament, l'evolució personal i familiar, les fortaleses i febleses, les intervencions realitzades, els professionals implicats, les incidències, les propostes de continuar tractament o el seguiment en altres recursos.  
d) Compareixences judicials per a ratificació d'informes. Quan així ho requerisca el jutjat per haver intervingut per derivació de l'Administració pública.  
2.2. Intervenció sociofamiliar  
Aquesta prestació consisteix a avaluar la situació sociofamiliar de la persona menor d'edat atesa quan així siga requerit per part del servei territorial derivant, així com establir canals de coordinació que faciliten la intervenció social en xarxa de tots els recursos implicats.  
2.3. Assistència jurídica   
L'assistència jurídica consistirà, d'una banda, a prestar assessorament amb la finalitat d'oferir informació i orientació sobre els procediments judicials, recursos legals i socials existents que pogueren ser d'utilitat a les persones menors d'edat víctimes d'alguna conducta constitutiva de delicte contra la indemnitat o integritat sexual i als seus familiars, quan així ho determine el servei territorial derivant.  
I d'altra banda, en la personació i defensa en els procediments judicials com a acusació particular de les persones menors d'edat ateses pel servei, i sempre que així ho acorde la Comissió de Protecció de la Infància i Adolescència de cada direcció territorial derivant, concretant-se aquesta assistència jurídica en les següents actuacions:   
  
a) Assessorament sobre la denúncia, el desenvolupament del procediment judicial, així com respecte a la pràctica de la prova constituïda, en el sentit de sol·licitar-la en cas que no s'haja dut a terme, i estar present en la pràctica d'aquesta. A més, es durà a terme l'oportuna coordinació amb la resta de l'equip multidisciplinari del servei a fi de facilitar una intervenció integral de les persones beneficiàries.  
b) Assessorament, interposició i tramitació de mesures provisionals i cautelars prèvies per a regular la situació de les persones menors d'edat de manera urgent davant la conducta constitutiva de delicte contra la indemnitat o integritat sexual.  
c) Assistència integral durant la instrucció de diligències prèvies o preliminars tant en la Fiscalia de Menors com en els jutjats de menors i jutjats d'instrucció corresponents,  
d) Assistència en judici oral, siga en procediment abreujat, sumari o en el procediment del jutjat de menors corresponent.  
e) Interposició de recursos oportuns (reforma, apel·lació, suplica?) davant les resolucions que siguen contraris a l'interés dels xiquets, les xiquetes i els adolescents.  
2.4. Cursos de formació i orientació a professionals de la xarxa pública  
L'equip multidisciplinari que preste el servei impartirà cursos de formació als professionals que integren els diferents serveis i recursos de l'àmbit de la protecció de la infància i adolescència i, especialment, als equips específics d'atenció a la infància i adolescència (EEIIA).  
  
Els cursos de formació tindran el contingut propi per a donar a conéixer als professionals pautes de detecció, actuació i intervenció davant situacions d'abusos i agressions de caràcter sexual, així com del programa de tractament per a adaptar-lo a les característiques del recurs en el qual estiguen treballant els professionals assistents a la formació.  
  
Cadascun d'aquests cursos de formació tindrà una duració mínima de 30 hores i hi podran assistir un mínim de 20 i un màxim de 35 professionals per curs formatiu.  
Es faran, durant la vigència prevista del concert, almenys, els següents cursos i programes:  
- Lot I (Castelló): 1 curs  
- Lot II (València): 2 cursos  
- Lot III (Alacant): 2 cursos  
La selecció i programació dels cursos i programes es farà de manera coordinada entre l'entitat i la direcció territorial d'Igualtat i Polítiques Inclusives que corresponga, en col·laboració amb la Direcció General d'Infància i Adolescència.  
Així mateix, el servei disposarà, dins de l'horari d'obertura d'aquest, d'un número de telèfon habilitat per a fer orientació, assessorament i informació en matèria de conductes constitutives de delictes contra la indemnitat i llibertat sexual a altres professionals dels diferents serveis i recursos de l'àmbit de la protecció de la infància i adolescència.  
2.5. Equip itinerant  
En aquells supòsits en els quals tant la persona menor d'edat víctima d'alguna conducta constitutiva de delicte contra la indemnitat i llibertat sexual i/o els seus familiars tinguen dificultats per a desplaçar-se a la seu on es presta el servei, i així ho acredite el servei territorial derivant, els professionals que presten el servei s'hauran de desplaçar al domicili dels usuaris amb la finalitat de dur a terme qualsevol de les prestacions descrites anteriorment.  
Així mateix, i amb indicació prèvia del servei territorial corresponent, es desplaçaran als centres d'acolliment del sistema de protecció, centres sanitaris o educatius, quan calga prestar suport emocional urgent a la persona menor d'edat.   
  
3. PERSONAL  
El servei comptarà amb un equip professional multidisciplinari que efectuarà una intervenció psicològica, social i jurídica. Estarà integrat per professionals degudament qualificats, amb formació especialitzada i degudament acreditada en les tasques objecte d'aquest concert. Aquest personal formarà part de l'equip professional amb caràcter estable i fent les seues funcions en règim d'execució directa i, per tant, no podran ser objecte de subcontractació ni delegació.  
Han de presentar les titulacions de llicenciatura, diplomatura o equivalent en grau que s'exigeixen per a cada categoria professional. S'exigirà, a més de la titulació requerida, una experiència professional per als tècnics que integren l'equip d'un any en tasques relacionades amb la protecció a la infància i família, i amb formació específica mínima de 20 hores o compromís de fer-la en el termini d'un any, en matèria d'abusos sexuals homologada per una universitat o per algun organisme públic.  
  
El servei es divideix territorialment en tres zones, una per província, havent de comptar amb la següent plantilla cadascuna d'aquestes:  
  
Lot Província Professionals  
I CASTELLÓ - 1 psicòleg/psicòloga  
- 1 assessor/a jurídic/a  
- 0,5 treballador/a social  
- 0,50 auxiliar administratiu/iva  
II VALÈNCIA - 4 psicòlegs/psicòlogues  
- 1 auxiliar administratiu  
- 1,5 assessor/a jurídic/a  
- 1 treballador/a social  
III ALACANT - 3 psicòlegs/psicòlogues  
- 1 auxiliar administratiu  
- 1 assessor/a jurídic/a  
- 1 treballador/a social  
  
  
Un dels professionals psicòlegs en cada lot haurà d'assumir la responsabilitat de la coordinació general davant qualsevol incidència que es produïsca durant la prestació del servei. Serà la persona responsable de la unificació de criteris tècnics entre els professionals, així com interlocutora amb els serveis territorials i centrals de la Vicepresidència i Conselleria d'Igualtat i Polítiques Inclusives.  
En el cas que un/a professional cesse en el treball, l'entitat haurà de substituir el professional esmentat de manera immediata (en els 7 dies següents al cessament). Qualsevol variació de la plantilla del personal tècnic adscrit a la prestació del servei s'haurà de comunicar, així mateix, a la corresponent direcció territorial d'Igualtat i Polítiques Inclusives amb antelació suficient, en un document en el qual figure la data d'aquesta variació i les causes que la motiven. Quan la variació supose la incorporació d'un/a nou/nova professional, estarà condicionada al fet que aquest/a complisca amb el requisit de formació o experiència exigit i amb el certificat negatiu d'antecedents sexuals previst en la Llei orgànica 8/2021, de 4 de juny, de protecció integral a la infància i l'adolescència davant la violència, extrem que haurà d'acreditar-se documentalment abans de la incorporació. L'entitat concertada haurà de remetre a la corresponent direcció territorial d'igualtat i polítiques inclusives una còpia del contracte laboral del nou personal, en els deu dies següents a la seua incorporació.  
En els casos de baixes laborals del personal, així com en els períodes reglamentaris de vacances, haurà de garantir-se en tot moment l'adequada cobertura del servei.  
Les obligacions socials i laborals respecte al personal corresponen exclusivament a l'entitat que subscriga l'acord d'acció concertada, sent la Vicepresidència i Conselleria d'Igualtat i Polítiques Inclusives del tot aliena a aquestes relacions laborals. No obstant això, aquesta conselleria podrà exigir a l'entitat tots els documents que necessite per a verificar el compliment de la legislació vigent.  
  
4. HORARI:  
L'horari de prestació del servei serà almenys de 10.00 a 14.00 i de 16.00 a 20.00 de dilluns a divendres per als lots I, II i III, així com de 10.00 a 14.00 almenys un dissabte al mes per als lots II i III. No obstant això, es procurarà facilitar la suficient flexibilitat horària en la prestació del servei, a fi d'afavorir la correcta atenció de les persones menors d'edat fora de l'horari escolar i l'atenció de les famílies sense pèrdua de les seues jornades laborals.  
En el cas de la figura professional d'assessor/a jurídic/a no serà necessari que la seua jornada laboral siga presencial en la seu del servei concertat, excepte quan siga necessari per a entrevistar-se amb la persona menor d'edat i/o el seu entorn residencial o familiar, o bé quan siga convenient per a la coordinació oportuna de tots els professionals del servei.  
  
5. MÒDUL ECONÒMIC:  
La quantia total del concert serà de 649.951,61 €.  
5.1. Càlcul  
El sistema utilitzat per a determinar el mòdul econòmic ha sigut el càlcul del cost de personal necessari per a cada servei segons el lot en el qual s'enquadra, tenint en compte el que disposa el III Conveni col·lectiu per a empreses d'atenció especialitzada en l'àmbit de la família, infància i joventut a la Comunitat Valenciana, amb un increment sobre el total de despeses de personal en concepte de despeses de sosteniment (lloguer local, subministraments, material?).  
  
SERVEI ESPECÍFIC D'ATENCIÓ A ABUSOS EN LA INFÀNCIA I L'ADOLESCÈNCIA (SAANNA) Mòdul econòmic juliol a desembre de 2022 Mòdul econòmic gener a maig de 2023  
Castelló (LOT I) 63.686,46 € 53.072,05 €  
València (LOT II) 163.459,62 € 136.216,35 €  
Alacant (LOT III) 127.372,98 € 106.144,15 €  
  
  
En conseqüència, el mòdul mensual per a cadascun dels lots és el següent:  
  
SERVEI ESPECÍFIC D'ATENCIÓ A ABUSOS EN LA INFÀNCIA I L'ADOLESCÈNCIA (SAANNA) Mòdul econòmic mensual de juliol de 2022 a maig de 2023  
Castelló (LOT I) 10.614,41 €  
València (LOT II) 27.243,27 €  
Alacant (LOT III) 21.228,83 €  
  
  
Les entitats que s'oferisquen per a formalitzar el concert d'aquest servei podran presentar-se a un, dos o els tres lots establits sempre que reunisquen les condicions i els requisits establits per a cadascun d'aquests.  
La puntuació mínima per a accedir al règim d'acció concertada s'estableix en 50 punts. D'acord amb aquests criteris de selecció, en els casos en què el nombre de sol·licituds siga superior a les disponibilitats de les prestacions susceptibles de concert, a causa de les limitacions pressupostàries, s'establirà la corresponent proposta de concert amb aquelles entitats i serveis que resulten amb major puntuació, fins a cobrir l'import de la consignació pressupostària existent.  
  
No obstant això, en cas de produir-se un empat de puntuació per part de dues entitats, s'atorgarà preferència a les que hagen obtingut major puntuació en l'apartat 4 de l'article 10 de la resolució de convocatòria d'acció concertada i, en cas de persistir aquest, es prendrà com a criteri de desempat la data (dia i hora) de la presentació de la sol·licitud, amb prioritat per a la presentada amb més antelació.  
5.2. Pagament  
El procediment que cal seguir per a la derivació, recepció, facturació i conformitat de les actuacions serà el següent:  
a) Cada direcció territorial haurà de remetre a l'entitat concertada una llista de derivació, que haurà de recollir la planificació de les seues necessitats quant a les actuacions d'aquest acord de concert.  
b) Amb caràcter mensual i abans del dia 5 del mes següent, l'entitat concertada haurà de presentar al servei competent en matèria d'abusos sexuals de la direcció territorial corresponent una llista mensual de xiquets, xiquetes i adolescents atesos, en què apareguen el nombre d'expedients oberts, les altes i les baixes, segons el model que establisca en cada moment la Direcció General.  
c) El servei corresponent de cada direcció territorial haurà de comprovar que la llista es correspon amb els xiquets, les xiquetes i els adolescents efectivament derivats i haurà d'emetre, en aquest cas, el justificant o certificat de conformitat oportú i procedir a la tramitació comptable del seu pagament segons el mòdul econòmic mensual per a cadascuna de les províncies.  
El mes de desembre es lliurarà de manera anticipada amb una relació estimada d'actuacions a data 1 de desembre, sense perjudici de la regularització corresponent, que s'efectuarà en tot cas abans del 31 de gener de l'exercici següent.  
  
6. DOCUMENTACIÓ JUSTIFICATIVA DE LA PRESTACIÓ DEL SERVEI:  
Dins dels deu primers dies següents a la formalització de l'acord d'acció concertada, l'entitat haurà de remetre a la direcció territorial amb competències en matèria d'infància i adolescència una còpia dels contractes laborals del personal adscrit a la prestació del servei i dels documents que acrediten el compliment dels requisits de titulació i formació o experiència del personal tècnic.  
Així mateix, s'haurà de presentar una declaració responsable subscrita per la persona representant de l'entitat del fet que tota persona que intervinga en la prestació del servei, per exercir professió, ofici i activitat que implica contacte habitual amb persones menors d'edat, compleix el requisit previst en l'article 57 de la Llei orgànica 8/2021, de 4 de juny, de protecció integral a la infància i l'adolescència davant la violència, relatiu a no haver sigut condemnada per sentència ferma per qualsevol delicte contra la llibertat i indemnitat sexuals tipificats en el títol VIII de la Llei orgànica 10/1995, de 20 de novembre, del Codi Penal, així com per qualsevol delicte de tràfic d'éssers humans tipificat en el títol VII bis del Codi Penal.  
En el cas que un/a treballador/a, de manera sobrevinguda, incomplisca el requisit indicat anteriorment, l'entitat haurà de substituir-los de manera immediata.  
Qualsevol variació de la plantilla del personal tècnic adscrit a la prestació del servei es comunicarà, així mateix, a la Direcció General amb antelació suficient, mitjançant escrit en el qual figure la data d'aquesta variació i les causes que la motiven. Quan la variació supose la incorporació d'una nova persona professional, estarà condicionada al fet que aquesta complisca el requisit de formació o experiència exigit, extrem que haurà d'acreditar-se documentalment abans de la incorporació mitjançant la remissió a la Direcció General d'una còpia del contracte laboral d'aquest nou personal, dins dels deu dies següents a la seua incorporació.  
Finalment, s'haurà de presentar còpia compulsada de la pòlissa d'assegurances conforme al que estableix aquesta convocatòria.  
Si és el cas, s'haurà de presentar també qualsevol altra documentació justificativa de la despesa de personal i/o sosteniment que es requerisca pels òrgans competents de la Conselleria.   
  
7. OBLIGACIONS ESPECÍFIQUES  
7.1. Condicions generals del servei que es presta:  
Sense perjudici de les obligacions establides en les normes d'aplicació, les entitats que subscriguen l'acord d'acció concertada hauran d'adequar-se també a les següents obligacions específiques:  
a. Atendre les persones usuàries derivades des de la Direcció Territorial de la Conselleria d'Igualtat i Polítiques Inclusives.  
b. Atendre els requeriments de la Direcció Territorial i, si és el cas, de la Direcció General, de la Conselleria d'Igualtat i Polítiques Inclusives, i mantindre els nivells de qualitat en la prestació del servei.  
c. No donar d'alta ni de baixa excepte en els casos en què hi haja autorització administrativa de la direcció territorial competent per raó de territori.  
d. Complir les ordres, els protocols de treball, les normes de funcionament, les directrius i les instruccions que dicten els òrgans de la Conselleria d'Igualtat i Polítiques Inclusives per a garantir l'adequada prestació del servei concertat.  
e. Assistir a les reunions de treball i coordinació que els òrgans de la Direcció Territorial de la Conselleria d'Igualtat i Polítiques Inclusives considere necessàries.  
f. Col·laborar en les actuacions o els programes que en matèria de qualitat assistencial o millores de prestacions es desenvolupen directament per part de la Vicepresidència i Conselleria d'Igualtat i Polítiques Inclusives.  
g. Sotmetre's a la supervisió dels òrgans competents de la Conselleria d'Igualtat i Polítiques Inclusives.  
h. Facilitar a la Conselleria d'Igualtat i Polítiques Inclusives tota la informació econòmica, fiscal, laboral, tècnica i de qualsevol altra índole que li siga sol·licitada i que resulte necessària per al correcte desenvolupament del servei concertat.  
i. Recaptar i facilitar les dades estadístiques que sol·licite la Direcció General d'Infància i Adolescència.   
j. Facilitar la inspecció periòdica per part de la Direcció Territorial, amb la finalitat de comprovar la gestió feta. L'entitat haurà de posar a la disposició de la Direcció General quanta informació i documentació li siga requerida.   
k. Les entitats concertades hauran d'identificar la seu del servei concertat en els termes que en cada moment establisca la conselleria competent en la matèria, havent de constar expressament que es tracta d'un servei concertat de la Generalitat. D'igual manera, tot el material que s'utilitze per a la prestació del servei haurà de subjectar-se a les indicacions que sobre imatge institucional dispose la conselleria de referència, evitant en tot moment l'equívoc quant al finançament i la responsabilitat del recurs. Per tant, i per a la utilització de la imatge institucional, haurà de seguir les instruccions que a aquest efecte es dicten per l'òrgan competent de la Vicepresidència i Conselleria d'Igualtat i Polítiques Inclusives.  
l. L'entitat concertada haurà de garantir que totes les instruccions, els fullets informatius i la documentació (especialment normes de funcionament, contractes terapèutics, consentiments, etc.) que s'utilitzen en l'atenció a la ciutadania, les famílies o els xiquets, les xiquetes i els adolescents es troben en valencià i castellà, sense perjudici del dret de la ciutadania a l'opció lingüística.  
7.2. Ubicació i condicions dels locals on es presta el servei:  
  
Li correspondrà a l'entitat concertada proporcionar els immobles on es prestarà el servei, que hauran de situar-se en cada capital de província, segons el lot corresponent.  
Les dependències hauran de disposar d'espais suficients per a la prestació del servei, tindre unes condicions que contribuïsquen a la creació d'un clima propici en l'atenció als xiquets, les xiquetes i els adolescents i reunir en tot moment les condicions d'habitabilitat i higiene necessàries per a una prestació adequada del servei.  
De la mateixa manera, haurà de reunir les condicions de seguretat precises conforme a les disposicions legals existents i en adequades condicions d'accessibilitat i supressió de barreres arquitectòniques, establides en la legislació vigent. Hauran d'estar ben comunicades per transport públic, entenent com ben comunicades aquelles que es troben, com a referència, a menys de 500 metres d'una parada d'autobús o de metro.  
  
A més, amb caràcter general, hauran de disposar de:  
a. Mitjans de comunicació que garantisquen la fluida recepció de les peticions d'intervenció (telèfon, fax i mitjans electrònics).  
b. Arxius i prestatgeries que garantisquen l'adequat emmagatzematge d'expedients, així com la seua correcta custòdia per l'empresa concertada. Tota la documentació i el material comptaran amb un lloc segur per a la custòdia, conforme a la vigent Llei de protecció de dades de caràcter personal.  
c. Material especialitzat per al diagnòstic psicològic en general i de l'abús sexual en particular.  
d. Material complementari per a les exploracions, com ara joguets per a diferents edats, així com làmines i material de dibuix i pintura.  
e. Un sistema de calefacció i/o refrigeració que permeta mantindre una temperatura igual o superior als 20 graus centígrads. No es podran utilitzar calefactors per combustió o els susceptibles de provocar flama per contacte directe o proximitat.  
f. L'entitat concertada del contracte haurà de subscriure les corresponents assegurances de responsabilitat civil i d'accidents per a la cobertura dels riscos derivats de la prestació dels serveis i fer-se càrrec de la neteja del local.  
g. Equip mobiliari suficient per a la realització de les tasques objecte del contracte i l'atenció als usuaris.  
h. Farmaciola d'urgències, que haurà d'estar fora de l'abast de les persones usuàries.  
i. L'entitat concertada haurà de dotar-se d'un sistema informàtic de gestió dels expedients i per a la comunicació amb la Conselleria, que contindrà també informació per a l'elaboració de memòries de l'activitat anual i aquelles dades que sol·licite la Direcció Territorial o Direcció General d'Infància i Adolescència.  
7.3. Obligacions de funcionament del servei  
a. L'entitat concertada només durà a terme aquelles intervencions multidisciplinàries en casos que prèviament hagen sigut derivats per la corresponent direcció territorial que tinga assignat el control del servei contractat, així com aquells que excepcionalment hagueren pogut derivar-se des de la Direcció General d'Infància i Adolescència.  
  
b. L'entitat concertada haurà d'informar les persones usuàries que es tracta d'un servei gratuït contractat amb la Vicepresidència i Conselleria d'Igualtat i Polítiques Inclusives.  
c. L'entitat concertada haurà d'obtindre el consentiment escrit de la persona representant legal de la persona menor d'edat per a la intervenció, havent de tindre en compte les instruccions vigents dictades per la Direcció General d'Infància i Adolescència a aquest efecte.  
d. En el cas dels diagnòstics psicològics, l'entitat concertada haurà de plasmar les dades rellevants i les conclusions en un informe. L'original serà remés a la Direcció Territorial d'Igualtat i Polítiques Inclusives que haja sol·licitat o autoritzat l'exploració, i quedarà una còpia d'aquest en poder de l'entitat concertada.  
e. Com a regla general, no podrà fer-se la intervenció psicològica quan es tinga constància que s'ha sol·licitat i es farà la prova preconstituïda, fins a la seua finalització. No obstant això, es podrà prestar assistència psicològica orientada a pal·liar o minimitzar el mal si així es considera per part dels serveis territorials.   
f. Després de l'exploració i el diagnòstic d'un xiquet, xiqueta o adolescent, i en el cas de considerar-se convenient que reba tractament, l'entitat concertada remetrà informe en aquest sentit a la Direcció Territorial d'Igualtat i Polítiques Inclusives que contindrà una proposta de tractament amb objectius i nombre previsible de sessions. La Direcció Territorial, segons les característiques del cas i valorant la proposta, podrà:  
i. Derivar el tractament al recurs més adequat per a això.  
ii. Derivar el tractament a l'entitat concertada, en els termes de la seua proposta, o adequant el pla d'intervenció.  
Autoritzat el tractament per la corresponent direcció territorial, i transcorregudes inicialment el nombre de sessions que s'hagen autoritzat amb un màxim de 12, l'entitat concertada informarà sobre la necessitat de continuació del tractament fent una estimació del nombre de sessions i sol·licitant novament autorització a la Direcció Territorial, que, si ho estima oportú, autoritzarà el servei per un altre nombre concret de sessions.  
g. El servei no pararà atenció en casos de tractament ambulatori de persones menors d'edat amb responsabilitat penal o de qualsevol altra mesura judicial imposada a l'empara de la Llei orgànica 5/2000, llevat que així s'autoritze expressament per concórrer-hi alguna circumstància excepcional que ho justifique de manera motivada.   
h. El servei no atendrà cap cas que li siga derivat des de l'àmbit sanitari, educatiu o judicial, per ser competents en els seus respectius àmbits d'actuació i intervenció.  
i. En cap cas l'entitat concertada entregarà original o còpia dels informes a cap persona relacionada amb els xiquets, les xiquetes i els adolescents, ni a cap òrgan administratiu, judicial o institució, sinó que, en cas que se sol·licitara per alguns d'aquests, se li remetrà i canalitzarà la demanda a través de la direcció territorial d'Igualtat i Polítiques Inclusives corresponent.  
j. L'entitat concertada haurà de custodiar els expedients, com a mínim, durant els cinc anys posteriors al tancament o arxiu d'aquests. Transcorregut aquest termini i amb la finalitat de garantir la intimitat dels xiquets, les xiquetes i els adolescents, l'adjudicatari procedirà a destruir els arxius.  
k. Els informes hauran de ser remesos per l'entitat concertada a través de l'aplicació informàtica o, si no n'hi ha i per motius sobrevinguts, per correu electrònic encriptat. El correu electrònic no podrà utilitzar-se per a l'enviament d'informes psicològics, llevat que tant l'entitat concertada com l'entitat pública disposen dels mitjans informàtics precisos i els oportuns controls d'accés restringit que garantisquen la confidencialitat i adequada custòdia de la informació extremadament sensible continguda en aquests. En qualsevol cas, i per l'anterior motiu, l'enviament d'informes psicològics per correu electrònic ha de fer-se amb caràcter excepcional i quan les circumstàncies del cas així ho requerisquen.  
  
l. L'entitat concertada haurà de mantindre la necessària coordinació amb els serveis territorials, així com amb altres administracions, com ara educació, sanitat o justícia, així com amb altres entitats del sector que gestionen llars o residències d'acolliment, o entitats de seguiment familiar, sempre que resulte convenient per al procés terapèutic de la persona menor d'edat atesa i així ho establisca la direcció territorial d'Igualtat i Polítiques Inclusives corresponent.  
  
  
8. PROCEDIMENT I ÒRGAN ENCARREGAT DE LA DERIVACIÓ  
Des dels serveis territorials i centrals de la Conselleria d'Igualtat i Polítiques Inclusives es faran les derivacions a la concertada, la qual procedirà a l'obertura d'un expedient per a cada persona menor d'edat, en què s'haurà de recollir l'evolució i les incidències que es produïsquen. S'hauran d'incorporar a l'expedient tots els informes i els documents existents, així com qualsevol informació addicional que puga afectar l'expedient esmentat.  
  
9. MEMÒRIA JUSTIFICATIVA I ESTADÍSTIQUES  
L'entitat haurà de remetre a la direcció general amb competències en matèria d'infància i adolescència un informe trimestral d'estadístiques del servei abans del dia 5 del mes següent al mes de finalització del trimestre.  
Així mateix, abans del 31 de gener de l'exercici següent, l'entitat presentarà una memòria anual del servei seguint els protocols i mètodes de recollida de dades i anàlisi d'aquestes que des de la Direcció General d'Infància i Adolescència es dicten a tal objecte i que interessen per a la satisfacció de les funcions que té assignades.  
Durant l'execució de l'objecte del contracte, i amb requeriment previ de la Direcció Territorial d'Igualtat i Polítiques Inclusives o de la Direcció General d'Infància i Adolescència, hauran de presentar-se per l'adjudicatari quantes memòries valoratives s'estimen oportunes.  
De manera preestablida, es faran memòries d'activitat, a efectes estadístics, de manera trimestral, dins dels primers cinc dies del mes de què es tracte. S'hauran de dirigir a la Direcció General d'Infància i Adolescència. Els models que ha d'aportar l'entitat seran els establits per aquesta direcció general.  
L'informe trimestral i la memòria justificativa hauran de contindre, com a mínim, els següents apartats:  
1. Dades de l'entitat i del servei concertat.  
2. Recursos humans i materials.  
3. Activitats i programes desplegats.  
4. Nivell d'ocupació del recurs i edat mitjana de les persones joves ateses, especificant les altes, baixes i els seus motius, així com les persones ateses durant l'últim trimestre/any que romanguen en el recurs.  
  
5. Dades estadístiques de les persones joves ateses amb detall dels següents ítems:  
- Gènere  
- Edat:  
- Menors de 18 anys.  
- De 21 a 25 anys.  
- Nacionalitat:  
- Espanyola.  
- Origen comunitari.  
- Origen extracomunitari amb referent familiar.  
- Origen extracomunitari sense referent familiar.  
- Situació administrativa:  
- Nacionalitat espanyola.  
- Autorització de residència.  
- Pendents de presentació d'autorització de residència (article 198 del Reglament d'estrangeria).  
- Autorització de residència pendent de renovació.  
- Autorització de residència i treball.  
- Autorització de residència i treball pendent de renovació.  
- Sense autorització.  
- En tràmit.  
- Sol·licitant de protecció internacional.  
- Mitjans econòmics:  
- Sense mitjans econòmics propis.  
- Perceben renda valenciana d'inclusió (RVI).  
- Perceben una altra prestació econòmica pública.  
- Perceben ingressos per treball.  
- Recurs residencial:  
- Amb recurs residencial.  
- Amb recurs residencial informal (ocupació).  
- Situació de carrer.  
- No se sap - proposta de baixa.  
- Tipus de recurs residencial:  
- Llar d'emancipació de la xarxa pública.  
- Llar d'emancipació fora de la xarxa pública.  
- Llars i residències de persones menors d'edat.  
- Recursos destinats a altres col·lectius (migrants, vulnerabilitat social, salut mental, etc.).  
- Situació de carrer.  
- Habitatge informal (ocupació).  
- Habitatge familiar.  
- Emancipats.  
- Acolliment familiar.  
- Residència socioeducativa.  
- No se sap - proposta de baixa.  
- Renda valenciana d'inclusió (RVI):  
- Compleixen requisits.  
- No compleixen requisits.  
- Compliment de requisits de la renda valenciana d'inclusió (RVI):  
  
- Pendents de presentar sol·licitud.  
- Pendents de resolució.  
- Resolta favorablement.  
- Resolta desfavorablement.  
- Altes-baixes-permanències:  
- Altes joves no migrants.  
- Altes joves migrants amb referent familiar.  
- Altes joves migrants sense referent familiar.  
- Baixes joves no migrants.  
- Baixes joves migrants amb referent familiar.  
- Baixes joves migrants sense referent familiar.  
- Permanències joves no migrants.  
- Permanències joves migrants amb referent familiar.  
- Permanències joves migrants sense referent familiar.  
6. Avaluació dels objectius previstos en la programació anual.  
7. Valoració anual amb reflexió programàtica i propostes de millora del servei.  
8. Observacions.  
  
  
ANNEX VII  
DOCUMENT DE FORMALITZACIÓ DE CONCERT SOCIAL EN MATÈRIA DE SERVEIS SOCIALS EN EL SECTOR D'INFÀNCIA I ADOLESCÈNCIA  
  
REUNITS  
D'una part, Sr./Sra.\_\_\_\_\_\_\_\_\_\_\_\_\_\_\_\_\_\_\_\_\_\_, director/a general d'Infància i Adolescència, de la Conselleria d'Igualtat i Polítiques Inclusives, nomenada per Decret 113/2019, de 5 de juliol, del Consell (DOGV núm. 8592, de 16-07-2019), actuant en nom i representació de la Conselleria d'Igualtat i Polítiques Inclusives.  
De l'altra, Sr./Sra. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI núm.\_\_\_\_\_\_\_\_\_\_\_\_, que actua en representació de/d- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(entitat), amb domicili a \_\_\_\_\_\_\_\_\_\_\_\_\_\_\_\_\_\_\_(localitat), carrer/plaça \_\_\_\_\_\_\_\_\_\_\_\_\_\_\_\_\_\_\_ núm.\_\_\_, CP\_\_\_ \_\_, i NIF\_\_\_\_\_\_\_\_\_,  
  
Actuant les dues parts en la representació en què concorren, i amb la capacitat legal necessària per a la signatura d'aquest concert de serveis socials en el sector d'infància i adolescència  
  
EXPOSEN  
  
1r Que la Conselleria d'Igualtat i Polítiques Inclusives és el departament al qual correspon exercir les competències referides en polítiques de protecció de les persones menors d'edat sota la guarda o tutela de la Generalitat.  
2n Que la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix en els articles 28.1.j, 34.1.b i el títol IV (articles 87 a 91) la regulació de l'acció concertada en matèria de serveis socials.  
3r Que per Decret 181/2017, de 17 de novembre, del Consell (DOGV núm. 8197, de 23-12-2017), es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, regulant les convocatòries i els procediments de selecció, així com el contingut essencial dels concerts de serveis socials.  
4t Mitjançant Resolució de/d?.... de/d?..................... de 2022, de la Vicepresidència i Conselleria d'Igualtat i Polítiques Inclusives, s'han convocat els acords d'acció concertada en matèria de serveis socials en el sector d'infància i adolescència per a l'any 2022-2023, que té per objecte:  
a) Servei de punt de trobada familiar.  
b) Servei d'actuacions tècniques destinades a persones que s'ofereixen per a l'adopció i famílies adoptives.  
c) Servei de suport a l'emancipació i autonomia personal de joves extutelats que hagen arribat a la majoria d'edat (unitats externes d'emancipació).  
d) Servei d'atenció telefònica a la infància i a l'adolescència.  
e) Servei específic d'atenció a abusos sexuals en la infància i l'adolescència.  
5é Que havent-se comprovat per la Comissió Instructora totes les sol·licituds presentades per entitats d'iniciativa social, que compleixen els requisits i les condicions exigits per a l'acció concertada, i havent-se avaluat per la Comissió d'Avaluació, per resolució de la directora general d'Infància i Adolescència, de data / / 2022, s'ha resolt concedir el concert de servei amb l'entitat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, i s'estableix el següent nombre i tipologia de serveis concertats de titularitat d'aquesta entitat.  
A) Denominació del servei: ...  
Tipologia: -  
Localitat:  
Expedient:  
Import total (2022, 2023):  
Desglossament:  
  
Lot/zona   
Import mensual   
Import anualitat 2022   
Import anualitat 2023   
  
  
B), C), D), E), F), etc.  
6é Que, havent complit l'entitat les condicions prèvies que s'exigeixen per a la formalització del concert social, conforme al que disposen els articles 17 i 18 de l'annex I de la Resolució de convocatòria, i estant les dues parts conformes en la realització del concert esmentat, el duen a terme conforme a les següents,  
  
ESTIPULACIONS  
  
PRIMERA. Objecte  
Constitueix l'objecte d'aquest concert i acord d'acció concertada:  
  
La prestació de serveis d'atenció social a la infància i l'adolescència que en virtut d'aquest concert s'integraren en la Xarxa Pública Valenciana de Serveis Socials.  
  
SEGONA. Obligacions de l'Administració  
Constitueixen obligacions de la Generalitat (Conselleria d'Igualtat i Polítiques Inclusives), com a administració concertant, les que estableix la llei, en l'article 27 del Decret 181/2017, de 17 de novembre, del Consell, que desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social; així com en l'article 24 de la Resolució de/d?.... de/d??????. de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2022-2023.  
  
TERCERA. Obligacions de l'entitat en relació amb l'atenció a persones usuàries  
  
1. Sense perjudici de les obligacions establides en les normes d'aplicació, són obligacions de les entitats titulars dels centres i serveis concertats les següents obligacions específiques com a conseqüència de l'acord d'acció concertada i formalització del concert:  
  
a) Posar a disposició de la Generalitat el servei o centre previst en el concert, així com admetre en el servei o centre totes les persones usuàries que se li designen pels òrgans competents.  
b) Mantindre els requisits i les ràtios de personal en relació amb les prestacions i el nombre de persones ateses, segons es determina en la tipologia de cada recurs i en els annexos tècnics, durant el període de vigència del concert. En cada annex de condicions tècniques d'aquest concert s'exposa per a cada recurs, la ràtio de personal necessària segons tipologia d'aquest i el nombre de persones usuàries.  
c) Prestar el servei gratuïtament a les persones, de manera que no pot percebre quantitat que, directament o indirectament, supose una contrapartida econòmica pels serveis objecte del concert.  
d) Fer constar en la seua documentació i en la seua publicitat, junt amb la denominació de l'entitat, el centre o el servei, la condició de centre o servei concertat, integrat en el Sistema Públic Valencià de Serveis Socials.  
A aquest efecte, d'acord amb la disposició addicional novena del Decret 181/2017, hauran de fer constar en la seua documentació i en la seua publicitat la condició de centre o servei concertat, en el termini màxim de quinze dies des de la formalització del concert social, i igualment fer constar aquesta condició en la retolació i publicitat exterior de la seu en la qual es presta el servei.  
e) Complir, en tot moment, les condicions tècniques a les quals està subjecte el concert, i mantindre els nivells de qualitat en la prestació assistencial.  
f) Adoptar les mesures adequades per a establir un sistema intern àgil de recepció, seguiment i resolució de les queixes i reclamacions que pogueren presentar les persones usuàries.  
f) Complir i seguir les instruccions i directrius tècniques que formulen els òrgans competents de la Conselleria per al desenvolupament de l'activitat i garantir l'adequada prestació del servei.  
g) Disposar d'un òrgan de participació conforme a les indicacions establides en els annexos de condicions tècniques.  
h) Tindre almenys la meitat del personal d'atenció directa de la plantilla del centre o servei amb una relació contractual de caràcter indefinit.  
i) Com a condicions tècniques obligatòries, l'entitat concertada haurà de:  
a) Subscriure una pòlissa d'assegurances que cobrisca la responsabilitat civil resultant de les accions del seu personal i de les persones usuàries del centre o servei, així com les contingències derivades de lesió o defunció d'aquest personal i persones usuàries en cas d'accident o com a conseqüència de la prestació del servei, amb un mínim de 30.000 euros per defunció i de 60.000 euros per a invalidesa per sinistre, sense que hi haja limitació per anualitat del segur, segons estableix la disposició addicional huitena del Decret 181/2017.  
b) Desenvolupar les actuacions de control i seguiment de les actuacions concertades, que s'estipulen en l'article 29 d'aquesta disposició, amb la finalitat de garantir en tot moment la qualitat del servei.  
  
c) Adoptar totes les mesures necessàries per a complir amb les obligacions de protecció de dades de les persones usuàries i per a garantir el deure de reserva del seu personal, d'acord amb el que preveu l'article 13.3 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'enjudiciament civil.  
d) Comunicar immediatament, en el termini màxim de 24 hores, per qualsevol mitjà escrit o telemàtic, qualsevol incidència greu esdevinguda durant l'estada de la persona en el centre o servei, sent l'òrgan competent de l'administració concertant la secció corresponent de la direcció territorial o direcció general (servei d'atenció telefònica).  
  
e) Dins dels deu primers dies següents a la formalització de l'acord d'acció concertada, l'entitat haurà de remetre a la direcció territorial amb competències en matèria d'infància i adolescència una còpia dels contractes laborals del personal adscrit a la prestació del servei i dels documents que acrediten el compliment dels requisits de titulació i formació o experiència del personal tècnic.  
f) Igualment, les entitats estan obligades a complir amb la legislació laboral vigent i les obligacions que comporta el conveni col·lectiu sectorial d'aplicació.  
Així mateix, estan obligades a facilitar la funció inspectora per part dels serveis d'inspecció de serveis socials i assumir les actuacions de control financer que corresponguen a la Intervenció General de la Generalitat.  
Així mateix, serà obligació de l'entitat acreditar o estar en condicions de disposar d'un certificat de qualitat del centre o servei, abans de la data de finalització del concert social. Les entitats que no puguen acreditar aquest requisit hauran de complir el que estableix la disposició transitòria cinquena del Decret 181/2017.  
  
QUARTA. Finançament  
El mòdul econòmic que s'estableix com a preu per al finançament d'aquest concert social serà calculat conforme al que estableix l'article 19 de l'annex I de la Resolució de convocatòria.  
  
CINQUENA. Import màxim del concert  
L'import màxim del concert social corresponent als serveis concertats amb l'entitat es fixa, d'acord amb els mòduls econòmics establits i el que disposa la resolució de concessió, en la següent quantitat:  
  
Anualitat de 2022: euros (en xifra) ( euros)(en lletra)  
Anualitat de 2023: euros (en xifra) ( euros)(en lletra)  
El seu finançament s'efectua per als exercicis 2022 i 2023 a càrrec del programa pressupostari 313.30 Infància i adolescència, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, capítol IV, aplicació pressupostària 13.37.60.8617.649.36.5, línia S1120, o el seu equivalent per al 2023.  
  
  
SISENA. Forma de pagament   
La Conselleria d'Igualtat i Polítiques Inclusives tramitarà mensualment l'ordre de pagament del cost del concert social per serveis concertats, d'acord amb l'establit reglamentàriament i en la Llei de pressupostos de la Generalitat per a l'exercici 2022.  
El pagament del cost dels serveis concertats s'haurà de fer mensualment, conforme als mòduls econòmics fixats en la convocatòria i el nombre de places concertades, que consta en el present document de formalització del concert social.  
El pagament de les mensualitats s'haurà de fer a mes vençut amb la presentació per l'entitat de la justificació de la prestació del servei, conforme al que estableix l'article 21 de l'annex I de la Resolució de convocatòria.  
L'abonament del cost del concert s'haurà d'efectuar mitjançant transferència bancària, al compte designat per al centre per l'entitat titular d'aquest.  
Quan així es preveja en la llei de pressupostos de la Generalitat de l'exercici al qual corresponga la despesa, el pagament corresponent a la mensualitat de desembre es lliurarà de manera anticipada amb una estimació de l'import, calculada a partir dels mòduls aplicables, sense perjudici de la regularització corresponent, que s'efectuarà en tot cas abans del 31 de gener de l'exercici següent, que implicarà l'exigència, si és el cas, de reintegrament de l'import indegudament percebut.  
  
SETENA. Duració  
Aquest concert social s'iniciarà des de la data d'efectes fixada en la resolució de concessió, sent... , finalitzant, en tot cas, el dia 31 de maig de 2023, sense perjudici de la seua possible pròrroga, conforme al previst en la Resolució de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a la infància i l'adolescència per a l'any 2022-2023.  
Per a la pròrroga del concert s'haurà de seguir el que es disposa en aquesta resolució de la Vicepresidència i Conselleria d'Igualtat i Polítiques Inclusives, quedant, en tot cas, supeditada a l'existència de crèdit pressupostari adequat i suficient per al període i exercici de què es tracte.  
  
HUITENA. Resolució del concert  
Són causes d'extinció dels concerts socials les que estableix la Llei i l'article 40 del Decret 181/2017, de 17 de novembre, del Consell, que desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.  
  
Extingit el concert, l'administració competent garantirà la continuïtat de la prestació del servei de què es tracte.  
  
NOVENA. Règim jurídic aplicable  
El concert de places té naturalesa administrativa, per satisfer de manera directa i immediata una finalitat pública, i està subjecte al que preveu la Llei 3/2019, de 18 de febrer, de la Generalitat, de serveis inclusius de la Comunitat Valenciana; Decret 181/2017, de 17 de novembre, del Consell, que desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social; Llei de pressupostos de la Generalitat i normes bàsiques de procediment administratiu i de gestió pressupostària.  
  
  
DESENA. Jurisdicció competent  
Les qüestions litigioses derivades de l'aplicació del règim d'acció concertada seran resoltes per l'administració competent sense perjudici que, una vegada esgotada la via administrativa, es puga sotmetre a la jurisdicció contenciosa administrativa.  
I, per a la deguda constància, així acorden, atorguen i, en prova de conformitat, signen.  
  
(Signatures de les parts)